നിത്യനിരീക്ഷണങ്ങള്: നായരു പിടിച്ച പുലിവാല്\nനായരു പിടിച്ച പുലിവാല്\nവലിയവലിയ മോഹങ്ങളും മോഹഭംഗങ്ങളുമൊന്നും സംഭവിക്കുന്നവരല്ല പണ്ടുപണ്ടേ പെരുന്നയില് വാഴുന്നവര്. എല്ലാവരും കുറേ മേഡിക്കല് കോളേജുകളും വാങ്ങിപോയെന്നുകേട്ടാല് കാരണവര് ചാരുകസാരയില് നിന്നൊന്നെണീറ്റ് പോയി സമദൂരത്തിന്റെ കയറൊന്നഴിച്ചുകെട്ടും. സമദൂരം കയറുപൊട്ടിച്ച വിവരമറിഞ്ഞെത്തുന്നവര് മന്നംസമാധിയില് ഒന്നു പുഷ്പാര്‍ച്ചനനടത്തി കാരണവരെ വന്നു തൊഴുതു വണക്കമായി വല്ലതും ഉണര്‍ത്തിക്കും. സ്വന്തമായി കൊട്ടുന്നകൂട്ടത്തിലായിരുന്നില്ല പണിക്കര്, പഥ്യം വരുന്നവരെക്കൊണ്ട് നന്നായി കൊട്ടിക്കലായിരുന്നു. പണിക്കരുടെ മുന്നില് കൊട്ടാത്തവരുടേതായി ഏതെങ്കിലും പാര്‍ട്ടി കേരളത്തിലുണ്ടെന്നു ആരും പറയുകയില്ല. പൂഷ്പാര്‍ച്ചനയും കൊട്ടും കേട്ടു തൃപ്തിപ്പെട്ടാല് കാരണവര് സമദൂരത്തെ കണ്ടെത്തി വീണ്ടും ആലയിലോട്ടു മാറ്റും. ഇതായിരുന്നു പതിവു സമ്പ്രദായം. ആ കാരണവര്‍ക്ക് അതിനുള്ള അതിനുള്ള ത്രാണിയൊക്കെയുണ്ടായിരിന്നു. തലയില് ആള്‍പാര്‍പ്പും. അന്ന് എഞ്ചിനീയറിംഗ് കോളേജു വാങ്ങിക്കൂട്ടിയവര് നാളെ അതു കോഴിഫാമാക്കാനുള്ള ആലോചന ഇപ്പോള് നടത്തുന്നുണ്ടാവണം. മരിച്ചോയെന്നറിയാന് പോലും ആളുകള് ആരെയും കൊണ്ടുചെല്ലാത്ത മേഡിക്കല് കോളേജുകാര് ഇനിയങ്ങോട്ടിറക്കാന് പോവുന്ന ലാടവൈദ്യന്‍മാരും ചെരുപ്പുകുത്തികളും നാളെ ഇരിക്കാനുള്ള സീറ്റിനുവേണ്ടി തെരുവില് തല്ലുന്നതു കാണാനുള്ള യോഗമില്ലാതെ പണിക്കരദ്ദേം പോയി.\nപഴയകാരണവരുടെ ചെല്ലപ്പെട്ടികൊണ്ടുമാത്രം നിലവിലെ കാരണവര്‍ക്കു കഴിയാനുള്ള ഉപായമൊന്നും ശാസ്ത്രലോകം വികസിപ്പിച്ചെടുത്തതായി അറിവില്ല. അതില്ലെന്നതിനുള്ള തെളിവാണ് അല്ലെങ്കില് ഉള്ളത് കുബുദ്ധിയെന്നതിനുള്ള തെളിവാണ് ഈയൊരവസരം. ഒരു സമൂദായത്തിന്റെ പേരും പറഞ്ഞു നടത്തുന്ന കൊള്ളയുടെ അവസാനത്തെ ഉദാഹരണമാണ് മലപ്പുറത്തെ മുപ്പതിലേറെ സ്‌കൂളുകള്‍ക്കുള്ള അംഗീകാരാവശ്യം. കാതുകേള്‍ക്കാത്തവര്‍ക്കും കണ്ണുകാണാത്തവര്‍ക്കും നാവെടുക്കാന് പറ്റാത്തവര്‍ക്കുമായുള്ള ഏതാനും സ്‌കൂളുകള്‍ക്ക് അംഗീകാരം കൊടുത്തപോലെ സാമുദായികകൊള്ളസംഘങ്ങളുടെ സ്ഥാപനങ്ങള്‍ക്കും അംഗീകാരം കൊടുക്കണമെന്ന ലീഗിന്റെ ന്യായമായ ആവശ്യം കേരളം മൊത്തം ചര്‍ച്ചചെയ്യുമ്പോഴേക്കും സുകുമാരന്‍നായരിലെ പ്യൂണ്‍ബുദ്ധിയാണോയെന്നറിയില്ല ഒറ്റ പ്രസ്താവനകൊണ്ട്ു ആ ചര്‍ച്ചയെ നാടുകടത്തി ലീഗിനെ രക്ഷിച്ചു.\nസ്വര്‍ഗത്തിന്റേതായ ഒരു സൂചിക്കുഴ സിദ്ധാന്തമുണ്ടായിരുന്നു പണ്ട്. അതായത് ഒരു ഒട്ടകം സൂചിക്കുഴയിലൂടെ കടക്കുന്ന അന്നുമാത്രമേ ധനികന് സ്വര്‍ഗത്തിലെത്തുകയുള്ളൂ. സമാനമായ ഒരു സിദ്ധാന്തമാണ് പെരുന്നയില് നിന്നും ഇപ്പോള് വന്നിട്ടുള്ളത്. താക്കോല്‍സ്ഥാന സിദ്ധാന്തം. ചുരുക്കിപ്പറയാം. വാക്കുകള്‍ക്ക് തീപ്പിടിച്ച വിലയാണ്. സമയത്തിനും. സെക്യുലര് എന്നൊരു വാക്കു ഭരണഘടനയില് എഴുതിച്ചേര്‍ത്തുവച്ചിട്ടുള്ളതുകാരണം ചില്ലറ ബുദ്ധിമുട്ടുകള് ഇല്ലാതെയില്ല. അപ്പോ ന്യായമായും അതുകൊണ്ടുള്ള തൊന്തരവു മുസ്ലീം ലീഗിനുണ്ടോയെന്നു ചോദിച്ചാല്, തല്ക്കാലം കെ.ടിയുടെ ഇതു ഭൂമിയാണ് എന്ന നാടകത്തിലെ കഥാപാത്രം പറയുന്നതുപോലെ 'ശോദ്യാണ്' എന്നുമാത്രമേ പറയാന് കഴിയൂ.\nനായരുടെ പാര്‍ട്ടി, തീയ്യരുടെ പാര്‍ട്ടിയെന്നെല്ലാം പറഞ്ഞു നമുക്ക് സഭയില് കയറിയിരിക്കുവാനുള്ള ചാന്‍സില്ല. പണ്ടങ്ങിനെയൊരു പരീക്ഷണം നടത്തിനോക്കിയിരുന്നു. ആത്മഹത്യക്കും കൊലപാതകത്തിനുമിടയിലെ ആ ആര്‍ത്തനാദം പെട്ടെന്നു തന്നെ നിലച്ചതുകൊണ്ടു നാടും നായരും രക്ഷപ്പെട്ടു. ഒരു രാഷ്ട്രീയപാര്‍ട്ടി വേണ്ടിവന്നാല് ഉണ്ടാക്കും എന്നു പണ്ടു വെള്ളാപ്പള്ളിയും പറഞ്ഞിരുന്നു. പാര്‍ട്ടിയുടെ വിശാലലക്ഷ്യങ്ങളെക്കുറിച്ചെല്ലാം ഈഴവാചാര്യന് അന്നു നല്ല ബോദ്ധ്യവുമുണ്ടായിരുന്നു. പിന്നീടൊന്നു പതംവന്നാലോചിച്ചിട്ടുണ്ടാവണം. പതിനെട്ടടവും പൂഴിക്കടകനുമറിയുന്ന ആചാര്യന് ഏതായാലും ശിഷ്യരുടെ ചവുട്ടുകൊണ്ടു ചാവാനില്ലെന്നു തീര്‍ച്ചപ്പെടുത്തി. പാര്‍ട്ടിയെപറ്റി പിന്നീട് മിണ്ടിയില്ലെന്നുമാത്രമല്ല എന്തുണ്ടാക്കിയാലും പാര്‍ട്ടിമാത്രമുണ്ടാക്കുകയില്ലെന്നു പ്രഖ്യാപിക്കുകയും ചെയ്തു.\nഅങ്ങിനെയൊരു പരിതസ്ഥിതിയില് നമ്മളായിട്ടു തന്നെ രാജ്യഭാരം പേറണമെന്നുണ്ടെങ്കില് വല്ല വിപ്ലവവും സംഘടിപ്പിച്ചു സഭയിലോട്ടു മാര്‍ച്ചുചെയ്യണം. നായര്‍പടയാളികളെ പറ്റി കുഞ്ചന്‍നമ്പ്യാര് നല്കുന്ന ഏകദേശധാരണവച്ച് അതേപറ്റിയും വല്ലാതെ ചിന്തിക്കണമെന്നില്ല. സമുദായം കണ്ടെത്തുന്ന ഒരു താക്കോലിനെ ഭരണപൂട്ടിന്റെ ചുമതല ഏല്‍പ്പിക്കുവാന് കഴിയുന്ന അന്തരീക്ഷം സൃഷ്ടിക്കുകയാണ് എല്ലാംകൊണ്ടും മെച്ചപ്പൊട്ടെരേര്‍പ്പാട്. പൂട്ടുണ്ടോയെന്നു ആരെങ്കിലും ചോദിച്ചാല് ഉണ്ടെന്നു പറയാന് കഴിയണം. അതാണല്ലോ സെക്യുലാറിസം. താക്കോലായി ചെന്നിത്തലയും പൂട്ടായി ചാണ്ടിയും ഒട്ടുമാവുപോലെ വളരുമ്പോള് സമദൂരത്തറയിലില് കാവലാളായി ആത്മീയാചാര്യന് സുകുമാരന്‍നായരുമുള്ള ഒരു ത്രീടയര് മോണിറ്ററിംഗ് സിസ്റ്റത്തെയാണ് താക്കോല്‍സ്ഥാന സിദ്ധാന്തം കൊണ്ടു വിവക്ഷിക്കുന്നത്.\nപരലോകത്തെ ഇല്ലാത്ത സ്വര്‍ഗത്തെപറ്റി ജീവിച്ചിരിക്കുമ്പോള് ബേജാറാവേണ്ട കാര്യമൊന്നുമില്ല. സ്വര്‍ഗത്തിന്റെ കൃത്യമായ കിടപ്പെവിടെയാണെന്നു മത-സമുദായ നേതാക്കള്‍ക്കു നന്നായറിയാം. കുളക്കോഴിയും കുളത്തിലേക്കുള്ളവഴിയും പോലെ നൈസര്‍ഗികമായ ഒരു ബോധമാണത്. ഭൂമിയിലെ സ്വര്‍ഗമാണല്ലോ അതതു പ്രദേശത്തെ തിരഞ്ഞെടുക്കപ്പെടുന്ന സഭകള്. ഭൂമിയിലൊരു സ്വര്‍ഗമുണ്ടെങ്കില് അതിതാണ് അതിതാണ് അതിതാണെന്നു വിളിച്ചുപറയുവാന് ജവഹര്‍ലാല് നെഹ്‌റു ഇന്നില്ല. ആ മഹാന്റെ കുലത്തില്‍പിറന്നുപോയതുകൊണ്ടു മാത്രം രാജ്യഭാരമേല്‍ക്കേണ്ടിവന്ന ആയൊരു അവധൂതനുണ്ടല്ലോ. ശുഭ്രവസ്ത്രധാരി. മൂപ്പരെക്കൊണ്ട് ആയൊരു ഔപചാരിക പ്രഖ്യാപനം നമുക്കങ്ങു നടത്തിക്കാവുന്നതേയുള്ളൂ.\nജീവിച്ചിരിക്കുമ്പോള് കണ്ണ് ഭൂമിയിലെ സ്വര്‍ഗത്തിലാവണം. വേണ്ടിവന്നാല് ഒട്ടകങ്ങളെ വരിവരിവരിയായി സൂചിക്കുഴയിലൂടെ കടത്താനുള്ള സംവിധാനമൊക്കെ പടച്ചോന്റെ കൃപകൊണ്ടു ജനാധിപത്യത്തില് സാദ്ധ്യമാണ്. അക്കാര്യത്തില് ഹൈന്ദവനെന്നോ കൃസ്ത്യാനിയെന്നോ മുസല്‍മാനെന്നോ വകഭേദമൊന്നുമില്ല. മതനേതാക്കള് ഏകോദരസഹോദരന്‍മാരാണ്. പുട്ടിന് പപ്പടം വാങ്ങാന് ഗതിയില്ലാത്തവനും കട്ടന് കുടിക്കുന്ന പൊട്ടനും രണ്ടു കോണകം ഒന്നായി വാങ്ങാന് ഗതിയില്ലാത്തവനുമാണല്ലോ ചത്തുമലച്ചാലുള്ള സ്വര്‍ഗത്തിന്റെ അവകാശികള്. ഭൂമിയുടെ അവകാശികളായി ഭൂമാഫിയയെയും മതസമുദായസംഘടനകളെയും നമ്മളെന്നേ അംഗീകരിച്ചുകഴിഞ്ഞു.\nപരലോകസ്വര്‍ഗത്തെപറ്റിയുള്ള ചര്‍ച്ചയും വാഗ്വാദങ്ങളും കൈവെട്ടും കാല്‍വെട്ടും തലതെറിക്കലുമെല്ലാം അവിടെ നടന്നോട്ടെ. സ്വര്‍ഗത്തെപറ്റിയൊരു തീര്‍പ്പുണ്ടാവുമ്പോഴേക്ക് ഭൂമിയില് ആരൊക്കെ ബാക്കിയാവും എന്നു കണ്ടറിയേണ്ടതാണ്. ഇതേപറ്റി മുന്തിയ ചര്‍ച്ചകള് കുറേക്കാലമായി നടത്തുന്ന താലിബാനികളുടെ നാട്ടില് സ്‌ക്വയര് കിലോമീറ്ററില് ഇന്നത്തെനിലക്ക് ഒരു മുയ്മന് മനുഷ്യനെ കാണാന് കഴിയുമോയെന്നു സംശയമാണ്.\nപെരുന്നയില് പണ്ടു വെറൊരു സിദ്ധാന്തമുണ്ടായിരുന്നു. പണിക്കരുടെ സമദൂരസിദ്ധാന്തം. സ്‌നേഹം അടുപ്പം വിശ്വാസം എന്നൊക്കെയുള്ള സംഗതികള് അളക്കാന് പ്രത്യേകം രൂപകല്പനചെയ്‌തൊരു മീറ്ററായിരുന്നു പണിക്കരുടെ കണ്ടുപിടുത്തം. എല്ലാവരും കരുതിയതുപോലെ, രണ്ടുമീറ്റര് സ്‌നേഹം, ഒന്നരമീറ്റര് അടുപ്പം, നാലുമീറ്റര് അനുഭാവം, പത്തുമീറ്റര് സമദൂരം എന്നൊന്നുമല്ല അളവുകോല്. സുനാമിയളക്കുന്ന റിക്ചര്‍സ്‌കെയിലിന്റെ അത്ര കടുപ്പപ്പെട്ട സ്്‌കെയിലാണ്. സന്ദര്‍ശകരായി രാഷ്ട്രീയക്കാര് ആരെങ്കിലും എത്തിയാല് സ്‌കെയിലും കൊണ്ടു ആസ്ഥാനവിദ്വാന്‍മാര് പിന്നാലെ കൂടും. ഇന് പ്രൊപോര്‍ഷന് റ്റു സന്ദര്‍ശകരുടെ നാവടി ഓണ് നായര്‍പ്രേമം സ്‌കെയിലിലെ റീഡിംഗ് കൂടിയും കുറഞ്ഞുമിരിക്കും. ജന്മത്തില് മന്നം എന്ന പേരുതന്നെ കേള്‍ക്കാനിടയില്ലാത്ത ദേശ്മുഖ് പണ്ട് പെരുന്നയിലെത്തിയപ്പോള് ഈ സമദൂരസ്‌കെയിലിലെ രസം തെരുവുപട്ടിയെ കണ്ട അണ്ണാനെപ്പോലെയാണു കുത്തനെ കയറിപ്പോയത്. മന്നത്തോടുള്ള ആദരവുകൊണ്ട് നില്ക്കക്കള്ളിയില്ലാതായ ദേശ്മുഖ് അന്നു കിട്ടിയവിമാനത്തില് ദില്ലിയില് നിന്നും പുറപ്പെട്ട് ഒരു കൈക്കുടന്ന നിറയെ പൂവുമായെത്തി മന്നം സമാധിയില് അര്‍ച്ചനനടത്തിക്കളയുകയാണു ചെയ്തത്. ആ അര്‍ച്ചന നല്കിയ അനുഭൂതി അടുത്തുനിന്ന സുകുമാരന്‍നായര് നേരില് കണ്ടതാണ്.\nഅതേപറ്റി നേരില് പറയാന് ഇന്ന് ദേശ്മുഖില്ല, പണിക്കരദ്ദേഹവുമില്ല. അതുകൊണ്ടു ചെന്നിത്തലക്കും കുഴപ്പമില്ല. ചാണ്ടിക്കൊട്ടുമില്ല. ഇങ്ങിനെയാണോ വേണ്ടത്? പൊതുജനത്തിനുള്ളതുപോലെ ലേശം നേരും മര്യാദയുമൊക്കെ രാഷ്ട്രീയക്കാര്‍ക്കും സമുദായ നേതാക്കള്‍ക്കുമായിക്കൂടെ എന്നതാണ് നായരുടെ ന്യായമായ ചോദ്യം.\nചോദ്യകര്‍ത്താവുന്റെ തലയിപ്പോള് പെരുവഴിയിലെ ചെണ്ടപോലെയായി. കലിപ്പടങ്ങുന്നില്ലല്ലോടാന്നു പറഞ്ഞപ്പോള് ബുഷിന്റെ തന്തക്കിട്ട് നാലുവിളിക്കെടാ മുദ്രാവാക്യം എന്നു പറഞ്ഞവനെ് ഓര്‍മ്മവരുന്നു. ഒരു വസ്തു പേടിക്കാനില്ല. സുകുമാരന് നായരെയും വെള്ളാപ്പള്ളി നടേശനെയും ചീത്തവിളിക്കുന്നതിനും ഒബാമയെ വിളിക്കുന്നതിനും സത്യത്തില് ഒരേ ഇഫക്ടാണ്. വിളിക്കുന്നതിനു മുന്‍പും വിളിച്ചതിനുശേഷവും നമ്മുടെ ഫോട്ടത്തില് വ്യത്യാസമൊന്നും സംഭവിക്കുകയില്ല. ആയൊരു ധൈര്യത്തിലാണ് ഞാനും ഇതെഴുതുന്നത്.\nതന്നെ കൊന്നാലുമിനി ചെന്നിത്തലയെ താക്കോല്‍സ്ഥാനത്ത് ഇരുത്തുകയില്ലെന്നു നായര് പ്രഖ്യാപിച്ചുകഴിഞ്ഞു. മാത്രമല്ല വിഷയത്തില് സോണിയാഗാന്ധി പ്രതികരിച്ചില്ലെങ്കില് അവസാനത്തെ അടവു പയറ്റുമെന്നും പറഞ്ഞിരിക്കുകയാണ്. തൃശൂര്‍പൂരത്തിലെ കുടമാറ്റം കണക്കെ ഒരേര്‍പ്പാട് - കൂടുമാറ്റം. അറ്റകൈക്കുമാത്രമാണു അതു ചെയ്യുക. അതു ചെയ്യണമെങ്കില് സോണിയാഗാന്ധി മറുപടിപറയണമെന്നു ഒരു ക്ലോസുണ്ട്. അതായത് മാഡം മറുപടിച്ചില്ലെങ്കില് നായര് കൂടുമാറുകയില്ല. ദേശ്മുഖും പണിക്കരദ്ദേഹവുമാണ് കരാറുണ്ടാക്കിയത്. അന്ന് അസി.സിക്രട്ടറിയായിരുന്ന നായരിലെ പ്യൂണിന് അതിന്റെയൊരു പകര്‍പ്പെടുത്തുവെയ്ക്കാനുള്ള ബുദ്ധിയുമുണ്ടായില്ല. കടലാസും കൊണ്ടുവന്നു ജാതിസംഘടനയുമായി കരാറൊപ്പിട്ടതിനു ജയിലിലെത്തിപ്പോവുകയില്ലെന്ന ഉറപ്പ് എല്ലാവര്‍ക്കും കിട്ടിയപ്പോഴാണ് ചാണ്ടിക്കും ചെന്നിത്തലക്കും ദുഷ്യന്ത്യന്റെ രോഗം പിടിപിട്ടെത് - മഹാവിസ്മൃതി. നായര്‍ക്കെന്തു ജയില് എന്തു കോടതി? അതേപറ്റിയൊന്നും ആലോചിക്കാനുള്ള ബുദ്ധി ഉണ്ടായിരുന്നെങ്കില് എയ്ഡഡ് സ്‌കൂള് അംഗീകാര വിവാദം കൊഴുക്കുന്ന നേരം നായര് ഈ വിവരക്കേടുവിളമ്പി വിവാദമുണ്ടാക്കുമായിരുന്നോ?\nകേരളത്തില് മാത്രം കണ്ടുവരുന്ന ഒരു പ്രതിഭാസമുണ്ട്. ചില പ്രത്യേക സ്ഥാപനങ്ങളുടെ മാനേജരും പ്യൂണും ഒരാള്‍തന്നെയായിരിക്കും. എയ്ഡഡ് സ്‌കൂളുകള്‍ക്കാണ് ആയൊരു നിയോഗം. മാനേജരായി ലക്ഷങ്ങള് എണ്ണിവാങ്ങി കള്ളന്‍മാരെ വാദ്ധ്യാന്‍മാരായി നിയമിക്കും. നിയമിക്കപ്പെടുന്ന കള്ളന്‍മാര്‍ക്കു കഞ്ഞിവെക്കാനായി മാനേജര് സ്വയം പ്യൂണായി അവതരിക്കും. എല്ലാവരെയും ശമ്പളവും ചാവുന്നതുവരെ പെന്‍ഷനും നല്കി സര്‍ക്കാര് പാലിക്കും. എന്നാല് പ്യൂണ് നേരെപോയി ഒരു പ്രസ്ഥാനത്തിന്റെ ജനറല് സിക്രട്ടറിതന്നെയായാല് പിന്നെ സംഭവിച്ചുകൂടാത്തത് വല്ലതുമുണ്ടോ? അതാണു നമ്മളിപ്പോള് കണ്ടുകൊണ്ടിരിക്കുന്നത്. പണ്ട് ആളുകള് ഇരുന്ന സ്ഥാനത്തു സുകുമാരന്‍നായര് ഇരിക്കാന് തുടങ്ങുമ്പോഴേ സമുദായത്തിന്റെ അവസ്ഥ ഉല്ക്ക പതിച്ച ഡിനോസറിന്റേതാവുമോ എന്നൊരു സംശയം മുന്നേ തോന്നിയിരുന്നു. സമുദായസ്‌നേഹികള് ആദ്യം വേണ്ടത് കസേരക്കു പറ്റിയൊരാളെ എവിടുന്നെങ്കിലും കൊണ്ടുവരികയാണ്.\nPosted by NITHYAN at 2/02/2013 05:16:00 PM\nLabels: Nithyan Kozhikode, നിത്യന് കോഴിക്കോട്\nവലിയവലിയ മോഹങ്ങളും മോഹഭംഗങ്ങളുമൊന്നും സംഭവിക്കുന്നവരല്ല പണ്ടുപണ്ടേ പെരുന്നയില് വാഴുന്നവര്. എല്ലാവരും കുറേ മേഡിക്കല് കോളേജുകളും വാങ്ങിപോയെന്നുകേട്ടാല് കാരണവര് ചാരുകസാരയില് നിന്നൊന്നെണീറ്റ് പോയി സമദൂരത്തിന്റെ കയറൊന്നഴിച്ചുകെട്ടും. സമദൂരം കയറുപൊട്ടിച്ച വിവരമറിഞ്ഞെത്തുന്നവര് മന്നംസമാധിയില് ഒന്നു പുഷ്പാര്‍ച്ചനനടത്തി കാരണവരെ വന്നു തൊഴുതു വണക്കമായി വല്ലതും ഉണര്‍ത്തിക്കും. സ്വന്തമായി കൊട്ടുന്നകൂട്ടത്തിലായിരുന്നില്ല പണിക്കര്, പഥ്യം വരുന്നവരെക്കൊണ്ട് നന്നായി കൊട്ടിക്കലായിരുന്നു.\nFebruary 02, 2013 5:18 PM\nanil moudira parambath said...\nഇപ്പോള് സു. നാ വീണ്ടും സമദൂരത്തിന്റെ കോലും കൊണ്ട് എ കെ ജി സെന്ററും കെ പി സി സി ആസ്ഥാനവും അളക്കാന് തുടങ്ങിയിട്ടുണ്ട്\nFebruary 02, 2013 6:09 PM


ചാമ്പല്: രണ്ടാം പിറന്നാള്\nഅങ്ങനെ വീണ്ടും ഒരു പിറന്നാള് കൂടി...\nഈ വര്‍ഷം വളരെ പെട്ടെന്നാണ് കടന്നു പോയത്. കഴിഞ്ഞ പിറന്നാളിന് പറഞ്ഞ പോലെ റിപ്പോര്‍ട്ടറില് ജോലി കിട്ടിയത് ഈ ദിവസമാണ്. വിഷ്വല് മീഡിയയുടെ തിരക്കുകള് അക്ഷരങ്ങളെ സാരമായി ബാധിച്ചുവെന്ന് പറയാതെ വയ്യ. എനിക്ക് തന്നെ എന്റെ അക്ഷരങ്ങളോട് പലപ്പോഴും നീരസം തോന്നി.\nരണ്ട് വര്‍ഷം മുമ്പ് ബ്ലോഗ് തുടങ്ങുമ്പോള് എച്ച്മുക്കുട്ടി,ചേച്ചിപ്പെണ്ണ് ഇവരെ പോലെ വലിയ ആളാവണം എന്നായിരുന്നു മനസ്സില്. ബ്ലോഗര് എന്ന സ്റ്റാറ്റസ് സാമാന്യം നന്നായി എന്‍ജോയ് ചെയ്തു. എല്ലാ ബ്ലോഗര്‍മാരെ പോലെയും കമന്റുകളും ഫോളോവേഴ്‌സിന്റെ എണ്ണവും ഞാനും ആസ്വദിച്ചു.\nപിന്നെ കുറേ ബ്ലോഗര്‍മാരെ നേരിലും ഫോണിലും ഒക്കെ പരിചയപ്പെട്ടു. ബ്ലോഗര് എന്നതിലുപരി റിപ്പോര്‍ട്ടറില് വര്‍ക്ക് ചെയ്യുന്നു എന്ന പരിഗണനയാണ് അവരില് പലരും എനിക്ക് തന്നത്. ആ പരിഭവം എനിക്ക് നിരക്ഷരനോടും ചേച്ചിപ്പെണ്ണിനോടും സാബു കൊട്ടോട്ടിയോടും ഉണ്ട്.\nഇപ്പോള് ഞാന് ഒരു കഥ എഴുതിയിട്ട് മൂന്ന് മാസത്തോളമാകുന്നു. ചില ചിന്തകള് സ്വപ്‌നങ്ങള് നിങ്ങളോട് പങ്കുവെക്കണമെന്ന് തോന്നുകയാണ് കടുത്ത ഭാഷാസ്‌നേഹം നിമിത്തം ജേര്‍ണലിസം മേഖലയിലേക്ക് ഇറങ്ങിത്തിരിച്ച വ്യക്തിയാണ് ഞാന്. എന്നാല് ഞാന് സ്‌നേഹിച്ച അല്ല, തീവ്രമായി പ്രണയിച്ച ഭാഷയല്ല ഈ ജോലിക്ക് വേണ്ടതെന്ന തിരിച്ചറിവിലാണ് ഇപ്പോള്.\nകുറേ നാളായി ബ്ലോഗ് എന്ന തലം വിട്ട് മനസ്സ് ചിന്തിക്കുന്നു. പുതിയ കഥയൊന്നും കാണുന്നില്ലല്ലോ എന്ന് ചോദിച്ച അമ്മയോട് എടിഎം ഇട്ട് കാശ് എടുക്കുന്നത് പോലെയല്ല കഥയെഴുതുന്നത് എന്ന് തര്‍ക്കുത്തരം പറയാന് ഞാന് പഠിച്ചു.\nകുറേ നാളത്തെ ആലോചനക്ക് വേണ്ടി തീരുമാനിച്ചു. ഇനി എഴുത്തിനെ സീരിയസായി എടുക്കണം.ചിലപ്പോള് ജയിച്ചേക്കാം ചിലപ്പോള് പരാജയപ്പെട്ട് പോയേക്കാം. എയിം അറ്റ് ദ് സ്റ്റാര്‍സ് ഇന് ദ് സ്‌കൈ എന്ന് പഠിപ്പിച്ച അപ്പൂപ്പനെ ഓര്‍മ്മിച്ച് കൊണ്ട് വലിയ സ്വപ്‌നങ്ങള് നെയ്തു തുടങ്ങി. വലിയ ക്യാന്‍വാസില് എഴുതണം എന്ന് ഓര്‍മ്മിപ്പിക്കുന്ന കൂട്ടുകാരന് (നവഗ്രഹങ്ങള് സമ്മതിച്ചാല് അടുത്ത പിറന്നാളിന് മുമ്പ് അവന് എന്റെ ജീവിതത്തിലെത്തിയേക്കും) എനിക്ക് ധൈര്യം തന്ന് തുടങ്ങി.\nഇപ്പോള് പഴയത് പോലെ എഴുതുന്നതൊന്നും കഥയാക്കാന് ധൈര്യമില്ല. ധൈര്യമുണ്ടാകുമ്പോള് എഴുതാം എന്ന മട്ടില് മനസ്സിനെ ചിലപ്പോള് അടക്കേണ്ടി വരും ചിലപ്പോള് ആശ്വസിപ്പിക്കേണ്ടി വരും.\nപ്രിയ സുഹൃത്തുക്കളേ, നിങ്ങള് തന്ന സ്‌നേഹം കാരുണ്യം ഒന്നും മറക്കാനാകില്ല. ഞാന് മനസ്സ് കൊണ്ട് ഒരു വാനപ്രസ്ഥത്തിന് ഒരുങ്ങുകയാണ്. എഴുതാന്, ഇനിയും എഴുതാന്, നന്നായി എഴുതാന് വേണ്ടി മാത്രം.\nതിരിച്ചു വരും കാരണം എനിക്ക് പ്രിയപ്പെട്ടവര് ഇവിടെയാണുള്ളത്.\nഎന്നെ മറക്കില്ലെന്ന പ്രതീക്ഷയോടെ\n(നന്ദി: ചാമ്പല് തുടങ്ങി തന്ന ടോം തോമസ് എന്ന സഹപ്രവര്‍ത്തക-സുഹൃത്തിനോട്)\nPosted by anju minesh at 10:22 AM\nനന്നായി എഴുതാൻ കഴിവുള്ള ആൾ എഴുതാതിരുന്നിട്ട്.........\nപിറന്നാൾ ആശംസകൾ. വേഗം അടുത്ത പോസ്റ്റിടൂ......നവഗ്രഹങ്ങൾ പെട്ടെന്ന് കനിയട്ടെ. ആശംസകൾ.\nവേഗം തിരിച്ചു വരൂ ....\nനിനക്ക് തെറ്റി കുഞ്ഞേ .. ഒന്നാമത് നിന്നെ , നിന്റെ എഴുത്ത് ഒക്കേം വച്ച് നോക്കുമ്പോ ഒരു എഴുത്ത് കാരിയെ അല്ല , ഭാഷയില്ല , അടുക്കും ചിട്ടയും ഇല്ല , കുറെ ഓര്‍മ്മകള് മാത്രം ഉണ്ട് .. അതൊക്കേം വാരിവലിച്ച് എഴുതി ബ്ലോഗ് നിറക്കുന്നു എന്ന് മാത്രം , വായില് തോന്നീത് കോതക്ക് പാട്ട് എന്നാ ലൈന് ..\nനിന്നോട് ഉള്ള പരിഗണന എനിക്ക് ബ്ലോഗര് എന്നോ റിപ്പോര്ടരില് വര്‍ക്ക് ചെയ്യുന്നു എന്നതോ അല്ല .. വേറെ ഒന്നാണ് .. അത് നിനക്ക് അറിയാം എന്ന് കരുതുന്നു ..\nസ്നേഹം മാത്രം .. :))\nകഥ എഴുതാനായി ഇരുന്നാല് കഥ\nകേള്‍ക്കുന്ന ഒരു വാക്ക്,നോക്കുന്ന ഒരു\nചേച്ചി ധൈര്യമായ് മുന്നോട്ട് പൊയ്കോ, ആ കൂട്ടുകാരനും, പിന്നെ ഞങ്ങളൊക്കെയുമില്ലേ ഇവിടെ...\nഅഞ്ജു ഇനിയും എഴുതുക.. ഉയരങ്ങള് കീഴടക്കുക.. നല്ല ഒരു തിരിച്ചുവരവിനായി എഴുത്തിന്റെ വാത്മീകത്തില് ഒരല്പകാലം മൂടപ്പെട്ടാലും കുഴപ്പമില്ല.\nപിറന്നാള് ആശംസകള് ...!\nതുടര്‍ന്നും എഴുതുക, ഈശ്വരന് അനുഗ്രഹിക്കട്ടെ.\nഎല്ലാം ഒത്തുവരട്ടെ... നല്ല എഴുത്തുമായി വരിക.... നന്മകള്..\nഎഴുത്ത് തുടരുക .... :)\nvalya blogersne frnds ayi kittyappo kuttikaleyokke marannu. oru msgnu polum reply ilya..\nparibhavam onnumalla, chumma paranjoonne ulloo..\nഎന്താ നായരെ... ഇങ്ങനെയൊക്കെ മതിയൊ..?\n"...രണ്ട് വര്‍ഷം മുമ്പ് ബ്ലോഗ് തുടങ്ങുമ്പോള് എച്ച്മുക്കുട്ടി,ചേച്ചിപ്പെണ്ണ് ഇവരെ പോലെ വലിയ ആളാവണം എന്നായിരുന്നു മനസ്സില്. "\nഈ ചേച്ചി ഒറ്റ ഒരുത്തി കാരണം ഓണ് ലൈന് ലോകത് സംഭവിയ്ക്കുന്ന ദുരന്തങ്ങള് കണ്ടോ ????\nഓഫ് : ഇതില്ല് ഇപ്പൊ കമെന്റ്സ് ട്രാക്ക് ചെയാന് പറ്റില്ല ? ശോ...ചേച്ചിടെ കൂടെ ഇടി ഉണ്ടാക്കാന് പറ്റില്ലല്ലോ..\nകഥകളൊക്കെ എഴുതണം. ഹാപ്പി ബര്ത്ഡേ...!!!\nപിന്നെ, നവഗ്രഹങ്ങള് അനുഗ്രഹിക്കട്ടെ എന്ന് ആശംസിക്കുന്നു.\nതിരോന്തരത്തു നിന്നും റിപ്പോര്‍ട്ടര് ചാനലിനു വേണ്ടി വിഷ്ണു.


Emalayalee.com - ശബരിമല കയറാന് പ്രായഭേദമെന്യേ സ്ത്രീകളെ അനുവദിക്കണം; ബിന്ദു അമ്മിണി സുപ്രീംകോടതിയില്\nശബരിമല കയറാന് പ്രായഭേദമെന്യേ സ്ത്രീകളെ അനുവദിക്കണം; ബിന്ദു അമ്മിണി സുപ്രീംകോടതിയില്\nന്യൂഡല്‍ഹി : പ്രായഭേദമെന്യേ സ്ത്രീകളെ ശബരിമലയില് പ്രവേശിപ്പിക്കണമെന്നും ശബരിമലയില് ദര്‍ശനം നടത്താന് ആഗ്രഹിക്കുന്ന യുവതികള്‍ക്ക് സംരക്ഷണം നല്‍കണമെന്നും ആവശ്യപ്പെട്ട് ബിന്ദു അമ്മിണി സുപ്രീം കോടതിയില്. ശബരിമലയില് പോകാനെത്തുന്ന സ്ത്രീകളുടെ പ്രായം പരിശോധനിക്കുന്ന പൊലീസിന്റെ നടപടി നിര്‍ത്തിവയ്ക്കണമെന്നും സുപ്രീം കോടതിയില് സമര്‍പ്പിച്ച അപേക്ഷയില് പറയുന്നു. ക്രിസ്തുമസ് അവധിക്ക് കോടതി പിരിയും മുന്നേ ഈ ഹര്‍ജി സുപ്രീംകോടതിയുടെ പരിഗണനയ്ക്ക് വരാനാണ് സാധ്യത.\nസ്ത്രീ പ്രവേശന വിധിക്ക് സംസ്ഥാന സര്‍ക്കാര് പ്രചാരണം നല്‍കണമെന്നും ഹര്‍ജിയിലുണ്ട്. യുവതികളെ തടയുന്നവര്‍ക്കെതിരെ കര്‍ശന നടപടിയെടുക്കണമെന്നും ബിന്ദു അമ്മിണി ആവശ്യപ്പെടുന്നു.


സ്വര്‍ണ്ണക്കടത്ത്: മുസ്ലീം ലീഗ് നേതാവ് ഇബ്രാഹിംകുട്ടിയുടെ മകനെ കസ്റ്റംസ് അറസ്റ്റ് ചെയ്തു -\nസ്വര്‍ണ്ണക്കടത്ത്: മുസ്ലീം ലീഗ് നേതാവ് ഇബ്രാഹിംകുട്ടിയുടെ മകനെ കസ്റ്റംസ് അറസ്റ്റ് ചെയ്തു\nകൊച്ചി: ഇറച്ചിവെട്ടുന്ന യന്ത്രത്തിനുള്ളില് ഒളിപ്പിച്ച് സ്വര്‍ണ്ണം കടത്തിയ കേസിലെ രണ്ടാം പ്രതി അറസ്റ്റില്. തൃക്കാക്കര നഗരസഭാ വൈസ് ചെയര്‍മാന് എഎ ഇബ്രാഹിംകുട്ടിയുടെ മകന് ഷാബിനാണ് അറസ്റ്റിലായത്. മുസ്ലീം ലീഗ് നേതാവും തൃക്കാക്കര നഗരസഭാ വൈസ് ചെയര്‍മാനുമായ ഇബ്രാഹിംകുട്ടിയെ ഇന്നലെ കസ്റ്റംസ് ചോദ്യം ചെയ്തിരുന്നു. ഇതിന് പിന്നാലെയാണ് മകന്റെ അറസ്റ്റ്. കേസിലെ പ്രധാന പ്രതിയും സിനിമാ നിര്‍മ്മാതാവുമായ കെ പി സിറാജുദ്ദീനാണ് ഷാബിന് വേണ്ടി സ്വര്‍ണ്ണം അയച്ചു കൊടുക്കുന്നതെന്നാണ് വിവരം.\nസിറാജുദ്ദീന് നിലവില് വിദേശത്ത് ഒളിവിലാണെന്നാണ് റിപ്പോര്‍ട്ട്. കേസില് രണ്ടാംപ്രതിയായ ഷാബിന് ആണ് സ്വര്‍ണ്ണക്കടത്തിന് വേണ്ടി പണം നിക്ഷേപിച്ചത് എന്ന തെളിവുകള് കസ്റ്റംസിന് ലഭിച്ചിരുന്നു. കസ്റ്റംസ് സംഘം ഇന്നലെ രാത്രി കൊച്ചിയില് നിന്നാണ് ഷാബിനെ കസ്റ്റഡിയില് എടുത്തത്. കൊച്ചിയിലെ കസ്റ്റംസ് പ്രിവന്റീവ് ഓഫീസില് ഇയാളെ വിശദമായ ചോദ്യം ചെയ്തുവരികയാണ്. ഇന്ന് വൈകിട്ടോടു കൂടി ഷാബിനെ കോടതിയില് ഹാജരാക്കുമെന്നാണ് വിവരം.\nകഴിഞ്ഞ ഞായറാഴ്ചയായിരുന്നു ഷാബിന് ഉള്‍പ്പെട്ട സംഘത്തിന്റെ സ്വര്‍ണ്ണക്കടത്ത് കസ്റ്റംസ് പിടികൂടുന്നത്. വിശദമായ പരിശോധനയില് ഷാബിന്റെ പങ്ക് കസ്റ്റംസ് കണ്ടെത്തുകയും, ഇബ്രാഹിം കുട്ടിയുടെ വീട്ടില് പരിശോധന നടത്തുകയും, ഷാബിന്റെ പാസ്‌പോര്‍ട്ട്, ലാപ്‌ടോപ്പ് തുടങ്ങിയവ പിടിച്ചെടുക്കുകയും ചെയ്തിരുന്നു. ഇവ പരിശോധിച്ചതില് നിന്നാണ് ഷാബിന് വലിയൊരു സ്വര്‍ണ്ണക്കടത്തിന്റെ കണ്ണിയാണെന്ന് കസ്റ്റംസ് കണ്ടെത്തിയത്.\nനേരത്തേയും, ഇതുപോലെ ഹോട്ടല് വ്യാപാരത്തിന്റെ മറവില് ഇറച്ചിവെട്ട് യന്ത്രം അടക്കമുള്ളവ ഷാബിനും മറ്റു കക്ഷികളും ഇറക്കുമതി ചെയ്തിരുന്നതായാണ് വിവരം. ഇറച്ചിവെട്ടുന്ന യന്ത്രത്തിന്റെ മറവില് സ്വര്‍ണ്ണം കടത്തുന്നു എന്ന വിവരത്തെതുടര്‍ന്നാണ് കസ്റ്റംസ് യന്ത്രം പരിശോധിച്ചത്. തുടര്‍ന്ന് സ്വര്‍ണ്ണം കണ്ടെത്തുകയായിരുന്നു. സംഭവവുമായി ബന്ധപ്പെട്ട് സ്വര്‍ണ്ണം വാങ്ങാനെത്തിയ നകുല് എന്നയാളെ കസ്റ്റംസ് നേരത്തെ തന്നെ കസ്റ്റഡിയില് എടുത്തിരുന്നു.\nകുറ്റിക്കോല് ഗ്രാമ പഞ്ചായത്തിന് ബന്തടുക്ക ലയണ്‍സ് ക്ലബ്ബ് നിര്‍മ്മിച്ച് നല്‍കിയ ബസ്സ് കാത്തിരിപ്പ് കേന്ദ്രം നാടിന് സമര്‍പ്പിച്ചു


ഫോഡ് കമ്പനിയുടെ പ്ലാന്റുകൾ ടാറ്റാ മേട്ടോഴ്‌സ് ഏറ്റെടുത്തേക്കും – Business Life\nഫോഡ് കമ്പനിയുടെ പ്ലാന്റുകൾ ടാറ്റാ മേട്ടോഴ്‌സ് ഏറ്റെടുത്തേക്കും\nഇന്ത്യ വിടുന്ന ഫോഡ് കമ്പനിയുടെ ഗുജറാത്തിലെയും ചെ്‌ന്നൈയിലെയും പ്ലാന്റുകൾ ടാറ്റാ മോട്ടോഴ്‌സ് ഏറ്റെടുത്തേക്കും. ഇതു സംബന്ധിച്ച് ആദ്യഘട്ട ചർച്ചകൾ പൂർത്തിയായി. എന്നാൽ കമ്പനി ഇക്കാര്യം ഔദ്യോഗികമായി സ്ഥിതീകരിച്ചിട്ടില്ലെന്നാണ് റിപ്പോർട്ട്.\nതമിഴ്‌നാട് മുഖ്യമന്ത്രി എം.കെ.സ്റ്റാലിനും ടാറ്റാ സൺസ് ചെയർമാൻ എൻ ചന്ദ്രശേഖരനുമായി നടത്തിയ കൂടിക്കാഴ്ചയിലാണ് ചെന്നൈ പ്ലാന്റ് വിഷയം ചർച്ചയായത്. ഗുജറാത്തിലെ സാനന്ദിൽ ടാറ്റായ്ക്കും ഫോഡ് ഇന്ത്യയ്ക്കുമുളള വാഹന നിർമ്മാണ പ്രാന്റുകൾ തമ്മിൽ അധിക ദൂരമില്ല. ടിയാഗോ,ടിഗോർ എന്നിവയാണ് അവിടെ ടാറ്റ പ്രധാനമായി നിർമ്മിക്കുന്നത്.\nഫോഡ് നിർമ്മിച്ചിരുന്നത് ഫിഗോ, ഫ്രീസ്റ്റൈൽ, ആസ്പയർ മോഡലുകളും. തങ്ങളുടെ ചെറു കാറുകൾക്കു യോജച്ച പ്ലാന്റാണ് ഇതെന്നാണ് ടാറ്റ പറയുന്നത്. ചെന്നൈ പ്ലാന്റിൽ ഫോഡ് മുൻപ് ഇക്കോസ്‌പോർട്ട് എൻഡവർ എന്നീ സ്‌പോർട്‌സ് യൂട്ടിലിറ്റി വാഹനങ്ങളാണ് നിർമ്മിച്ചിരുന്നത്.


ലോകകപ്പില് ബാള്‍ക്കന് വീരഗാഥ; ക്രൊയേഷ്യ ഇംഗ്ലണ്ടിനെ മടക്കി\n12 July 2018 1:25 AM GMT\nഇംഗ്ളീഷുകാരെ കെട്ടുകെട്ടിച്ച് ക്രൊയേഷ്യ ലോകകപ്പ് ഫൈനലിൽ. രണ്ടാം സെമി ഫൈനലിൽ ഒന്നിനെതിരെ രണ്ടു ഗോളുകൾക്കാണ് ക്രൊയേഷ്യ ഇംഗ്ലണ്ടിനെ മറി കടന്നത്. ആദ്യ പകുതിയിൽ ഒരു ഗോളിന് പിന്നിൽ നിന്ന ശേഷമാണ് മോഡ്രിച്ചും സംഘവും അവിസ്മരണീയമായ തിരിച്ചു വരവ് നടത്തിയത്. ഫൈനലിൽ ക്രൊയേഷ്യ ഫ്രാൻസിനെ നേരിടും.\nമത്സരത്തിന്റെ അഞ്ചാം മിനുട്ടിൽ തന്നെ ഗോൾ നേടിക്കൊണ്ട് ഇംഗ്ലണ്ട് ക്രൊയേഷ്യയെ ഞെട്ടിച്ചു. പെനാൽറ്റി ബോക്സിനു മുന്നിൽ ലിംഗാർഡിനെ മോഡ്രിച് ഫൗൾ ചെയ്തതിനു ലഭിച്ച ഫ്രീ കിക്ക്, കിക്ക് എടുത്ത ട്രിപ്പിയര് മനോഹരമായ ഷോട്ടിലൂടെ ഗോളാക്കി മാറ്റി. ഇംഗ്ലണ്ടിനായി ട്രിപ്പിയറിന്റെ ആദ്യ ഗോളാണിത്. ബോക്‌സിന്റെ മധ്യത്തില് നിന്നെടുത്ത കിക്ക് ക്രൊയേഷ്യന് പ്രതിരോധത്തെയെല്ലാം മറികടന്ന് ഗോള്‍കീപ്പര്‍ക്കും മുകളിലൂടെ പോസ്റ്റിന്റെ ഇടത് മൂലയില് ചെന്ന് പതിക്കുകയായിരുന്നു. ഇംഗ്ലണ്ട് 1 ക്രൊയേഷ്യ 0\nഗോൾ അടിച്ച ശേഷവും ഇംഗ്ളീഷ് മുന്നേറ്റ നിറം നിരന്തരം ക്രൊയേഷ്യൻ ഗോൾ മുഖത്തു ആക്രമണം അഴിച്ചു വിട്ടപ്പോൾ, ഒറ്റപ്പെട്ട കൗണ്ടറുകൾ മാത്രമാണ് കേളി കേട്ട ക്രൊയേഷ്യൻ മുന്നേറ്റ നിരയുടെ മറുപടി. 16-ആം മിനുട്ടിൽ ഇംഗ്ലണ്ടിന്റെ കഴിഞ്ഞ മത്സരത്തിലെ വിജയശിൽപ ഡെറി അലിയുടെ ഒറ്റക്കുള്ള മുന്നേറ്റം ക്രൊയേഷ്യൻ പ്രതിരോധം തടഞ്ഞിട്ടു. 19-ആം മിനുട്ടിൽ ബോക്‌സിന് പുറത്ത് നിന്ന് ക്രൊയേഷ്യയുടെ ഇവാന് പെരിസിച്ചിന്റെ കിടിലന് ഷോട്ട്..പോസ്റ്റിന് സമീപം ചേര്‍ന്ന് പുറത്തേക്ക്. 27-ആം മിനുട്ടിൽ ഇടത് വിങില് നിന്ന് ഇംഗ്ലണ്ടിന് വീണ്ടും ഫ്രീ കിക്ക്. ആഷ്‌ലി യൂങ് എടുത്ത കിക്ക് ക്രൊയേഷ്യന് ഗോള് കീപ്പര് ഉയര്‍ന്ന് ചാടി പന്ത് തട്ടി തെറിപ്പിക്കുന്നു. ക്രൊയേഷ്യൻ സ്റ്റാർ സ്‌ട്രൈക്കർ ലൂക്ക മോഡ്രിച് ആദ്യ അര മണിക്കൂറിൽ ഒരു നല്ല നീക്കം പോലും നടത്തിയില്ല എന്നത് ശ്രദ്ധേയം ആണ്.\n36-ആം മിനുട്ടിൽ ലിംഗാര്‍ഡ് ഒരു സുവര്‍ണാവസരം കളഞ്ഞ് കുളിച്ചു. ബോക്‌സിനുള്ളില് വെച്ച് ഡെലി അലി ക്രൊയേഷ്യന് ഡിഫന്‍ഡര്‍മാര്‍ക്കിടയിലൂടെ നല്‍കിയ പാസ് ലിംഗാര്‍ഡ് അലസമായ ഷോട്ടിലൂടെ പുറത്തേക്കടിച്ചു. മറുപടി ഗോളിനായുള്ള ക്രൊയേഷ്യയുടെ ശ്രമങ്ങൾ ഫിനിഷിങ്ങിലെ പോരായ്മ കൊണ്ട് മാത്രം പാഴായി. ആദ്യ പകുതി അവസാനിക്കുന്നതിനു സെക്കന്റുകൾക്കു മുൻപ് റാക്കിറ്റിച്ച് ക്രൊയേഷ്യക്ക് ഗോള് മടക്കാനുള്ള ഒരു സുവര്‍ണാവസരം നഷ്ടമാക്കിയിരിക്കുന്നു. മാർക്ക് ചെയ്യപ്പെടാതെ നിന്നിരുന്ന പെരിസിച്ചിന് പാസ് നൽകാതെ ഒറ്റയ്ക്ക് മുന്നേറാനുള്ള അദ്ദേഹത്തിന്റെ ശ്രമമാണ് വിനയായത്. ഒന്നാം പകുതി അവസാനിക്കുമ്പോൾ ഇംഗ്ലണ്ട് ഏകപക്ഷീയമായ ഒരു ഗോളിന് മുന്നിൽ.\nരണ്ടാം പകുതിയുടെ ആരംഭം മുതൽ ക്രൊയേഷ്യ ഇംഗ്ലണ്ടിന് മേൽ ആധിപത്യം സ്ഥാപിച്ചു, റാക്കിറ്റിച്-പെരിസിച്-മോഡ്രിച് ത്രയം മനോഹരമായ നീക്കങ്ങളായാൽ കളം നിറഞ്ഞപ്പോൾ ഇംഗ്ളീഷ് പ്രതിരോധ നിരയ്ക്ക് വിശ്രമമില്ലാതായി. പരുക്കൻ അടവുകൾ ഏറെ കണ്ട മത്സരത്തിൽ ആദ്യത്തെ ഒരു മണിക്കൂറിൽ ക്രൊയേഷ്യ 14 ഫൗളുകളും, ഇംഗ്ലണ്ട് 8 ഫൗളുകളും നടത്തി. ഇംഗ്ലണ്ടിന്റെ മൈക്കൽ വോക്കറിനും, ക്രൊയേഷ്യൻ മിഡ്ഫീൽഡർ മൻസൂക്കിച്ചിനും മഞ്ഞക്കാർഡ് ലഭിച്ചു.\nരണ്ടാം പകുതിയിലെ ക്രൊയേഷ്യൻ ആധിപത്യത്തിന് 68-ആം മിനുട്ടിൽ പ്രതിഫലം ലഭിച്ചു. ഇവാന് പെരിസിച്ചാണ് തകര്‍പ്പന് ഗോളിലൂടെ ക്രൊയേഷ്യക്ക് സമനില നേടികൊടുത്തത്. സിമേ വ്രസാല്‍ക്കോ വലത് വിങില് പോസ്റ്റിലേക്ക് ഉയര്‍ത്തി നീട്ടി നല്‍കിയ പന്ത് കൈല് വോക്കര്‍ക്കും മുകളിലൂടെ കാല്‍വെച്ച് പെരിസിച്ച് വലയിലെത്തിക്കുകയായിരുന്നു. പെരിസിച്ചിന്റെ റഷ്യൻ ലോകകപ്പിലെ രണ്ടാം ഗോൾ. സ്കോർ ഇംഗ്ലണ്ട് 1 ക്രൊയേഷ്യ 1\nഅപ്രതീക്ഷിത സമനില ഗോൾ വീണതോടെ സ്റ്റെർലിങ്ങിന് പകരം റാഷ്‌ഫോർഡിനെ ഇറക്കി ഇംഗ്ലണ്ട് ആക്രമണത്തിന് കോപ്പു കൂട്ടി. 83-ആം മിനുട്ടിൽ സമനില ഗോൾ നേടിയ പെരസിച്ചിന് വീണ്ടും ഒരവസരം ലഭിച്ചെങ്കിലും ഇത്തവണ ഗോളിയെ മറി കടക്കാനായില്ല. നിശ്ചിത സമയത്തിന് ശേഷം3മിന്റ് എക്സ്ട്രാ ടൈം അനുവദിച്ചെങ്കിലും ഗോൾ പിറന്നില്ല. മത്സരം എക്സ്ട്രാ ടൈമിലേക്ക്. സ്കോർ ഇംഗ്ലണ്ട് 1 ക്രൊയേഷ്യ 1.\n99-ആം മിനുട്ടിൽ പോസ്റ്റിലേക്കുള്ള ഇംഗ്ലണ്ടിന്റെ ജോണ് സ്‌റ്റോണ്‍സിന്റെ ഹെഡ്ഡര് പോസ്റ്റ് ലൈനില് നിന്ന് കൊണ്ട് സിമേ വ്രാസല്‍ക്കോ തലകൊണ്ട് തന്നെ തടയുന്നു. ഇംഗ്ലണ്ട് ടീമിൽ മൂന്നാമത്തെ മാറ്റം എറിക് ഡീറിനെ ഇറക്കി ജോര്‍ദാന് ഹെന്‍ഡേഴ്‌സണെ കയറ്റി. 115-ആം മിനുട്ടിൽ ക്രൊയേഷ്യക്ക് പെരിസിച് വഴി ലഭിച്ച അവസരം ഇംഗ്ലണ്ട് ഗോളി പിക്‌ഫോർഡ് തടഞ്ഞിട്ടു.\nഎക്സ്ട്രാ ടൈമിന്റെ രണ്ടാം പകുതിയിൽ ഇംഗ്ലണ്ടിന്റെ നെഞ്ചകം പിളർന്നു കൊണ്ട് ക്രൊയേഷ്യയുടെ വിജയഗോൾ വീണു. ഇംഗ്ലീഷ് പ്രതിരോധത്തിലെ അശ്രദ്ധ മുതലെടുത്താണ് മാന്‍സൂക്കിച്ച് ക്രൊയേഷ്യക്ക് ലീഡ് നേടികൊടുത്തത്. ആ ലീഡിനെ മറി കടക്കാനോ സമനില ഗോൾ നേടാനോ അവശേഷിച്ച നിമിഷങ്ങളിൽ ഇംഗ്ലണ്ടിന് കഴിഞ്ഞില്ല.\n2018RussiaWorldCup croatia england semifinal Trippier


2020-ല് ഇന്ത്യന് വിപണിയില് എത്തിയ മികച്ച5സ്‌കൂട്ടറുകള് - Malayalam DriveSpark\n5 min ago ശരിക്കും ഞെട്ടിച്ചു! പുതിയ ഭാവത്തിൽ പോണി ഹെറിറ്റേജ് സീരീസിനെ പരിചയപ്പെടുത്തി ഹ്യുണ്ടായി\n30 min ago EQS മുൻനിര ഇലക്ട്രിക് സെഡാന് പിന്നാലെ EQB എസ്‌യുവിയും അവതരിപ്പിക്കാൻ മെർസിഡീസ്\n2020-ല് ഇന്ത്യന് വിപണിയില് എത്തിയ മികച്ച5സ്‌കൂട്ടറുകള്\nUpdated: Friday, December 18, 2020, 18:13 [IST]\n2020 ഏകദേശം അവസാനിക്കാറായി എന്നുവേണം പറയാന്. ഈ വര്‍ഷത്തിന്റെ ആദ്യ പകുതി ഇന്ത്യന് വാഹന വ്യവസായത്തിന് മോശം നാളുകള് ആയിരുന്നെങ്കിലും രണ്ടാം പകുതിയില് അത് പതുക്കെ വീണ്ടെടുക്കാന് കഴിഞ്ഞു.\nപൊതു ഗതാഗതത്തെക്കാള് കൂടുതല് ആളുകള് സ്വകാര്യ ഗതാഗത മാര്‍ഗ്ഗങ്ങള് തെരഞ്ഞെടുക്കുന്നതിനാല് രണ്ടാം പകുതിയില് പുതിയ മോഡലുകളുടെ ആവശ്യകത വര്‍ദ്ധിച്ചു.\nഎന്നിരുന്നാലും, സ്‌കൂട്ടര് സെഗ്മെന്റിന്റെ ഹൈലൈറ്റ് ആദ്യ രണ്ട് മാസങ്ങളിലായിരുന്നു. ഇന്ത്യയിലെ ഏറ്റവും കൂടുതല് വിറ്റഴിക്കപ്പെടുന്ന സ്‌കൂട്ടറിന്റെ ആറാം തലമുറ ആവര്‍ത്തനത്തിന്റെ വരവും ഇവി വിഭാഗത്തില് ചേരുന്ന ഏതാനും പ്രധാന ഒഇഎമ്മുകളും വിപണിയില് സ്ഥാനം ഉറപ്പിച്ചുവെന്ന് വേണം പറയാന്.\nആദ്യത്തെ രണ്ട് മാസങ്ങളുടെ പ്രാധാന്യം മികച്ച അഞ്ച് മോഡലുകളിലൂടെ വിശദീകരിക്കുന്നു. ലിസ്റ്റിലെ അഞ്ച് മോഡലുകളില് നാലെണ്ണം ജനുവരി മുതല് ഫെബ്രുവരി വരെ അവതരിപ്പിച്ചു. 2020-ല് ഇന്ത്യന് വിപണിയിലെത്തിയ മികച്ച അഞ്ച് സ്‌കൂട്ടറുകള് ഏതൊക്കെയെന്ന് പരിശോധിക്കാം.\nഹോണ്ട ആക്ടിവ ഇന്ത്യന് വിപണിയിലെ ജനപ്രീയ മോഡലാണ്. നാളുകളായി ആക്ടിവ രാജ്യത്ത് ഏറ്റവും കൂടുതല് വിറ്റഴിക്കപ്പെടുന്ന മോഡലായി തുടരുന്നു. ഇത് ഇപ്പോള് 20 വര്‍ഷമായി ഇന്ത്യയില് വില്‍പ്പനയ്ക്കെത്തിക്കുന്നു.\nകാലങ്ങളായി, സ്‌കൂട്ടര് ആറ് തലമുറ മാറ്റങ്ങള്‍ക്ക് വിധേയമായിട്ടുണ്ടെങ്കിലും ഇന്ത്യന് വിപണിയില് അതിന്റെ ഏറ്റവും മികച്ച വില്‍പ്പനയുള്ള സ്‌കൂട്ടര് ടൈറ്റില് നിലനിര്‍ത്താന് കഴിഞ്ഞു. നിരവധി സൂക്ഷ്മമായ അപ്ഡേറ്റുകളും പുനരവലോകനങ്ങളുമായാണ് ആക്ടിവ 6G എന്നറിയപ്പെടുന്ന ഏറ്റവും പുതിയ തലമുറ അവതരിപ്പിച്ചത്.\nമുന്‍തലമുറ മോഡലുകള്‍ക്ക് സമാനമായ രൂപകല്‍പ്പന നിലനിര്‍ത്തിക്കൊണ്ടുതന്നെ നിരവധി പുതിയ സവിശേഷതകളും ഉപകരണങ്ങളും ഇപ്പോള് ഇതില് അവതരിപ്പിക്കുന്നു. 110 സിസി എഞ്ചിനാണ് കരുത്ത്. ബിഎസ് VI-ലേക്ക് നവീകരിച്ച എഞ്ചിന് 7.6 bhp കരുത്തും 8.8 Nm torque ഉം ഉത്പാദിപ്പിക്കുന്നു. 67,392 രൂപയാണ് സ്‌കൂട്ടറിന്റെ എക്‌സ്‌ഷോറൂം വില.\nഇന്ത്യന് വിപണിയില് ബ്രാന്‍ഡില് നിന്നുള്ള ആദ്യത്തെ പൂര്‍ണ്ണ ഇലക്ട്രിക് സ്‌കൂട്ടര് ഓഫറാണ് ടിവിഎസ് ഐക്യൂബ്. ഹൊസൂര് ആസ്ഥാനമായുള്ള നിര്‍മാതാക്കളില് നിന്നുള്ള പുതിയ ഇലക്ട്രിക് സ്‌കൂട്ടറിന് 1.15 ലക്ഷം രൂപയാണ് എക്‌സ്‌ഷോറൂം വില.\nപ്രീമിയം ഇലക്ട്രിക് സ്‌കൂട്ടര് വിഭാഗത്തിലാണ് ഇതിന്റെ സ്ഥാനം. ഇലക്ട്രിക് സ്‌കൂട്ടര് നിലവില് ബെംഗളൂരുവില് മാത്രമേ ലഭ്യമാകൂ. 2.4 കിലോവാട്ട്‌സ് ലിഥിയം അയണ് ബാറ്ററി പായ്ക്ക് 4.4 കിലോവാട്ട് ഇലക്ട്രിക് മോട്ടോറുമായി ജോടിയാക്കുന്നു. പൂര്‍ണ ചാര്‍ജില് 80 കിലോമീറ്റര് പരിധി വാഗ്ദാനം ചെയ്യുന്നു, ഒപ്പം മണിക്കൂറില് 80 കിലോമീറ്റര് വേഗതയും.\nഇലക്ട്രിക് സ്‌കൂട്ടര് വിഭാഗത്തില് പ്രവേശിക്കുന്ന മറ്റൊരു പ്രധാന ബ്രാന്‍ഡാണ് ബജാജ്. ഒരു ദശാബ്ദത്തിലേറെയായി ബജാജ് ചേതക് നെയിംപ്ലേറ്റ് തിരികെ കൊണ്ടുവന്നു.\nബജാജ് ചേതക് ഇലക്ട്രിക് നിലവില് ബെംഗളൂരു, പൂനെ എന്നിവിടങ്ങളില് ലഭ്യമാണ്. ഇലക്ട്രിക് സ്‌കൂട്ടര് രണ്ട് വേരിയന്റുകളില് ലഭ്യമാണ്, ഒരു ലക്ഷം രൂപയുടെ പ്രാരംഭ എക്‌സ്‌ഷോറൂം വിലയില് വാഗ്ദാനം ചെയ്യുന്നു.\nലിഥിയം അയണ് ബാറ്ററി പായ്ക്കിലേക്ക്4കിലോവാട്ട് ഇലക്ട്രിക് മോട്ടോര് ജോടിയാക്കുന്നു. മണിക്കൂറില് 65 കിലോമീറ്റര് വേഗതയുള്ള സ്‌കൂട്ടര് ഒറ്റ ചാര്‍ജില് പരമാവധി 95 കിലോമീറ്റര് ദൂരം വരെ സഞ്ചരിക്കാമെന്നും കമ്പനി അവകാശപ്പെടുന്നു.\nബെംഗളൂരു ആസ്ഥാനമായുള്ള പ്രീമിയം ഇലക്ട്രിക് സ്‌കൂട്ടര് സ്റ്റാര്‍ട്ടപ്പില് നിന്നുള്ള ഏറ്റവും പുതിയ മോഡലാണ് ഏഥര് 450X. തുടക്കത്തില് ബെംഗളൂരുവിലും ചെന്നൈയിലും ലഭ്യമാണ്. എന്നിരുന്നാലും ഈ വര്‍ഷത്തില്, 11 നഗരങ്ങളില് ഏഥര് തങ്ങളുടെ സാന്നിധ്യം വിപുലീകരിച്ചു, വരും വര്‍ഷത്തില് കൂടുതല് വിപുലീകരണം ആസൂത്രണം ചെയ്യുകയും ചെയ്തു.\nഇന്ത്യന് വിപണിയില് ഏറ്റവും മികച്ച പ്രകടനം കാഴ്ചവെക്കുന്ന പ്രീമിയം ഇലക്ട്രിക് സ്‌കൂട്ടറുകളില് ഒന്നാണ് ഏഥര് 450X. മികച്ച ബില്‍ഡ് നിലവാരം, പ്രകടനം, ശ്രേണി, സൗകര്യം എന്നിവ ഇലക്ട്രിക് സ്‌കൂട്ടറില് പ്രശംസനീയമാണ്. 1.27 ലക്ഷം രൂപയാണ് എക്‌സ്‌ഷോറൂം വില.\nവെസ്പ റേസിംഗ് സിക്‌സ്റ്റീസ്\nഈ വര്‍ഷം ആദ്യം ഇന്ത്യന് വിപണിയില് അവതരിപ്പിച്ച പരിമിത പതിപ്പ് മോഡലാണ് വെസ്പ റേസിംഗ് സിക്‌സ്റ്റീസ്. റേസിംഗ് സിക്‌സ്റ്റീസ് പതിപ്പ് ബ്രാന്‍ഡിന്റെ SXL 125, SX 150 മോഡലുകളെ അടിസ്ഥാനമാക്കിയുള്ളതാണ്. കൂടാതെ 1960 മുതല് ബ്രാന്‍ഡിന്റെ പൈതൃകത്തില് നിന്ന് പ്രചോദനം ഉള്‍ക്കൊണ്ട് പ്രത്യേക റേസിംഗ് ലിവറി അവതരിപ്പിക്കുന്നു.\nവെസ്പ റേസിംഗ് സിക്‌സ്റ്റീസിന് സ്റ്റാന്‍ഡേര്‍ഡ് പതിപ്പുകളേക്കാള് അല്പം വില കൂടുതലാണ്. 1.20 ലക്ഷം രൂപ മുതല് എക്‌സ്‌ഷോറൂം വിലയില് വാഗ്ദാനം ചെയ്യുന്നു. കോസ്‌മെറ്റിക് അപ്ഡേറ്റുകള്‍ക്ക് പുറമേ, റേസിംഗ് സിക്‌സ്റ്റീസ് മോഡലുകള് സ്റ്റാന്‍ഡേര്‍ഡ് സ്‌കൂട്ടറിന് സമാനമാണ്.\nയമഹ റേ ZR സ്‌കൂട്ടര് കുറച്ചുകാലമായി ഇന്ത്യയില് വില്‍പ്പനയ്ക്കെത്തിക്കുന്നു. എന്നിരുന്നാലും, ജാപ്പനീസ് ബ്രാന്‍ഡ് അടുത്തിടെ 113 സിസി എഞ്ചിന് പകരമായി 125 സിസി യൂണിറ്റ് ഉപയോഗിച്ച് സ്‌കൂട്ടര് അപ്ഡേറ്റുചെയ്തു. പുതിയ യമഹ റേ- ZR 125 ഇപ്പോള് 74,330 രൂപ, എക്‌സ്‌ഷോറൂം വിലയുമായി വരുന്നു.\nഈ എഞ്ചിന് 8 bhp കരുത്തും 9.7 Nm torque ഉം ഉത്പാദിപ്പിക്കുന്ന 124 സിസി എഞ്ചിനാണ് കരുത്ത്. വെറും 99 കിലോഗ്രാം ഭാരത്തിലാണ് സ്‌കൂട്ടര് എത്തുന്നതെന്ന് പറയപ്പെടുന്നു, ഇത് സെഗ്മെന്റിലെ ഏറ്റവും ഭാരം കുറഞ്ഞ ഓഫറാണെന്നും കമ്പനി അവകാശപ്പെടുന്നു.\nഅപ്രീലിയ SXR 160 ഇതുവരെ ഇന്ത്യന് വിപണിയില് പുറത്തിറക്കിയിട്ടില്ല, എന്നിരുന്നാലും ഇതിനുള്ള ബുക്കിംഗ് ഔദ്യോഗികമായി കമ്പനി ആരംഭിച്ചു. മാക്‌സി-സ്‌കൂട്ടര് വര്‍ഷാവസാനത്തിനുമുമ്പ് വില്‍പ്പനയ്‌ക്കെത്തുമെന്ന് പ്രതീക്ഷിക്കുന്നു, അതിനാലാണ് പട്ടികയില് പരാമര്‍ശിച്ചിരിക്കുന്നത്.\n10.5 bhp കരുത്തും 11.6 Nm torque ഉം ഉത്പാദിപ്പിക്കുന്ന 160 സിസി എഞ്ചിനാണ് മാക്‌സി-സ്‌കൂട്ടറിന്റെ കരുത്ത്. മാക്‌സി-സ്‌കൂട്ടറിനായുള്ള വിലകള് ഇതുവരെ കമ്പനി വെളിപ്പെടുത്തിയിട്ടില്ല.\nBest Scooter Launched In India In 2020. Read in Malayalam.


സുമാനരേന്ദ്രക്ക് നൃത്തത്തോടൊപ്പം കൃഷിയും കലോപാസന | http://54.186.233.57/node/add/article | Madhyamam\ndate_range 19 Dec 2016 11:04 AM GMT\nസുമാനരേന്ദ്രക്ക് നൃത്തത്തോടൊപ്പം കൃഷിയും കലോപാസന\nവീട്ടുമുറ്റത്തും മട്ടുപ്പാവിലുമായി പച്ചക്കറി കൃഷിയില് നൂറുമേനി വിളയിക്കുന്ന നൃത്താധ്യാപിക\nനൃത്താധ്യാപിക അടൂര് സ്വദേശിനി ‘തപസ്യ’യില് സുമാനരേന്ദ്രക്ക കൃഷിയും കലോപാസനയാണ് . വീടിന് ചുറ്റും മട്ടുപ്പാവിലുമായി എല്ലാവിധ പച്ചക്കറികളും സമ്യദ്ധമായി വളരുന്നത് കണ്ടിട്ടുള്ളവര്‍ക്ക് ഇത് മനസ്സിലാവും. നഗര ഹൃദയത്തിലാണ് എന്നതിനാല് ഇതിനൊക്കെ സ്ഥലമുണ്ടോ എന്ന് ചോദിക്കുന്നവരാണ് അധികവും. എന്നാല് സ്ഥലപരിമിതി എന്നത് പ്രശ്നമായി തോന്നിയിട്ടില്ളെന്ന് സുമ പറയുന്നു. മൂന്നിനം പയര്, മൂന്ന് തരം തക്കാളി, പച്ചമുളക്, പനിനീര്‍ചാമ്പ, പലതരം വഴുതന, കോവല്,നിത്യവഴുതന, വെണ്ട, ഇഞ്ചി,ചീര,മഞ്ഞള്,കൂടാതെ ശൈത്യകാല വിളകളായ കുക്കുമ്പര്, ബീറ്റ്റൂട്ട്, കോളീഫ്ളവര്, കാബേജ്, രണ്ടുതരം ബീന്‍സ് എന്നിവ ഇവിടെ തഴച്ചു വളരുകയാണ്.\nപച്ചക്കറി കൃഷിയുടെ ഒരു പതിറ്റാണ്ട്\nവീടിനു ചുറ്റും പത്തുസെന്‍റിലും മട്ടുപ്പാവില് 1700 ചതുരശ്രയടിയിലും 1200 ഗ്രോബാഗുകളിലാണ് ക്യഷി. 2005 മുതല് സ്വന്തം ഇഷ്ടപ്രകാരമാണ് ക്യഷിയിലേക്ക് തിരിഞ്ഞത്. 2006ല് വീടിനു ചുറ്റും ചെറിയ രീതിയില് ആരംഭിച്ച പച്ചക്കറിക്യഷി 2010ല് മട്ടുപ്പാവിലേക്കും വ്യാപിപ്പിച്ചു. .ജൈവ വളവും ജൈവ കീടനാശിനിയുമാണ് ഉപയോഗിക്കുന്നത്. തുടര്‍ന്ന് വീടിനോട് ചേര്‍ന്നും മട്ടുപ്പാവിലുമായി മഴമറയും സ്ഥാപിച്ചു. ഇതിന് നാലുലക്ഷത്തോളം ചെലവ് വന്നു. ഇതിനാല് ഓരോതുളളി വെളളത്തില് നിന്നും പരമാവധി ഉല്പാദനം ലഭ്യമാക്കാനായി.\nകൃഷിയിലെ നൂതനവിദ്യയായ തിരിനനയും സുമ വിജയകരമായി പച്ചക്കറി കൃഷിക്ക് ഉപയോഗപ്പെടുത്തി. വളരെ കുറച്ച് വെള്ളത്തില് കൃഷി ചെയ്യാന് സാധിക്കുമെന്നതാണ് പ്രത്യേകത. വെള്ളം നേരിട്ട് ചെടിയിലേക്ക് ഒഴിക്കാതെ ഒരു തിരിയിലൂടെ വെള്ളമുള്ള പൈപ്പിനെയും ചെടിയുള്ള ഗ്രോ ബാഗിനെയും തമ്മിലാണ് ബന്ധിപ്പിക്കുക. ഇതിനായി പൈപ്പില് അല്‍പ്പം വെള്ളം ഒഴിച്ച് കൊടുത്താല് മാത്രം മതി. ആവശ്യമുള്ള വെള്ളം ചെടി വലിച്ചെടുക്കും . ഇത്തരം കൃഷിരീതിക്കു പരിമിതമായ സ്ഥലവും വളരെ കുറച്ച് വെള്ളവും മതി. ചെടിക്ക് ആവശ്യമായ നനവ് എപ്പോഴും നിലനിര്‍ത്തുന്നതാണു തിരിനന സംവിധാനം.\nഅടുക്കളത്തോട്ടത്തില് സുമാ നരേന്ദ്ര\nപി.വി. സി പൈപ്പ്ലൈനില് സുഷിരമുണ്ടാക്കി ഗ്രോബാഗ് സ്ഥാപിച്ചാണ് ഇതിന്‍െറ പ്രവര്‍ത്തനം. ഗ്രോബാഗിന്‍്റെ ചുവട്ടില് സുഷിരമിട്ട് ഇതില് ഗ്ളാസ് വൂള് എന്ന തിരി വയ്ക്കും. എയര്‍കൂളറുകളിലും എ.സിയിലുമൊക്കെ ഉപയോഗിക്കുന്നതാണ് ഗ്ളാസ് വൂള് തിരി. ഇതിന് ജലം വലിച്ചെടുക്കാനും നനവ് നിലനിര്‍ത്താനും കഴിവുണ്ടെന്നതിനാലാണ് കൃഷിനനക്ക് ഉപയോഗിക്കുന്നത്. ഇതില് ഉണ്ടായേക്കാവുന്ന രാസ പദാര്‍ഥത്തിന്‍െറ അലര്‍ജിയുണ്ടാകാതിരിക്കാന് ഗ്ളൗസ് ധരിച്ച് ഉപയോഗിക്കുന്നതാണ് നല്ലത്. ഗ്രോബാഗില്‍നിന്നു പുറത്തേക്കു നില്‍ക്കുന്ന തിരി സുഷിരത്തിലൂടെ പൈപ്പിലേക്കു കടത്തിവിടും. പൈപ്പില് ജലം നിറയ്ക്കുമ്പോള് തിരിയിലൂടെ അതു മുകളിലേക്കു കയറും. പൈപ്പിലെ സുഷിരത്തില് ഫ്ളോട്ട് ക്യാപ് ഘടിപ്പിച്ചാണ് ജലനിരപ്പറിയുന്നത്.\nവീട്ടിലുണ്ടാകുന്ന പ്ളാസ്റ്റിക് മാലിന്യത്തെ കൃഷിയിടത്തില് ഉപയോഗിക്കാനുമാവുന്നു. ഗ്രോബാഗുകളെ താങ്ങി നിറുത്തുന്ന സ്റ്റാന്‍ഡുകളായി പ്ളാസ്ററിക് മാലിന്യം നിറച്ച കുപ്പികളാണ് ഉപയോഗിക്കുന്നത് .പച്ചക്കറി കൃഷി കൂടാതെ വളര്‍ത്തു മത്സ്യങ്ങളും അലങ്കാരമത്സ്യങ്ങളും സുമയുടെ വീട്ടിലെ കുളത്തിലുണ്ട്.\nസുമ ഇപ്പോള് കുറച്ചുവര്‍ഷങ്ങളായി വീട്ടിലേക്കാവശ്യമായ പച്ചക്കറികള് പുറത്തുനിന്നു വാങ്ങാറില്ല. ഏറെക്കുറെ എല്ലാം തന്‍െറ കൃഷിത്തോട്ടത്തില് നിന്ന് കിട്ടും. വിഷം കലരാത്ത പച്ചക്കറി വാങ്ങാന് ഒട്ടേറെ പേരാണ് ‘തപസ്യ’യില് എത്തുന്നത്. നഗരസഭയിലെ മികച്ച വനിതാ കര്‍ഷക കൂടിയാണ് സുമ. തൃപ്പൂണിത്തുറ ആര്.എല്.വിയില് നിന്ന് ബി.എ ഭരതനാട്യത്തില് റാങ്കോടെ വിജയിച്ച സുമക്ക് ക്യഷിഭവന്‍്റെ മികച്ച വനിതാ കര്‍ഷകക്കുളള അവാര്‍ഡും ലഭിച്ചിട്ടുണ്ട്.\nഭര്‍ത്താവ് : സുരേഷ്കുമാര്\nമക്കള്: ഗൗതം കൃഷ്ണ, രഞ്ജിനി കൃഷ്ണ.


സച്ചിനെ മറികടക്കുമോ?, സംഗക്കാരയെ പിന്തളളുമോ?; രോഹിത്തിനെ കാത്തിരിക്കുന്നത് റെക്കോര്‍ഡുകളുടെ പെരുമഴ - Samakalika Malayalam\nസച്ചിനെ മറികടക്കുമോ?, സംഗക്കാരയെ പിന്തളളുമോ?; രോഹിത്തിനെ കാത്തിരിക്കുന്നത് റെക്കോര്‍ഡുകളുടെ പെരുമഴ\nBy സമകാലികമലയാളം ഡെസ്‌ക് | Published: 05th July 2019 09:57 PM |\nLast Updated: 05th July 2019 09:57 PM | A+A A- |\nലോകകപ്പ് ക്രിക്കറ്റില് മികച്ച ഫോമിലാണ് ഇന്ത്യയുടെ വൈസ് ക്യാപ്റ്റനും ഓപ്പണിങ് ബാറ്റ്‌സ്മാനുമായ രോഹിത് ശര്‍മ്മ. തുടര്‍ച്ചയായി സെഞ്ചുറികള് നേടി ടീമിന്റെ നെടുംതൂണായി മാറി കഴിഞ്ഞ് രോഹിത്.\nശ്രീലങ്കയ്ക്ക് എതിരായുളള ഇന്ത്യയുടെ അവസാന ഗ്രൂപ്പ് സ്റ്റേജ് മത്സരത്തില് ഓപ്പണര് രോഹിത് ശര്‍മ്മയെ കാത്തുനില്‍ക്കുന്നത് മൂന്ന് റെക്കോര്‍ഡുകളാണ്. ടൂര്‍ണമെന്റില് ഏറ്റവുമധികം റണ്‍സുമായി പട്ടികയില് മുന്നില് നില്‍ക്കുന്ന രോഹിത് ശ്രീലങ്കയ്ക്ക് എതിരായുളള മത്സരത്തില് തന്നെ ഇത് മറികടക്കുമോ എന്നാണ് ആരാധകര് ഉറ്റുനോക്കുന്നത്.\nലോകകപ്പില് ഇതുവരെ ഏഴു ഇന്നിംഗ്‌സുകളിലായി 544 റണ്‍സാണ് രോഹിത് വാരിക്കൂട്ടിയത്. നാലു സെഞ്ചുറികള് അദ്ദേഹത്തിന്റെ പ്രകടനത്തിന്റെ മാറ്റുകൂട്ടി. 90ല്‍പ്പരം റണ്‍സാണ് ശരാശരി. 96 ആണ് സ്‌ട്രൈക്ക് റേറ്റ്.\nലോകകപ്പില് ഏറ്റവുമധികം റണ്‍സ് അടിച്ചുകൂട്ടിയതിന്റെ റെക്കോര്‍ഡ് സച്ചിന് ടെണ്ടുല്‍ക്കറിന്റെ പേരിലാണ്. 2003 ലോകകപ്പില് 11 ഇന്നിംഗ്‌സുകളിലായി 673 റണ്‍സാണ് അദ്ദേഹം വാരിക്കൂട്ടിയത്. നിലവിലെ ഫോമനുസരിച്ച് ശ്രീലങ്കയ്‌ക്കെതിരെയുളള മത്സരത്തില് തന്നെ രോഹിത് ഇത് മറികടന്നാല് അതില് അത്ഭുതപ്പെടാനില്ല എന്നാണ് ക്രിക്കറ്റ് ലോകം പറയുന്നത്. ഈ മത്സരത്തില് സാധിച്ചില്ലെങ്കിലും സെമിയില് യോഗ്യത നേടിയ സാഹചര്യത്തില് അടുത്ത മത്സരത്തിലും രോഹിത്തിന് അവസരമുണ്ട്.\nലോകകപ്പില് ഏറ്റവുമധികം സെഞ്ചുറികള് നേടിയതിന്റെ കുമാര് സംഗക്കാരയുടെ റെക്കോര്‍ഡിന് ഒപ്പമാണ് രോഹിത് ശര്‍മ്മ. നാലുവീതം സെഞ്ചുറികളാണ് ഇരുവരും നേടിയിരിക്കുന്നത്. 2015 ലോകകപ്പിലാണ് സംഗക്കാര നാലു സെഞ്ചുറികള് അടിച്ചുകൂട്ടിയത്. ഈ റെക്കോര്‍ഡ് വരുന്ന മത്സരത്തില് രോഹിത് മറികടക്കുമോ എന്നാണ് ആരാധകര് ഉറ്റുനോക്കുന്നത്.\nഗ്രൂപ്പ് സ്റ്റേജ് ഘട്ടത്തില് സച്ചിന്റെ പേരിലുളള മറ്റൊരു റെക്കോര്‍ഡും തിരുത്താന് രോഹിത്തിന് സാധ്യത കല്‍പ്പിക്കുന്നുണ്ട്.9മത്സരങ്ങളില് നിന്ന് 586 റണ്‍സാണ് സച്ചിന് നേടിയിട്ടുളളത്. ശ്രീലങ്കയ്ക്ക് എതിരെയുളള മത്സരത്തില് രോഹിത് ഇത് തകര്‍ക്കുമോ എന്നാണ് എല്ലാവരും ഉറ്റുനോക്കുന്നത്.\nരോഹിത് ശര്‍മ്മ സച്ചിന് ലോകകപ്പ്


യുവനടന് സന്ദീപ് നഹര് മരിച്ച നിലയില്. അന്തരിച്ച നടന് സുശാന്ത് രജ്പുത് സിംഗിന്റെ എം.എസ് ധോണി; ദ അണ്‍ടോള്‍ഡ് സ്റ്റോറി, അക്ഷയ് കുമാറിന്റെ കേസരി തുടങ്ങിയ ചിത്രങ്ങളിലൂടെ ശ്രദ്ധേയനായ നടനാണ് സന്ദീപ്.\nജീവിതം അവസാനിപ്പിക്കുന്നുവെന്ന് വ്യക്തമാക്കി കഴിഞ്ഞ ദിവസം ഇദ്ദേഹം ഫെയ്സ്ബുക്കില് ഒരു വീഡിയോ പോസ്റ്റ് ചെയ്തിരുന്നു. പിന്നീട് കുടുംബാംഗങ്ങളും സുഹൃത്തുക്കളും മുംബൈയിലെ വസതിയില് അന്വേഷിച്ചു ചെന്നപ്പോള് തൂങ്ങി മരിച്ച നിലയില് കണ്ടെത്തുകയായിരുന്നു.\nസംഭവത്തില് പൊലീസ് കേസെടുത്ത് അന്വേഷണം ആരംഭിച്ചു. പോസ്റ്റ് മോര്‍ട്ടത്തിന് ശേഷം കൂടുതല് വിവരങ്ങള് പുറത്ത് വിടുമെന്ന് പൊലീസ് അറിയിച്ചു.


'താലിബാന്റെ മുന് ഭരണകാലത്തെ സാഹചര്യം ആവര്‍ത്തിച്ചേക്കാം; തീവ്രവാദികള് ഇന്ത്യയിലേക്കെത്താന് സാധ്യത'\nBy Azhimukham Desk Sat,9Oct 2021\nസേന സജ്ജം, തീവ്രവാദ വിരുദ്ധ-നുഴഞ്ഞുകയറ്റ പ്രതിരോധ സംവിധാനവും ശക്തം\nഅഫ്ഗാനിസ്ഥാനിലെ സ്ഥിതിഗതികള് സുസ്ഥിരമാകുമ്പോള്, അഫ്ഗാന് വംശജരായ വിദേശ ഭീകരര് ജമ്മു കാശ്മീരിലേക്ക് നുഴഞ്ഞുകയറാനുള്ള സാധ്യത തള്ളിക്കളയാനാവില്ലെന്ന് കരസേനാ മേധാവി ജനറല് എം.എം നരവനെ. രണ്ട് പതിറ്റാണ്ടുമുമ്പ്, താലിബാന് ഭരണത്തില് വന്നപ്പോഴുണ്ടായ സമാന സാഹചര്യങ്ങള് ചൂണ്ടിക്കാട്ടിയാണ് കരസേനാ മേധാവിയുടെ പ്രതികരണം. അതേസമയം, ജമ്മു കാശ്മീരിലെ ഉള്‍പ്രദേശങ്ങളിലെ തീവ്രവാദ പ്രവര്‍ത്തനങ്ങള് പരിശോധിക്കുന്നതിനുള്ള ശക്തമായ സംവിധാനവും നുഴഞ്ഞുകയറ്റ പ്രതിരോധ സംവിധാനവും ഉള്ളതിനാല് ഏത് സാഹചര്യവും നേരിടാന് ഇന്ത്യന് സായുധ സേന തയ്യാറാണെന്നു ജനറല് നരവനെ വ്യക്തമാക്കി. ഇന്ത്യ ടുഡേ കോണ്‍ക്ലേവില് സംസാരിക്കുകയായിരുന്നു അദ്ദേഹം.\nഅഫ്ഗാനിസ്ഥാനില് താലിബാന് അധികാരത്തില് വന്നതും കാശ്മീരില് അടുത്തിടെ സാധാരണക്കാര് കൊല്ലപ്പെട്ടതും തമ്മില് എന്തെങ്കിലും ബന്ധമുണ്ടോ എന്ന ചോദ്യത്തിനായിരുന്നു ജനറല് നരവനെ മറുപടി പറഞ്ഞത്. ജമ്മു കാശ്മീരിലെ അക്രമപ്രവര്‍ത്തനങ്ങളില് വര്‍ധനയുണ്ടായിട്ടുണ്ട്. എന്നാല്, അഫ്ഗാനില് സംഭവിച്ചത് എന്താണെന്നോ എന്താണ് സംഭവിച്ചുകൊണ്ടിരിക്കുന്നതെന്നോ കാശ്മീരില് നടക്കുന്ന കാര്യങ്ങള്‍ക്ക് അതുമായി നേരിട്ട് ബന്ധമുണ്ടോയെന്നോ പറയാന് കഴിയില്ല. എന്നാല്, കഴിഞ്ഞ കാലങ്ങളില് നിന്ന് നമുക്ക് പറയാനും പഠിക്കാനും കഴിയുന്നത്, മുന്‍പ് താലിബാന് ഭരണത്തിലിരുന്നപ്പോള്, അഫ്ഗാന് വംശജരായ വിദേശ ഭീകരര് ജമ്മു കാശ്മീരിലുണ്ടായിരുന്നു. ആ സാഹചര്യം വീണ്ടും ഉണ്ടായേക്കാം. അഫ്ഗാനിലെ സ്ഥിതിഗതികള് സുസ്ഥിരമാകുമ്പോള്, അവിടെനിന്നും ജമ്മു കാശ്മീരിലേക്ക് ഇത്തരം ഭീകരരുടെ ഒഴുക്ക് കാണാന് കഴിഞ്ഞേക്കും -ജനറല് നരവനെ പറഞ്ഞു.\nഅത്തരം ഏതൊരു സാഹചര്യവും നേരിടാന് സേന സജ്ജമാണ്. അതിര്‍ത്തിയില് തന്നെ അവരെ തടയാന് ശക്തമായ നുഴഞ്ഞുകയറ്റ പ്രതിരോധ ശൃംഖല നമുക്കുണ്ട്. ഉള്‍പ്രദേശങ്ങളില് തീവ്രവാദ വിരുദ്ധ ഗ്രിഡുകള് ഉണ്ട്. 2000ല് അവരെ എങ്ങനെ കൈകാര്യം ചെയ്തുവോ, അതേപോലെ തന്നെ ഇപ്പോഴും കൈകാര്യം ചെയ്യുവാന് സാധിക്കുമെന്നും അദ്ദേഹം പറഞ്ഞു. അഫ്ഗാനില് താലിബാന് ഭരണത്തിലെത്തിയതിനു പിന്നാലെ, അവിടെനിന്നും പാകിസ്ഥാനിലൂടെ ജമ്മു കാശ്മീരിലേക്ക് ഭീകരര്, പ്രത്യേകിച്ച് ലക്ഷ്‌കര് ഇ തയ്ബ, ജയ്‌ഷെ ഇ മൊഹമ്മദ് സംഘങ്ങള് എത്തുന്നതിനും തീവ്രവാദ പ്രവര്‍ത്തനങ്ങള് വ്യാപിപ്പിക്കുന്നതിനും വര്‍ധിക്കുന്നതിനും സാധ്യതയുള്ളതിനാല്, ഇന്ത്യന് അതിര്‍ത്തികളില് ആശങ്കകള് പെരുകിയിരുന്നു.\nജമ്മു കാശ്മീരിലെ, ലക്ഷ്യമിട്ടുള്ള കൊലപാതകങ്ങള് ആശങ്കയുണ്ടാക്കുന്നതാണെന്നും അത് അപലപനീയമാണെന്നും കരസേനാ മേധാവി പറഞ്ഞു. തീവ്രവാദ സംഘങ്ങള് സാധാരണഗതി ആഗ്രഹിക്കുന്നില്ല. പ്രശസ്തിയില് തന്നെ നിലനില്‍ക്കാനുള്ള അവസാന ശ്രമമാണിത്. ജനങ്ങള് തങ്ങള്‍ക്കുവേണ്ടി പ്രക്ഷോഭം നടത്തുന്നുണ്ട്. എന്നാല്, ഞങ്ങള് ജനങ്ങള്‍ക്കുവേണ്ടിയാണ് എല്ലാം ചെയ്യുന്നതെന്നാണ് തീവ്രവാദികള് പറയുന്നത്. പിന്നെ എന്തിനാണ് നിങ്ങളെ പിന്തുണക്കുന്ന, സ്വന്തം ആളുകളെ നിങ്ങള് കൊല്ലുന്നത്? ഇത് അസ്വീകാര്യമായ ഭീകരതയെ പടര്‍ത്താനുള്ള ശ്രമം മാത്രമാണെന്നും അദ്ദേഹം കൂട്ടിച്ചേര്‍ത്തു.


പെരുന്നാൾ പ്രമാണിച്ച് യുഎഇ– ഇന്ത്യ വിമാന ടിക്കറ്റ് നിരക്കിൽ മൂന്നിരട്ടി വർധന\nഅബുദാബി∙ പെരുന്നാൾ പ്രമാണിച്ച് യുഎഇയിൽ നിന്ന് ഇന്ത്യയിലേക്കുള്ള വിമാന ടിക്കറ്റ് നിരക്കിൽ മൂന്നിരട്ടി വർധന. രണ്ടു വർഷത്തെ കോവിഡ് ഇടവേളയ്ക്കു ശേഷം നാട്ടിൽ പെരുന്നാൾ ആഘോഷിക്കാനായി വിമാന ടിക്കറ്റ് ബുക്ക് ചെയ്ത മലയാളി കുടുംബങ്ങൾക്കും കൈ പൊള്ളി. 10 ദിവസത്തിനിടയ്ക്കു റോക്കറ്റ് വേഗത്തിൽ ഉയർന്ന ടിക്കറ്റ് നിരക്ക് കണ്ടു യാത്ര വേണ്ടെന്നു വച്ചവരും ഉണ്ട്. കോവിഡ് നിയന്ത്രണം മാറി സാധാരണ എയർലൈനുകൾ സർവീസ് ആരംഭിച്ചാൽ നിരക്കു കുറയുമെന്നു പ്രതീക്ഷിച്ചിരിക്കെയാണ് ഇരുട്ടടി. തിരക്കു കൂടുമ്പോൾ നിരക്കു വർധിപ്പിക്കുന്ന പതിവിനു ഇത്തവണയും മാറ്റമുണ്ടായില്ല.\nദുബായിൽ നിന്നു കൊച്ചിയിലേക്കു വൺവേയ്ക്ക് ശരാശരി 450 ദിർഹമാണു (7729 രൂപ) ടിക്കറ്റ് നിരക്കെങ്കിൽ പെരുന്നാളിനു തൊട്ടു മുൻപ്, അതായത് ഈ മാസം 30ന് 1550 ദിർഹം (32227 രൂപ) ആയി വർധിച്ചു. ഒരാൾക്ക് നാട്ടിൽ പോയി ഒരാഴ്ചയ്ക്കകം തിരിച്ചുവരണമെങ്കിൽ കുറഞ്ഞത് 2500 ദിർഹം (52000) രൂപ കൊടുക്കണം. പോകാനും വരാനും വ്യത്യസ്ത എയർലൈനുകളിൽ സീറ്റ് തരപ്പെടുത്തിയാലേ ഈ നിരക്കിൽ യാത്ര ചെയ്യാനൊക്കൂ. ഒരേ എയർലൈനിലാണെങ്കിൽ ചിലപ്പോൾ നിരക്ക് ഇനിയും കൂടും.\nമേയ് 2ന് പെരുന്നാൾ ആകാനാണു സാധ്യത. പെരുന്നാൾ അവധി പ്രയോജനപ്പെടുത്തി ഒരാഴ്ചത്തേക്കു നാട്ടിലേക്കു പോയി വരാൻ നാലംഗ കുടുംബത്തിനു കുറഞ്ഞത് 9500 ദിർഹം (2 ലക്ഷത്തോളം രൂപ) നൽകണം. ഇത്ര തുക കൊടുത്താൽ പോലും നേരിട്ടുള്ള വിമാനങ്ങളിൽ സീറ്റ് ലഭിക്കില്ല. മണിക്കൂറുകളുടെ ഇടവേളകളിൽ മറ്റേതെങ്കിലും രാജ്യം വഴി കണക്ഷൻ വിമാനമാണു ലഭിക്കുക. നേരിട്ടു വിമാനത്തിൽ സീറ്റ് ലഭിക്കുകയാണെങ്കിൽ അഞ്ചിരട്ടി തുക കൊടുക്കേണ്ടിവരും.


manju-sunichen-share-the-difficulties-she-faced-due-to-fat-body | വീപ്പ, തടിച്ചി, കുട്ടിയാന എന്നൊക്കെ ആയിരുന്നു കുട്ടിക്കാലത്ത് കൂട്ടുകാർ കളിയാക്കി വിളിച്ചിരുന്നത്; വണ്ണം കൂടി പോയതാലോചിച്ച് കുറേ വിഷമിച്ചിട്ടുണ്ട്; ഉള്ളതിനേക്കാൾ വണ്ണം സ്‌ക്രീനിൽ കാണിക്കാൻ തുടങ്ങിയതോടെ കഷ്ടപ്പെട്ട് വണ്ണം കുറച്ചു; തടി കൂടി പോയതിന്റെ പേരിൽ അനുഭവിച്ച വിഷമങ്ങൾ പങ്ക് വെച്ച് മഞ്ജു സുനിച്ചൻ - MarunadanMalayali.com\nJuly 22, 2019 | 06:25 PM IST | Permalink\nതിരുവനന്തപുരം: വെറുതെ അല്ല ഭാര്യ എന്ന റിയാലിറ്റി ഷോ യിലൂടെ സിനിമാരംഗത്തെത്തിയ അഭിനേത്രിയാണ് മഞ്ജു സുനിച്ചൻ. ഹാസ്യപരിപാടിയായ മറിമായം കണ്ട ആരും മഞ്ജുവിനെ മറക്കാൻ സാധ്യതയില്ല. ഒരു ചെറിയ റിയാലിറ്റി ഷോയിൽ നിന്ന് തുടങ്ങി 2017 ലെ കേരള സംസ്ഥാന ടെലിവിഷൻ അവാർഡ് നേടുന്നത് വരെ എത്തി നിൽക്കുകയാണ് മഞ്ജുവിന്റെ അഭിനയ ജീവിതം. റിയാലിറ്റി ഷോയിൽ പങ്കെടുക്കാൻ സാധിച്ചതാണ് തന്റെ ജീവിതം മാറ്റി മറിച്ചതെന്നും ഇവിടെ വരെ എത്തിയതും അതുകൊണ്ടാണെന്നും താരം പറയുന്നു. കുട്ടിക്കാലം മുതൽ നല്ല തടിയായിരുന്നതുകൊണ്ട് തന്നെ എല്ലാവരും കളിയാക്കുമായിരുന്നു. വീപ്പ, തടിച്ചി, കുട്ടിയാന എന്നിങ്ങനെ പല ഇരട്ടപ്പേരുകളും സ്‌കൂളിൽനിന്നു കിട്ടിയിട്ടുണ്ട്. മെലിയാനായി പഠിച്ച പണി എല്ലാം നോക്കിയിട്ടും നടന്നില്ല. എന്നെ പോലെ തന്നെ വണ്ണം ഉള്ളവർ ഇതേ പോലെ ഒരു പാട് കളിയാക്കലുകൾ അനുഭവിക്കുന്നുണ്ട്. സിനിമയിൽ എത്തിയതിനു ശേഷമാണ് വണ്ണം കുറയ്ക്കാൻ സാധിച്ചത്. സ്‌ക്രീനിൽ കാണുമ്പോൾ സാധാരണ വണ്ണത്തെക്കാളും കൂടുതലായാണ് കാണുന്നത്. അതു കൊണ്ടു തന്നെ വണ്ണം കുറയ്‌ക്കേണ്ടത് അത്യാവശ്യമായിരുന്നു. അങ്ങനെയാണ് കുറച്ചെങ്കിലും മെലിഞ്ഞത്. ആദ്യമൊക്കെ ബുദ്ധിമുട്ടായിരുന്നുവെങ്കിലും പിന്നീട് വണ്ണം കുറയുന്നത് കണ്ടപ്പോൾ ആവേശമായി അതിനെ തുടർന്നാണ് ഇപ്പോഴത്തെ അവസ്ഥയിലെത്തിയതെന്ന് മഞ്ജു പറയുന്നു.\nപൃഥ്വിരാജിന്റെ ചക്രത്തിലാണ് മഞ്ജു ആദ്യമായി അഭിനയിച്ചത്. വില്ലന്റെ ഭാര്യയുടെ കഥാപാത്രമായിരുന്നു ചക്രത്തിൽ. അന്ന് സിനിമയുടെ പ്രാധാന്യത്തെക്കുറിച്ചൊന്നും അറിയില്ലായിരുന്നു. അഭിനയിച്ചു, പ്രതിഫലം വാങ്ങി. അന്ന് മേക്കപ്പ് ചെയ്തത് പട്ടണം റഷീദായായിരുന്നുവെന്നും മിക്ക പ്രമുഖരെയും അന്ന് തനിക്ക് അറിയില്ലായിരുന്നുവെന്നും മഞ്ജു പറയുന്നു. വെറുതെ അല്ല ഭാര്യയിൽ അഭിനയിച്ചതിനു ശേഷമാണ് നിരവധി ചിത്രങ്ങളിൽ അഭിനയിക്കാൻ അവസരം ലഭിക്കുന്നത്. നോർത്ത് 24 കാതത്തിൽ ഒരു ചെറിയ വേഷത്തിൽ അഭിനയിച്ചു. ഗോകുൽ സുരേഷ് അഭിനയിക്കുന്ന ഉൾട്ട എന്ന ചിത്രത്തിലാണ് അവസാനമായി അഭിനയിച്ചത്.


ഭാര്യയെ കൊന്ന കുറ്റത്തിനു ഭര്‍ത്താവ് വര്‍ഷങ്ങളായി ജയിലില്; 'കൊല്ലപ്പെട്ട' ഭാര്യയ്ക്കു കാമുകനുമൊന്നിച്ചു സുഖജീവിതവും\nMon Feb 18 2019 21:10:35 GMT+0530 (IST)\nNarada Desk| Updated On: 2017-05-12T09:35:33+05:30 | Location : ബിഹാർ\nഭര്‍ത്താവ് കൊലപ്പെടുത്തിയെന്നു വിശ്വസിച്ചിരുന്ന ബിഹാറിലെ മുസഫര്‍പൂരിലെ പിങ്കി (25) എന്ന യുവതിയെയാണ് കാമുകനുമൊന്നിച്ചു മധ്യപ്രദേശില് നിന്നും പിടിയിലായത്. ഭാര്യയെ കൊലപ്പെടുത്തിയ കേസില് ഭര്‍ത്താവിനെ കോടതി ജീവപര്യന്തം തടവിനു ശിക്ഷിച്ചിരുന്നു...\nഭാര്യയെ കൊലപ്പെടുത്തിയ കുറ്റത്തിനു കോടതി ശിക്ഷഇച്ച ഭര്‍ത്താവ് കാലങ്ങളായി ജയിലില് കിടക്കുമ്പോള് 'കൊല്ലപ്പെട്ട' യുവതി തന്റെ കാമുകനുമൊന്നിച്ചു അയല് സംസ്ഥാനത്തു സുഖമായിജീവിക്കുകയായിരുന്നു. ഭര്‍ത്താവ് കൊലപ്പെടുത്തിയെന്നു വിശ്വസിച്ചിരുന്ന ബിഹാറിലെ മുസഫര്‍പൂരിലെ പിങ്കി (25) എന്ന യുവതിയെയാണ് കാമുകനുമൊന്നിച്ചു മധ്യപ്രദേശില് നിന്നും പിടിയിലായത്. ഭാര്യയെ കൊലപ്പെടുത്തിയ കേസില് ഭര്‍ത്താവിനെ കോടതി ജീവപര്യന്തം തടവിനു ശിക്ഷിച്ചിരുന്നു.\n2015ലായിരുന്നു പിങ്കി മനോജ് ശര്‍മ്മയെവിവാഹം കഴിച്ചത്. എന്നാല് വിവാഹം കഴിഞ്ഞു ഏതാനും മാസങ്ങള്‍ക്കു ശേഷം പിങ്കിയെ കാണാതാകുകയായിരുന്നു. മകള് കൊല്ലപ്പെട്ടിരിക്കാമെന്നു കാട്ടി പിങ്കിയുടെ മാതാപിതാക്കളാണ് പൊലീസില് പരാതി നല്‍കിയത്. മനോജ് ശര്‍മ്മ ഭാര്യയെ സ്ത്രീധനത്തിന്റെ പേരില് പീഠിപ്പിച്ചിരുന്നതായും അവര് ആരോപിച്ചിരുന്നു.\nപ്രസ്തുത സംഭവം സംബന്ധിച്ച് അന്വേഷണം നടക്കുന്നതിനിടെ സമീപമുള്ള അഴുക്കു ചാലില് നിന്നും അഴുകി വികൃതമായ ഒരു സ്ത്രീയുടെ മൃതദേഹം കണ്ടെത്തുകയും ചെയ്തിരുന്നു. മാതാപിതാക്കള് അതു പിങ്കിയുടേതാണെന്നുതിരിച്ചറിഞ്ഞതിന്റെ അടിസ്ഥാനത്തില് മനോജ് ശര്‍മ്മയെ പൊലീസ് അറസ്റ്റു ചെയ്തു. കേസ് കോടതിയിലെത്തിയപ്പോള് ഭാര്യയെ കൊലപ്പെടുത്തിയ കുറ്റത്തിന് ഭര്‍ത്താവിന് ജയില് ശിക്ഷ ലഭിക്കുകയായിരുന്നു.\nകഴിഞ്ഞ ദിവസം മനോജ് ശര്‍മ്മയുടെ സുഹൃത്ത് മധ്യപ്രദേശിലെ ജബല്‍പ്പൂരില് വച്ച് അവിചാരിതമായി പിങ്കിയെയും കാമുകനേയും കാണുകയായിരുന്നു. സുഹൃത്ത് അറിയിച്ചതനുസരിച്ചു മനോജിന്റെ ബന്ധുക്കള് ജബല്‍പ്പൂരിലെത്തുകയും പിങ്കിയെ തിരിച്ചറിയുകയും ചെയ്തു. തുടര്‍ന്നു ബന്ധുക്കള് അറിയിച്ചതനുസരിച്ചു പൊലീസെത്തി ഇരവരേയും കസ്റ്റഡിയിലെടുത്തു.\nതുടര്‍ന്ന് ഇരുവരേയും ബീഹാറിലേക്കുകൊണ്ടുവന്നു പൊലീസ് ചോദ്യം ചെയ്തു. മയൂര് മാലിക് എന്ന യുവാവുമായി അടുപ്പത്തിലായിരുന്ന പിങ്കി അയാള്‍ക്കൊപ്പം ഒളിച്ചോടുകയായിരുന്നുവെന്നു പൊലീസിനോടു സമ്മതിച്ചു. തുടര്‍ന്നു ചെയ്യാത്ത കുറ്റത്തിനുശിക്ഷ അനുഭവിക്കുന്ന മനോജിനെ കുറ്റവിമുക്തനാക്കാനുള്ള നടപടികള് തുടങ്ങിയതായി മനോജിന്റെ ബന്ധുക്കള് അറിയിച്ചു.\nനിരപരാധിയായ ഒരു യുവാവിനെ കള്ളക്കേസില് കുടുക്കി ജയിലിടച്ച സംഭവത്തില് പിങ്കിയുടെ മാതാപിതാക്കള് ഉള്‍പ്പെടെയുള്ളവരുടെ പേരില് കേസെടുക്കുമെന്നു പൊലീസ് വ്യക്തമാക്കി.


ലണ്ടൻ പാർക്കിൽ അഫ്ഗാൻ അഭയാർത്ഥിയെ കൊലപ്പെടുത്തി; പതിനാറുകാരൻ അറസ്റ്റിൽ – Media Mangalam\nലണ്ടൻ : ലണ്ടൻ പാർക്കിൽ ഒരു അഫ്ഗാൻ അഭയാർത്ഥിയെ കുത്തിക്കൊന്നതിനെ തുടർന്ന് കൊലപാതക കുറ്റത്തിന് കൗമാരക്കാരനായ ആൺകുട്ടി അറസ്റ്റിലായി. ഹസ്രത്ത് വാലി ആണ് മരിച്ചത്, 18 വയസ്സായിരുന്നു. മരണവുമായി ബന്ധപ്പെട്ട് 16 വയസ്സുള്ള ആൺകുട്ടി വ്യാഴാഴ്ച ഉച്ചകഴിഞ്ഞ് അറസ്റ്റിലായതായി മെട്രോപൊളിറ്റൻ പോലീസ് പറഞ്ഞു.\nയുകെയിൽ പഠിക്കുന്ന ഒരു അഫ്ഗാൻ അഭയാർത്ഥിയായിരുന്നു ഹസ്രത്ത് വാലി. പ്രാദേശിക മാധ്യമങ്ങളുടെ റിപ്പോർട്ട് അനുസരിച്ച് അദ്ദേഹത്തിന്റെ കുടുംബം ഇപ്പോഴും അഫ്ഗാനിസ്ഥാനിലാണ്. പോലീസ് പ്രദേശത്തെ സിസിടിവി ദൃശ്യങ്ങൾ വീണ്ടെടുക്കുകയും നിരവധി സാക്ഷികളുമായി സംസാരിക്കുകയും ചെയ്തു. യുവാവ് കുത്തുന്നതിന് മുമ്പ് തർക്കം കണ്ടതായി ഡിറ്റക്ടീവ് ചീഫ് ഇൻസ്പെക്ടർ വിക്കി ടൺസ്റ്റാൾ പറഞ്ഞു. ഇയാളുടെ അടുത്തേക്ക് ഓടിയെത്തിയ ഒരു അദ്ധ്യാപകൻ പ്രാഥമിക ശുശ്രൂഷ നൽകിയെങ്കിലും ജീവൻ രക്ഷിക്കാനായില്ല, സംഭവത്തിന് തൊട്ടടുത്തുണ്ടായിരുന്ന വിദ്യാർത്ഥിനികൾ നിലവിളിച്ചതോടെയാണ് കൂടുതൽ പേർ ഇവിടേക്കെത്തിയത്.\nAfghan refugee killed അഫ്ഗാൻ


ഹാള്‍ടിക്കറ്റ് ഹാള്‍ടിക്കറ്റ് | 23Nov2021\nനവംബര് 29-ന് ആരംഭിക്കുന്ന എസ്.ഡി.ഇ. ബിരുദ കോഴ്സുകളുടെ ഏപ്രില് 2021 പരീക്ഷകളുടെ ഹാള്‍ടിക്കറ്റ് സര്‍വകലാശാലാ വെബ്സൈറ്റില് ലഭ്യമാണ്.\nമൂന്നാംസെമസ്റ്റര് ബി.ടെക്. നവംബര് 2019 പരീക്ഷയുടെ മാര്‍ക്ക്‌ലിസ്റ്റുകള് കോളേജുകളില് കിട്ടും. തിരിച്ചറിയല്‍രേഖ സഹിതം കോളേജില് ഹാജരായി മാര്‍ക്ക്‌ലിസ്റ്റ് കൈപ്പറ്റണം.\n2014, 2015 പ്രവേശനം സി.യു.സി.ബി.സി.എസ്.എസ്.-യു.ജി. ഒന്നാം സെമസ്റ്റര് ബിരുദ കോഴ്സുകളുടെ നവംബര് 2019 സപ്ലിമെന്ററി പരീക്ഷയ്ക്ക് പിഴകൂടാതെ 27 വരെയും 170 രൂപ പിഴയോടെ 29 വരെയും ഓണ്‍ലൈനായി അപേക്ഷിക്കാം.\nഒന്ന്, മൂന്ന് സെമസ്റ്റര് എം.എസ്‌സി. ക്ലിനിക്കല് സൈക്കോളജി നവംബര് 2019 പരീക്ഷയുടെയും നാലാം സെമസ്റ്റര് എം.എസ്‌സി. ക്ലിനിക്കല് സൈക്കോളജി, മാത്തമാറ്റിക്സ്, പോളിമര് കെമിസ്ട്രി, ജനറല് ബയോടെക്നോളജി, സൈക്കോളജി ഏപ്രില് 2021 പരീക്ഷകളുടെയും പുനര്‍മൂല്യനിര്‍ണയത്തിന് ഡിസംബര് മൂന്നുവരെ അപേക്ഷിക്കാം.\nരണ്ടാംസെമസ്റ്റര് എം.എ. ഹിസ്റ്ററി ഏപ്രില് 2020 പരീക്ഷയുടെയും എസ്.ഡി.ഇ. ഫൈനല് എം.എ. സംസ്‌കൃതം ലാംഗ്വേജ് ആൻഡ് ലിറ്ററേച്ചര് (ജനറല്) ഏപ്രില് 2020 പരീക്ഷയുടെയും പുനര്‍മൂല്യനിര്‍ണയ ഫലം പ്രസിദ്ധീകരിച്ചു.\nകോവിഡ്-19 സ്‌പെഷ്യല് പരീക്ഷാ പട്ടിക\nനാല്, അഞ്ച്, ഒമ്പത്, പത്ത് സെമസ്റ്റര് മൂന്നുവര്‍ഷ എല്.എല്.ബി. യൂണിറ്ററി ഡിഗ്രി കോവിഡ്-19 സ്‌പെഷ്യല് പരീക്ഷയ്ക്ക് യോഗ്യരായവരുടെ ലിസ്റ്റ് പ്രസിദ്ധീകരിച്ചു. വിശദവിവരങ്ങള് വെബ്സൈറ്റില്.\nസര്‍വകലാശാലാ എസ്.ഡി.ഇ. കോഴ്സുകളുടെ ഓണ്‍ലൈന് ക്ലാസുകള് ’സ്‌കൂള് ഓഫ് ഡിസ്റ്റന്‍സ് എജ്യുക്കേഷന് യൂണിവേഴ്സിറ്റി ഓഫ് കാലിക്കറ്റ്’ എന്ന യൂട്യൂബ് ചാനലില് ലഭിക്കും. സിലബസ്, ചോദ്യശേഖരം, പഠനസാമഗ്രികള് എന്നിവ വെബ്സൈറ്റിലും കിട്ടും. ഫോണ്: 0494 2407356, 7494. www.sdeuoc.ac.in\nഎം.എ. പൊളിറ്റിക്കല് സയന്‍സ് പ്രവേശന പരീക്ഷയുടെ പ്രൊവിഷണല് റാങ്ക്‌ലിസ്റ്റ് (politicalscience.uoc.ac.in) പ്രസിദ്ധീകരിച്ചു. ഓപ്പണ് മെറിറ്റ് ഷുവര്‍ലിസ്റ്റില് ഉള്‍പ്പെട്ടവര് 25-ന് രാവിലെ 10 മണിക്കും വെയിറ്റിങ് ലിസ്റ്റില് ഉള്‍പ്പെട്ടവര് ഉച്ചയ്ക്ക് രണ്ടുമണിക്കും അസ്സല് രേഖകള് സഹിതം നേരിട്ട് ഹാജരാകണം. അഭിമുഖത്തില് പങ്കെടുക്കാത്തവര്‍ക്ക് പ്രവേശനമില്ല. പ്രവേശനത്തിന് അര്‍ഹരായവര്‍ക്കുള്ള മെമ്മോ ഇ-മെയിലില് അയക്കും. ഫോണ്: 0494 2407388, polhod@uoc.ac.in\n2021-22 അധ്യയനവർഷത്തെ ഏകജാലകം വഴിയുള്ള പി.ജി. പ്രവേശനത്തിനുള്ള രണ്ടാം അലോട്ട്മെന്റ് ..


വികസന കുതിപ്പിനൊരുങ്ങി ആലപ്പുഴ നഗരം\nFirst Published Jul 27, 2016, 1:29 PM IST\nആലപ്പുഴ: വന് വികസനക്കുതിപ്പിനൊരുങ്ങി ആലപ്പുഴ നഗരം. മൊബിലിറ്റി ഹബ്ബും പള്ളാത്തുരുത്തി ആര്യാട് കിഴക്കന് ബൈപ്പാസും കനാല് ശുചീകരണവുമടക്കമുള്ള വന് പദ്ധതികളുടെ നിര്‍മ്മാണം നാലു മാസത്തിനകം തുടങ്ങാനാണ് തീരുമാനം.\nരൂക്ഷമായ ഗതാഗതക്കുരുക്കിലും സ്ഥല പരിമിതിയിലും ഞെരുങ്ങുന്ന ആലപ്പുഴയ്ക്ക് ശാപമോക്ഷമാകുന്നു. ജല ഗതാഗതവും റോഡും റെയില്‍വേയും എല്ലാം ഒരുമിപ്പിച്ചുകൊണ്ട് ജില്ലാ കേന്ദ്രത്തില് തുടങ്ങാന് ഉദ്ദേശിക്കുന്ന മൊബിലിറ്റി ഹബ്ബാണ് ഇതില് ഏറ്റവും ശ്രദ്ധേയം. ജലഗതാഗത സ്റ്റേഷനും കെ എസ് ആര് ടി സി ബസ് സ്റ്റാന്‍ഡും റെയില്‍വേ സ്റ്റേഷനും പരസ്പരം ബന്ധിപ്പിച്ചുള്ള ഹബ്ബ് 12 ഏക്കറിലായിരിക്കും.\nമൊബിലിറ്റി ഹബ്ബ് വരുന്നതിനൊപ്പം ശവക്കോട്ടപ്പാലത്തിന്റെ ഇരുവശങ്ങളിലും പാലം നിര്‍മ്മിക്കും. പുതിയ ബോട്ടുകളായിരിക്കും പിന്നീട് സര്‍വ്വീസ് നടത്തുക. പള്ളാത്തുരുത്തി മുതല് ആര്യാട് വരെയുള്ള കിഴക്കന് ബൈപ്പാസാണ് മറ്റൊരു പ്രധാന പദ്ധതി. എ സി റോഡുവഴി വരുന്ന വാഹനങ്ങള്‍ക്ക് നഗരത്തില് പ്രവേശിക്കാതെ ദേശീയപാതയിലേക്ക് എത്താന് കഴിയുമെന്നതാണ് ബൈപ്പാസിന്റെ പ്രത്യേകത. നഗരത്തിലെ മുഴുവന് കനാലുകളും വൃത്തിയാക്കി നാല് വര്‍ഷത്തിനുള്ളില് ഗതാഗത യോഗ്യമാക്കും. കടല്‍വെള്ളം കയറ്റിയാണ് കനാല്‍ശുചീകരണം നടത്തുക.\nalappuzha mobiliy hub


കൊച്ചി ചെറായി ബീച്ചില് യുവതിയെ കുത്തിക്കൊന്നു; നെടുങ്കുന്നം സ്വദേശിയായ യുവാവ് കസ്റ്റഡിയില്; കൊലപാതകത്തിന് കാരണം പ്രണയ കലഹം (വീഡിയോ) | The Indian Telegram\nകൊച്ചി ചെറായി ബീച്ചില് യുവതിയെ കുത്തിക്കൊന്നു; നെടുങ്കുന്നം സ്വദേശിയായ യുവാവ് കസ്റ്റഡിയില്; കൊലപാതകത്തിന് കാരണം പ്രണയ കലഹം (വീഡിയോ)\nകൊച്ചി: ചെറായി ബീച്ചില് യുവതിയെ കാമുകന് കുത്തിക്കൊന്നു. വരാപ്പുഴ മുട്ടിനകം നടുവത്തുശേരിൽ ശീതൾ (29) ആണ് മരിച്ചത്. പ്രണയ കലഹമാണ് കൊലപാതകത്തിന് കാരണം. സംഭവവുമായി ബന്ധപ്പെട്ട് കോട്ടയം നെടുങ്കുന്നം സ്വദേശി പ്രശാന്തിനെ പൊലീസ് കസ്റ്റഡിയിലെടുത്തു.രാവിലെ പത്തരയോടെയാണ് സംഭവം.\nശീതളുമായി പ്രണയത്തിലായിരുന്നുവെന്നാണ് പ്രശാന്ത് മൊഴി നല്‍കിയത്. ശീതളിന്റെ വരാപ്പുഴയിലെ വീടിന്റെ മുകള് നിലയിലാണ് പ്രശാന്ത് താമസിക്കുന്നത്. അടുത്തിടെ ഇരുവരും തമ്മില് തര്‍ക്കങ്ങള് ഉണ്ടായി. ഇതെത്തുടര്‍ന്നാണ് ശീതളിനെ കുത്തിയതെന്നാണ് പ്രശാന്തിന്റെ മൊഴി. ഇരുവരും രാവിലെ ക്ഷേത്രത്തില് പോയി പിന്നീട് ബീച്ചിലെത്തി. കണ്ണടച്ചു നിന്നാല് ഒരു സമ്മാനം നല്‍കാമെന്ന് പ്രശാന്ത് ശീതശിനോട് പറഞ്ഞു. ശീതള് കണ്ണടച്ചപ്പോള് കത്തിയെടുത്ത് കുത്തുകയായിരുന്നുമെന്നുമാണ് മൊഴി.\nചെറായി ബീച്ചിനു സമീപം പി.എസ്.സി കോച്ചിങ് ക്ലാസിനു വന്ന യുവതി യുവാവിനൊപ്പം ബീച്ചലെത്തിയതായിരുന്നു. ബീച്ചിൽ വെച്ച് ഇരുവരും തമ്മിൽ വാക്കു തർക്കം ഉണ്ടായി. അതിനിടെ, നാട്ടുകാരുടെ മുന്നിലിട്ട് യുവതിയെ കുത്തി പരിക്കേൽപ്പിച്ച ശേഷം യുവാവ് ഒാടി രക്ഷപ്പെട്ടു. ബീച്ചിൽ നിന്ന് കുത്തേറ്റ യുവതി തൊട്ടടുത്ത റോഡിലെത്തി സമീപത്തെ റിസോർട്ടിൽ ചെന്ന് തനിക്കു കുത്തേറ്റുവെന്ന് അറിയിക്കുകയായിരുന്നു. റിസോർട്ട് ജീവനക്കാർ യുവതിയെ ആശുപത്രിയിലെത്തിച്ചെങ്കിലും രക്ഷിക്കാനായില്ല.\nയുവതിയുടെ മൃതദേഹം സ്വകാര്യ ആശുപത്രിയില് സൂക്ഷിച്ചിരിക്കുകയാണ്.\nയുപിയില് ഗ്രാമമുഖ്യന്റെ മകനും സംഘവും ചേര്‍ന്ന് പതിനേഴുകാരിയെ കൊലപ്പെടുത്തി\nഇടുക്കിയില് യുവാവ് വീട്ടില് വെട്ടേറ്റ് മരിച്ച നിലയില്\nഭാര്യയുമായി ഭക്ഷണത്തെ ചൊല്ലി വഴക്ക്; അച്ഛന് പെണ്‍മക്കളെ തലക്കടിച്ചു കൊന്നു\nബീഫ് കൈവശമുണ്ടെന്ന് ആരോപിച്ച് ഗോരക്ഷാ പ്രവര്‍ത്തകര് കുത്തിക്കൊലപ്പെടുത്തിയ ജുനൈദിന്റെ കുടുംബത്തിന് സിപിഐഎം പത്ത്…\nയെമന് സ്വദേശിയായ കാമുകനെ കൊലപ്പെടുത്തി മൃതദേഹം 110 കഷണങ്ങളാക്കി; മലയാളി നഴ്‌സ് ഒളിവില്


കണ്ണാടികളും കെടാവിളക്കുകളുമാണ് അദ്ദേഹം പ്രതിഷ്ഠിച്ചത്: മനുഷ്യ സ്‌നേഹം മതമാക്കിയ ഗുരു | Facts about Sree Narayana Guru| Books of Sree Narayana Guru in Malayalam| SNG College\nDec 30, 2021, 10:42 AM IST\nവിഗ്രഹത്തിനുപകരം പിന്നീട് കണ്ണാടികളും കെടാവിളക്കുകളുമാണ് അദ്ദേഹം പ്രതിഷ്ഠിച്ചത്. ദേവാലയങ്ങളെക്കാള് സാമൂഹികപുരോഗതിക്കാവശ്യം വിദ്യാലയങ്ങളാണെന്ന് ഉദ്‌ബോധിപ്പിച്ച ഗുരു വിദ്യാലയങ്ങള് സ്ഥാപിക്കുന്നതിനും മുന്‍കൈയെടുത്തു\n# സുമേഷ് തോട്ടത്തില്\nകേരള നവോത്ഥാന നായകനാണ് ശ്രീനാരായണഗുരു. കേരളീയസമൂഹത്തില് നിലനിന്നിരുന്ന അനാചാരങ്ങള്‍ക്കെതിരേയും ജാതീയമായ വേര്‍തിരിവുകള്‍ക്കെതിരേയും അദ്ദേഹം ശബ്ദമുയര്‍ത്തി. അക്കാലത്ത് അവര്‍ണവിഭാഗക്കാര്‍ക്ക് ക്ഷേത്രങ്ങളില് പ്രവേശിക്കാനോ ആരാധന നടത്താനോ എന്തിന്, ക്ഷേത്രത്തിനടുത്തുള്ള പൊതുവഴിയിലൂടെ നടക്കാനോ അവകാശമുണ്ടായിരുന്നില്ല. വിഗ്രഹാരാധനയുടെയും പ്രതിഷ്ഠയുടെയും മേല്‍ജാതിക്കുത്തക തകര്‍ക്കുന്നതായിരുന്നു അദ്ദേഹം നടത്തിയ വിഗ്രഹപ്രതിഷ്ഠകള്. വിഗ്രഹത്തിനുപകരം പിന്നീട് കണ്ണാടികളും കെടാവിളക്കുകളുമാണ് അദ്ദേഹം പ്രതിഷ്ഠിച്ചത്. ദേവാലയങ്ങളെക്കാള് സാമൂഹികപുരോഗതിക്കാവശ്യം വിദ്യാലയങ്ങളാണെന്ന് ഉദ്‌ബോധിപ്പിച്ച ഗുരു വിദ്യാലയങ്ങള് സ്ഥാപിക്കുന്നതിനും മുന്‍കൈയെടുത്തു. വിദ്യകൊണ്ട് പ്രബുദ്ധരാകാനും സംഘടനകൊണ്ട് ശക്തരാകാനും ആഹ്വാനംചെയ്ത ഗുരു 1903ല് ശ്രീനാരായണ ധര്‍മപരിപാലന യോഗം സ്ഥാപിച്ചു.\nതിരുവനന്തപുരം ജില്ലയില് ചെമ്പഴന്തിയിലെ വയല്‍വാരം വീട്ടില് മാടനാശാന്റെയും കുട്ടിയമ്മയുടെയും മകനായി 1856 ഓഗസ്റ്റ് 20ന് നാരായണഗുരു ജനിച്ചു. വിവിധ ഗുരുക്കന്മാരുടെ കീഴില് മലയാളം, തമിഴ്, സംസ്‌കൃതം ഭാഷകളില് അറിവുനേടി. തര്‍ക്കം, വേദാന്തം, വ്യാകരണം തുടങ്ങിയവയെല്ലാം അദ്ദേഹം അഭ്യസിച്ചു. തിരികെ ഗ്രാമത്തിലെത്തിയ അദ്ദേഹം കുടിപ്പള്ളിക്കൂടം കെട്ടി, കുട്ടികളെ പഠിപ്പിച്ചു. വിവാഹം കഴിച്ചെങ്കിലും അദ്ദേഹം ഗൃഹസ്ഥാശ്രമിയായി തുടര്‍ന്നില്ല. ആയിടയ്ക്ക് അദ്ദേഹം കുഞ്ഞന്‍പിള്ളയുമായി (ചട്ടമ്പിസ്വാമികള് എന്ന് പിന്നീടറിയപ്പെട്ടു) പരിചയപ്പെട്ടു. അദ്ദേഹം തൈക്കാട് അയ്യാ എന്ന യോഗിയെ പരിചയപ്പെടുത്തി. തൈക്കാട് അയ്യായുടെ കീഴില് ഹഠയോഗം അഭ്യസിച്ചു. 1888ല് ശ്രീനാരായണഗുരു അരുവിപ്പുറത്ത് ശിവപ്രതിഷ്ഠ നടത്തി.\nഎന്ന വരികള് ഈ ക്ഷേത്രത്തില് ആലേഖനംചെയ്തു. ശ്രീനാരായണഗുരു വിവിധസ്ഥലങ്ങളില് ക്ഷേത്രങ്ങള് സ്ഥാപിച്ചിട്ടുണ്ട്. തൃശ്ശൂര്, കണ്ണൂര്, അഞ്ചുതെങ്ങ്, തലശ്ശേരി, കോഴിക്കോട്, മംഗലാപുരം എന്നിവിടങ്ങളില് അദ്ദേഹം പ്രതിഷ്ഠ നടത്തിയിട്ടുണ്ട്. 1913ല് ആലുവയില് അദ്വൈതാശ്രമം സ്ഥാപിച്ചു. അദ്ദേഹം രണ്ടുതവണ ശ്രീലങ്ക സന്ദര്‍ശിച്ചു.\nഗുരു ഇടയ്ക്കിടെ സന്ദര്‍ശിക്കുകയും ധ്യാനിക്കുകയും ചെയ്തിരുന്ന സ്ഥലമാണ് തിരുവനന്തപുരത്തെ വര്‍ക്കലയ്ക്കടുത്തുള്ള ശിവഗിരി. 1904ലാണ് ശ്രീനാരായണഗുരു ശിവഗിരിയില് ആശ്രമം സ്ഥാപിച്ചത്. 1912ല് ഇവിടെ ശാരദാദേവിക്ഷേത്രവും സ്ഥാപിച്ചു.\nഅവനവനാത്മസുഖത്തിനാചരിക്കുന്നവഅപരന്നു സുഖത്തിനായ് വരേണം\nമദ്യം വിഷമാണ്അത് ഉണ്ടാക്കരുത്, കൊടുക്കരുത്, കുടിക്കരുത്\nഒരുജാതി ഒരുമതം ഒരുദൈവം മനുഷ്യന്\nശ്രീനാരായണഗുരു ഏതെങ്കിലും ഒരു ജാതിയുടെയോ മതത്തിന്റെയോ ആളായിരുന്നില്ല.,മനുഷ്യജാതിയും മനുഷ്യസ്‌നേഹവുമായിരുന്നു അദ്ദേഹത്തിന്റെ ആശയങ്ങള്‍ക്കടിസ്ഥാനം. 1916ല് പ്രബുദ്ധകേരളം എന്ന പത്രത്തിലെ ഒരു വിളംബരത്തിലൂടെ ഇത് അദ്ദേഹം ലോകത്തെ അറിയിച്ചു. 'നമുക്ക് ജാതിയില്ല' എന്നതായിരുന്നു അതിലെ പ്രധാന കാര്യം. എല്ലാ മതങ്ങളുടെയും സാരം ഒന്നുതന്നെയാണെന്നും 'ഒരുജാതി ഒരുമതം ഒരുദൈവം മനുഷ്യന്' എന്നും ഗുരു ഉദ്‌ബോധിപ്പിച്ചു.\nശ്രീനാരായണഗുരു ഓപ്പണ് സര്‍വകലാശാല\nകേരളത്തിലെ ആദ്യ ഓപ്പണ് സര്‍വകലാശാലയാണ് ശ്രീനാരായണഗുരു ഓപ്പണ് സര്‍വകലാശാല. ഈ സര്‍വകലാശാലയുടെ ആസ്ഥാനം കൊല്ലത്താണ്.\nവിദ്യകൊണ്ട് പ്രബുദ്ധരാവുക എന്നതാണ് ഈ സര്‍വകലാശാലയുടെ ആപ്തവാക്യം.\n2020 ഒക്ടോബര് രണ്ടിനാണ് മുഖ്യമന്ത്രി പിണറായി വിജയന് സര്‍വകലാശാല നാടിന് സമര്‍പ്പിച്ചത്. സര്‍വകലാശാലയുടെ ചാന്‍സലര് കേരള ഗവര്‍ണര് ആണ്. ആദ്യ വൈസ് ചാന്‍സലര് ഡോ. പി.എം. മുബാറക് പാഷ.\n1933 ജനുവരി ഒന്നിനായിരുന്നു ആദ്യത്തെ ശിവഗിരി തീര്‍ഥാടനം നടന്നത്. അന്ന് ആകെ അഞ്ചുപേരാണ് പങ്കെടുത്തത്. 2021ല് 89ാമത് ശിവഗിരി തീര്‍ഥാടനമാണ് നടക്കുന്നത്.\nഗുരുവിന്റെ ശിഷ്യനായ മൂലൂര് പദ്മനാഭപ്പണിക്കരായിരുന്നു ശിവഗിരിതീര്‍ഥാടനം എന്ന ആശയത്തിന്റെ ഉപജ്ഞാതാവ്.\nവല്ലഭശ്ശേരി ഗോവിന്ദന്‍വൈദ്യരും കിട്ടന് റൈറ്ററുമാണ് ഈ ആശയം ഗുരുവിനുമുന്നില് സമര്‍പ്പിച്ചത്. യൂറോപ്യന്മാരുടെ പുതുവത്സരദിനമായ ജനുവരി ഒന്നിന് (ധനു 15, 16) തീര്‍ഥാടനം നടത്താം എന്നായിരുന്നു ഗുരുവിന്റെ നിര്‍ദേശം. 10 ദിവസത്തെ വ്രതാനുഷ്ഠാനത്തോടെ മഞ്ഞവസ്ത്രംധരിച്ച് ശ്രീബുദ്ധന്റെ പഞ്ചശുദ്ധി (ശരീരശുദ്ധി, മനഃശുദ്ധി, ആഹാരശുദ്ധി, വാക്ശുദ്ധി, കര്‍മശുദ്ധി) അനുഷ്ഠിച്ച് തീര്‍ഥാടനം നടത്തുക. ശിവഗിരി തീര്‍ഥാടനത്തിന് ചില ഉദ്ദേശ്യങ്ങള് ഉണ്ടാവണമെന്നും ഗുരു നിര്‍ദേശിച്ചു. വിദ്യാഭ്യാസം, ശുചിത്വം, ഈശ്വരഭക്തി, സംഘടന, കൃഷി, കച്ചവടം, സാങ്കേതികപരിശീലനം എന്നീ വിഷയങ്ങളിലെ വിദഗ്ധരെ വിളിച്ച് പ്രഭാഷണം നടത്തണമെന്നും തീര്‍ഥാടനത്തിനു വരുന്നവര് ഇത് ശ്രദ്ധിച്ചു പഠിക്കണമെന്നും പ്രവൃത്തിപഥത്തില് കൊണ്ടുവരണമെന്നും ഗുരു പറഞ്ഞു.\nഈഴവരടക്കമുള്ള പിന്നാക്കസമുദായക്കാരുടെ സാമൂഹികവും വിദ്യാഭ്യാസപരവും സാമ്പത്തികവുമായ പുരോഗതിക്ക് കാരണമായത് ഗുരുവിന്റെ പ്രവര്‍ത്തനങ്ങളാണ്. ജാതിക്കും മതത്തിനും അതീതനായ വിശ്വമാനവികതയുടെ വക്താവായ ശ്രീനാരായണഗുരു 1928 സെപ്റ്റംബര് 20ന് തന്റെ 73ാം വയസ്സില് ശിവഗിരിയില് സമാധിയായി. പോസ്റ്റല് സ്റ്റാമ്പില് ചിത്രീകരിക്കപ്പെട്ട ആദ്യ കേരളീയനാണ് ശ്രീനാരായണഗുരു. ഇന്ത്യന് നാണയത്തില് ആലേഖനം ചെയ്യപ്പെട്ട ആദ്യ മലയാളിയും അദ്ദേഹമാണ്.\nContent Highlights: About Sree Narayana Guru


റോൾസ് റോയ്‌സ് ടാക്‌സിയുമായി ബോബി ചെമ്മണ്ണൂർ - MyKochi Online\nറോൾസ് റോയ്‌സ് ടാക്‌സിയുമായി…\nകേരളത്തിലെ ആദ്യത്തെ റോൾസ് റോയ്‌സ് ടാക്‌സിയുമായി ബോബി ചെമ്മണ്ണൂർ. 25,000 രൂപയ്ക്ക് രണ്ടുദിവസം 300 കിലോമീറ്റർവരെ യാത്രചെയ്യാം. രണ്ടുദിവസം ബോബി ഓക്‌സിജൻ റിസോർട്ട്‌സിന്റെ 28 റിസോർട്ടുകളിൽ ഏതിലെങ്കിലും സൗജന്യമായി താമസിക്കുകയും ചെയ്യാം.\nഇന്ത്യൻ വിപണിയിൽ രണ്ടുദിവസത്തേയ്ക്ക് 240 കിലോമീറ്റർ യാത്രചെയ്യാൻ 7.5 ലക്ഷം രൂപയാണ് റോൾസ് റോയ്‌സിന് വാടക ഈടാക്കുന്നത്. ബോബി ചെമ്മണ്ണൂർ ഇന്റർനാഷണൽ ഗ്രൂപ്പിന്റെ ബോബി ടൂർസ് ആൻഡ് ട്രാവൽസാണ് പദ്ധതി നടപ്പാക്കുന്നത്. 14 കോടിയോളംരൂപ വിലവരുന്ന റോൾസ് റോയ്‌സ് ഫാന്റം ഇ.ഡബ്ല്യു.ബി. മോഡൽ കാറാണ് ടാക്‌സിയായി സർവീസ് നടത്തുക.\nബോബി ഓക്‌സിജൻ റിസോർട്ട്‌സ് ടൈംഷെയർ അംഗത്വമെടുക്കുന്നവർക്ക് റോൾസ് റോയ്‌സ് ടാക്‌സിയിൽ സൗജന്യയാത്ര ചെയ്യാൻ അവസരമുണ്ടാവും.\nTags: rolls royce Boby Chemmanur taxi


ഇത് പറമ്പിൽ പണ്ടുമുതലേ ഉള്ള പഞ്ഞിമരം. ഇതിൽനിന്നു ശേഖരിക്കുന്ന പഞ്ഞികൊണ്ടാണ് പണ്ട് വീട്ടിൽ കിടക്കകളും തലയിണകളും ഒക്കെ ഉണ്ടാക്കിയിരുന്നത്. പ്രത്യേക പരിചരണമൊന്നും കൂടാതെതന്നെ കാലാകാലങ്ങളിൽ നല്ല വിളവ് തരുന്ന പഞ്ഞിമരത്തിന്റെ കായകൾ ഒന്നുപോലും പാഴാക്കാതെ ശേഖരിച്ച് ഇറയത്ത് കൂട്ടിയിരുന്ന ആ കാലം ഓർക്കുന്നു. പഞ്ഞിക്കായകളുടെ പുറന്തോട് പൊളിച്ചശേഷം ഒന്നിച്ചുകൂട്ടിയിട്ട് വടികൊണ്ട് തല്ലിയാണ് കുരു നീക്കം ചെയ്തിരുന്നത്. ഇങ്ങനെ കിട്ടുന്ന പഞ്ഞി ചാക്കിൽ സൂക്ഷിച്ചുവച്ച് സൗകര്യം പോലെ കിടക്കകളോ തലയിണകളോ ഉണ്ടാക്കും.\nപഞ്ഞിമരത്തിന്റെ ചില ചിത്രങ്ങൾ ഇതാ:\nപഞ്ഞിമരം രണ്ടുതരത്തിൽ ഉണ്ട്. തടിയിൽ മുള്ളുള്ളതും ഇല്ലാത്തതും. രണ്ടിന്റേയും കായകൾ തമ്മിൽ കാര്യമായ വ്യത്യാസമൊന്നുമില്ലതാനും.\nഇത് മുള്ളുകളുള്ള പഞ്ഞിമരം:\nഇത് മുള്ളില്ലാത്തതും പച്ചപ്പ് കൂടുതലുള്ളതുമായ മരം:\nഉണങ്ങിയ കായയ്ക്കുള്ളിൽ പുറത്തേക്കുപറക്കാൻ വെമ്പിനിൽക്കുന്ന പഞ്ഞിത്തുണ്ടുകൾ. എത്ര മനോഹരമായാണ് അവ അടുക്കിവയ്ക്കപ്പെട്ടിരിക്കുന്നത് അല്ലേ..?\nപഞ്ഞിക്കായ രണ്ടായി പിളർത്തിയാൽ ഉൾഭാഗത്തായി കറുത്ത കുരുക്കൾ കാണാം.\nകുരുക്കളും അവയോടു ചേർന്ന മാർദ്ദവമില്ലാത്ത ഭാഗങ്ങളും നീക്കം ചെയ്തെടുത്താൽ പഞ്ഞി റെഡി!\nഇന്നും പഞ്ഞിമരം മുറതെറ്റാതെ പൂക്കുന്നു, കായ്ക്കുന്നു..ആർക്കെന്നില്ലാതെ മരച്ചുവട്ടിൽ സ്വയം മെത്തയൊരുക്കുന്നു..\nഅയച്ചത്: ബിന്ദു കെ പി at 9:59 AM\nഅവസാന വാചകം കലക്കി, ചേച്ചീ...\nതാഴെ വീഴുന്ന ചെറിയ പഞ്ഞിക്കായകള് ശേഖരിച്ചിരുന്നതും അതിനുള്ളിലെ കുഞ്ഞു കുരുക്കള് കൈ കൊണ്ട് ഞെക്കി പൊട്ടിച്ച് കളിച്ചിരുന്നതും എല്ലാം ഓര്‍മ്മ വന്നു.\nഉന്നക്കായി എന്ന് കണ്ണൂരിൽ\nകുട്ടിക്കാലത്ത് കിടക്ക ഉണ്ടാക്കുന്നത് ഒരുത്സവം പോലെയായിരുന്നു, അമ്മയും,മേമമാരും കിടക്ക തുന്നുമ്പോ ഞങ്ങള് മരക്കൊമ്പ് കൊണ്ട് ഒരു കുരിശുണ്ടാക്കി പഞ്ഞി കടയാനിരിയ്ക്കും, അവസാനം അടി തൊട്ട് മുടി വരെ പഞ്ഞീല് കുളിച്ച് കുളത്തിന് കരയിലേക്ക് ഒരു പോക്കുണ്ട്...വെള്ളത്തില് കുളിക്കാന് :)\nപഞ്ഞി പുരാണവും ചിത്രങ്ങളും നന്നായി ആശംസകള്....\nബിന്ദു ചേച്ചീ..,പഞ്ഞിമരം തറവാട്ടിലുണ്ടാരുന്നു...പക്ഷെ അതു കൊണ്ടു കിടക്കയൊന്നും ഉണ്ടാക്കിയിട്ടില്ലാരുന്നു..എന്തായാലും പാവം പഞ്ഞിമരത്തെ ഓര്‍മ്മിപ്പിച്ചതിനു നന്ദീ ട്ടോ..:)\nമുള്ളില്ലാത്ത പഞ്ഞിമരം എന്റെ വീട്ടിലുമുണ്ടായിരുന്നു (ഇപ്പോള് ഓര്‍മ്മയില് മാത്രം) ഇന്ന് പലസ്ഥലങ്ങളില് നിന്നും പലതിനെയും പോലെതന്നെ പഞ്ഞിമരവും അപ്രത്യക്ഷമാകുന്നതാണു കാണുന്നത് ..\nഈ ഫോട്ടോസിനും വിവരണത്തിനും നന്ദി\nവളരെ ശരിയാണ്... ഇന്ന് ആര്‍ക്കും ഒന്നിനും സമയമില്ലാതാകുന്നു...\nഓര്‍മ്മകള് ഉണര്‍ത്തിയ ഒരു നല്ല പോസ്റ്റ്...\npandoru panjimaram veettilum undaayirunnu ...kure vavalukal virunnu varaarulla oru valiya maram..\nthnx for the recalled memoirs\nപണ്ട് ചേച്ചിമാര് തക്ലി കൊണ്ട് നൂല് നൂല്‍ക്കുന്ന ഓര്‍മ്മ!\nഎങ്ങനെയെടുത്തൂ ഇത്ര ചിത്രങ്ങള് ബിന്ദൂ?\nഹാ... എല്ലാം പഴങ്കഥ............\nവേനല്‍ക്കാലങ്ങളില് പറന്നു നടക്കുന്ന പഞ്ഞിത്തുണ്ടുകള് ശല്യമായതിനാല് വീടിലെ പഞ്ഞി മരങ്ങള് വെട്ടിക്കളഞ്ഞു....\nഇപ്പോള് തോന്നുന്നു അത് നിര്‍ത്താമായിരുന്നു എന്ന്. നന്ദി ഈ ഓര്‍മ്മപ്പെടുത്തലിന്\nഞങ്ങളുടെ നാട്ടിൽ ഇതിനു ഉന്നക്കായ് എന്നു പറയും, പണ്ട് കല്യാണ വന്നാൽ ഇതിൽ നിന്ന് പഞ്ഞി എടുത്താണ് കിടക്ക ഒരുക്കുക... കടത്തനാട്ടിൽ മുസ്ലിങ്ങളുടെ ഇടയിൽ “ഉന്നക്കായ് “ എന്നൊരു പലഹാരവുമുണ്ട് നല്ല രുചിയാണ് .\nപലരും ഓര്‍ക്കാത്തതിനെ ഓര്‍ത്തു വെച്ച് ഞങ്ങള്‍ക്കേകിയതിന് നന്ദി.....\nവീട്ടിലും ഉണ്ടായിരുന്നു പഞ്ഞിമരം. ഒട്ടും തണലില്ലാത്ത മരമാണ്. എങ്കിലും അതിന്റെ ചുവട്ടിലായിരുന്നു ഞങ്ങളുടെ എല്ലാ കുരുത്തക്കേടുകളും. ചെറുതായിരുന്നപ്പോള് മണ്ണുകൊണ്ട് കഞ്ഞീം കറീം വെയ്ക്കുമ്പോ പഞ്ഞിക്കുരുവായിരുന്നു കറി. പഞ്ഞിക്കായ് പൊട്ടിച്ച് കുരുവെടുക്കുമ്പോ കിട്ടുന്ന സില്‍ക്കുപോലത്തെ പഞ്ഞി കാറ്റില് പറത്തലായിരുന്നു മറ്റൊരു വിനോദം. അടുപ്പുണ്ടാക്കി ചിരട്ടപ്പാത്രത്തില് പഞ്ഞിക്കുരുവിട്ട് വെള്ളമൊഴിച്ച് വേവിച്ച് തിന്നതിന് അമ്മയുടെകയ്യില്‍നിന്ന് തല്ലും കിട്ടിയിട്ടുണ്ട്.\nപോസ്റ്റ് ഈ ഓര്‍മ്മകളാണ് ഉണര്‍ത്തിയത്. പഞ്ഞിമരം മുറതെറ്റാതെ പൂക്കുന്നില്ല ഇപ്പോള്. അതില്ലാതായിട്ട് കാലം കുറെയായി. പഞ്ഞിനിന്നിടത്ത് നോക്കിയാല് കോണ്‍ക്രീറ്റ് വീടുകള് കാണാം. മെത്തകളെല്ലാം പഞ്ഞിപോയി ഫോംകൊണ്ടായി.. എങ്കിലും എവിടെയെങ്കിലും പഞ്ഞിമരം കാണുമ്പോള് പഴയ ഓര്‍മ്മകള്.\nതോന്ന്യാസി പറഞ്ഞത് എന്റെയും ഓര്‍മ്മയാണ്. എല്ലായിടത്തും പഞ്ഞികടയുന്നത് അങ്ങനെതന്നെയായിരിക്കും അല്ലേ...\nശ്രീ പറഞ്ഞതുപോലെ അവസാനത്തെ വാചകം കലക്കി.\nഎന്റെ വീട്ടിലും ഉണ്ടായിരുന്നു പഞ്ഞി മരം.\nIt createdanostalgia....\nandadifferent knowledge about "PANJIMARAM"...!\nപഞ്ഞിമരത്തിനും പഞ്ഞിക്കായയ്ക്കും പഞ്ഞിയ്ക്കുമൊക്കെ ഇങ്ങനൊരു അംഗീകാരം നല്‍കിയതു നന്നായി. കഴിഞ്ഞ ദിവസം ഞാന് ഒരു അപ്പൂപ്പന് താടി പറക്കുന്നതു കണ്ടു. ഒത്തിരി നേരം നോക്കി നിന്നു. ചിത്രമെടുക്കാനായില്ല.\nഈ ഫോട്ടോസ് ????\nവീട്ടില് ഇപ്പോഴും ഉണ്ടോ പഞ്ഞിമരം?\nനല്ല ചിത്രങ്ങൾ, ബിന്ദൂ. വിവരണവും :)\nഇതിന്റെ കുരു അബുദാബിയില് നിന്നു കൊണ്ടു വന്നതാണോ? കൂടെ ക്കൂടെ നാട്ടില് വരുന്നത് ബ്ളോഗിനു പറ്റിയ അസംസ്കൃത വസ്ത്തുക്കള് തേടിയാണോ? അടുത്ത മഴക്കു വരുമ്പോള് തെക്കോട്ട് നീന്താന് മറക്കരുതേ!\nഇതിന്റെ കുരു തിന്നാന് കൊള്ളാം..കഴിച്ചു നോക്കിയിട്ടുണ്ടോ??\nഉണങിയ കായയുടെ കുരു പെറുക്കി തിന്നുക എന്റെ ഹോബി ആയിരുന്നു :))\nപണ്ടു ഇതിന്റെ കുരു തിന്നാറുണ്ടായിരുന്നു. വിഷമായിരുന്നോ ആവോ?\nഇവറ്റകളുടെയൊക്കെ ഓരോ പ്ലാസ്റ്റിക് മോഡല് കിട്ടിയിരുന്നെന്കില് ..\nenta veetilum undayerunnu oru valiya pagi maram ,jagal pula kkaya ennu parayum,ee blog vayechapool pala pazaya karyagalum ormmayel vannu\nആർക്കും വേണ്ടാതെ, ആരും ശ്രദ്ധിക്കാനില്ലാതെ ഏതെങ്കിലും വേലിറമ്പിലൊ,അതിർത്തിയിലൊ ഒക്കെ വളർന്ന് ഉപകാരം മാത്രം ചെയ്യുന്ന ആ പാവം പഞ്ഞിമരത്തെ ഓർമ്മിക്കാൻ ഒരു ബിന്ദുച്ചേച്ചി കാരണമായി.\nഞാൻ പറയാനായി വന്നത് ശ്രീലാൽ പറഞ്ഞു.. പോസ്റ്റ് ഇഷ്ടപ്പെട്ടു.\nഞങ്ങള് ഇതിന്‍റെ കറുത്ത അരി തിന്നുമായിരുന്നു നല്ല രുചിയാണ് .ഒരു കാല ഘട്ടത്തിന്‍റെ ഓര്‍മ്മയാണ് പഞ്ഞിമരം എന്ന ഈ ചെറുകുറിപ്പിലൂടെ ബിന്ദു ഇവിടെ കോറിയിട്ടത്.\nഒരു കാലഘട്ടത്തില് കിടക്കതുന്നാനും, തലയിണ ഒരുക്കാനും മിക്കവാറും എല്ലാവരും ഉപയോഗിച്ചിരുന്ന പഞ്ഞിക്കായ സ്പോഞ്ചിന്റെ കടന്നുവരവോടെ അനാഥരായി...\nഇന്നും പഞ്ഞിമരം മുറതെറ്റാതെ പൂക്കുന്നു, കായ്ക്കുന്നു..ആർക്കെന്നില്ലാതെ മരച്ചുവട്ടിൽ സ്വയം മെത്തയൊരുക്കുന്നു...\nഞാനും കുറേക്കാലം പുറകിലേയ്ക്ക് പോയി..\nnannayittundu bindhu chechi....\nപണ്ട് ഞങ്ങള് അതിന്റെ കുഞ്ഞു കായ എടുത്തു പൊട്ടിച്ചു കളിക്കുമായിരുന്നു\nViswaPrabha فيشوابربها വിശ്വപ്രഭ said...\nതൃശ്ശൂർ ഭാഗത്ത് പൂളമരം എന്നും പേരുണ്ട്.\nhttp://en.wikipedia.org/wiki/Kapok(For search crawlers)\nആർക്കെന്നില്ലാതെ മരച്ചുവട്ടിൽ സ്വയം മെത്തയൊരുക്കുന്നു..\nചിത്രവും അതിനൊത്ത അടിക്കുറിപ്പും!


ആധുനിക ഡയോക്ലീഷ്യന്മാര് അറിയാന് - Sathyadeepam\n|^| Home -> Pangthi -> കാലവും കണ്ണാടിയും -> ആധുനിക ഡയോക്ലീഷ്യന്മാര് അറിയാന്\nസഭാചരിത്രത്തിന് ഒരു നിര്‍വചനം ചമയ്ക്കാന് ബൈബിളിലെ ഒരു തിരുവചനം ഏറെ സഹായകമാണ്: “നീ പത്രോസാണ്: ഈ പാറമേല് എന്‍റെ സഭ സ്ഥാപിക്കും. നരകകവാടങ്ങള് അതിനെതിരേ പ്രബലപ്പെടുകയില്ല” (മത്താ 16,18). ഈ തിരുവചനത്തിന്‍റെയും 2000 വര്‍ഷത്തെ അനുഭവത്തിന്‍റെയും വെളിച്ചത്തില് വ്യക്തമാണ് – സഭാചരിത്രമെന്നത് നരകവാതിലുകള് നിരന്തരം സഭയ്ക്കെതിരേ പ്രബലപ്പെടാന് ശ്രമിച്ച് പരാജയപ്പെട്ടതിന്‍റെ ചരിത്രമാണ്!\nദൈവപുത്രത്വത്തെ മരുഭൂമിയില് ഇല്ലാതാക്കാനും കേസറിയാ ഫിലിപ്പിയില് കെട്ടിപ്പിടിച്ചു കൊല്ലാനും ശ്രമിച്ചു പരാജയപ്പെട്ട നരകകവാടങ്ങള് സമാനമായ രീതിയില് സഭയെ ഇല്ലായ്മ ചെയ്യാന് അകത്തുനിന്നും പുറത്തുനിന്നും ശ്രമിച്ചിട്ടുണ്ടെന്നതിനു ചരിത്രം സാക്ഷി. സഭയുടെ പ്രാരംഭം മുതല്ക്കേ തെറ്റായ പ്രബോധനങ്ങളുമായി സഭയ്ക്കകത്തുനിന്ന് ചിലര് ഉയര്‍ന്നുവന്നു (അപ്പ 15,1.2;2പത്രോ 3,16; യൂദാസ് 4). പക്ഷേ, അവയെല്ലാം നിഷ്പ്രഭമാക്കി അപ്പസ്തോലന്മാരും അപ്പസ്തോലിക പിതാക്കന്മാരും സഭാപിതാക്കന്മാരും സഭാപണ്ഡിതരും സഭയുടെ വിശ്വാസസമഗ്രത കാത്തുസൂക്ഷിച്ചു. ആദിമനൂറ്റാണ്ടില്‍ത്തന്നെ ഉയര്‍ന്നുവന്ന മറ്റൊരു നരകവാതില് യഹൂദരില്‍നിന്നും റോമന് ചക്രവര്‍ത്തിമാരില്‍നിന്നും സഭ നേരിട്ട മതപീഡനമാണ്. നാലാം നൂറ്റാണ്ടില് കോണ്‍സ്റ്റന്‍റയിന് ചക്രവര്‍ത്തി ക്രിസ്തുമതത്തിന് പ്രവര്‍ത്തനസ്വാതന്ത്ര്യം അനുവദിച്ചതോടെ പിന്നീട് നരകവാതിലുകള് പ്രബലപ്പെടാന് ശ്രമിച്ചത് ലൗകികാധികാരങ്ങളില് സഭയെ കുടുക്കിയിടാന് ശ്രമിച്ചുകൊണ്ടാണ്. രാജാവിനെ വാഴിക്കാന് മാര്‍പാപ്പയ്ക്ക് അധികാരമുണ്ടായിരുന്ന ഒരു കാലമുണ്ടായിരുന്നു. സന്ന്യാസത്തിന്‍റെയും വിശുദ്ധ വ്യക്തിത്വങ്ങളുടെയും പിന്‍ബലത്തില് അതിനെ അതിജീവിക്കാനുള്ള കരുത്ത് സഭ സമ്പാദിച്ചു. മാര്‍പാപ്പയുടെ വിശേഷപ്പെട്ട മേലങ്കി ഫ്രാന്‍സിസിന്‍റെ നഗ്നത മറയ്ക്കാന് ഇടയായത് ആകസ്മികമായിരുന്നോ?\nഒട്ടുമിക്ക ചരിത്രസംഭവങ്ങളിലും – സാമൂഹിക രാഷ്ട്രീയ അവസ്ഥകളില്‍പോലും – പത്രോസിന് ഈശോ നല്കിയ ഉറപ്പിന്‍റെ പ്രതിഫലനം കാണാം. ഗ്രീക്ക്-പ്രൊട്ടസ്റ്റന്‍റു ശീശ്മകള്, ഫ്രഞ്ചു വിപ്ലവം, ഇറ്റലിയുടെ ഏകീകരണം, മെക്സിക്കോയിലെ കാല്ലെസ് നിയമം, കമ്മ്യൂണിസത്തിന്‍റെ ആവിര്‍ഭാവം എന്നിവയെല്ലാം, പ്രത്യക്ഷത്തില്, സഭയ്ക്കെതിരേ ഉയര്‍ന്നുവന്ന വന് നരകവാതിലുകളായിരുന്നുവെങ്കിലും അവയെല്ലാം സുവര്‍ണശോഭയോടെ അതിജീവിക്കാന് സഭയ്ക്കു കഴിഞ്ഞു. അതോടൊപ്പം, അവയെല്ലാം സഭയുടെ ആഭ്യന്തരനവീകരണത്തിനുള്ള അവസരങ്ങളാക്കി ദൈവം മാറ്റുകയും ചെയ്തു.\nലോകത്തില് അമ്മയും ഗുരുനാഥയുമായി സഭ വര്‍ത്തിച്ചുപോരുന്നു. വിദ്യാഭ്യാസപുരോഗതിയും ശാസ്ത്ര പുരോഗതിയും പൗരബോധവും സ്ത്രീപുരുഷസമത്വവും പാവപ്പെട്ടവരുടെ സമുദ്ധാരണവും ധാര്‍മികാവബോധവും ഉറപ്പിക്കാന് ലോകത്തിന്‍റെ മനസ്സാക്ഷിയായും ശുശ്രൂഷകയായും സഭ നിലകൊള്ളുന്നു. ലോകമെമ്പാടും വിദ്യാഭ്യാസമേഖലയില് ഏറ്റവും കൂടുതല് പ്രവര്‍ത്തിക്കുന്ന ഗവണ്മെന്‍റിതര പ്രസ്ഥാനമാണ് കത്തോലിക്കാസഭ. 2010-ലെ റിപ്പോര്‍ട്ടനുസരിച്ച്, ലോകത്തിലുള്ള ആരോഗ്യപരിപാലനകേന്ദ്രങ്ങളില് (ആശുപത്രികള്, ക്ലിനിക്കുകള്, കുഷ്ഠരോഗികള്‍ക്കും എയിഡ്സ് രോഗികള്‍ക്കുമുള്ള കേന്ദ്രങ്ങള് മുതലായവ). 26 ശതമാനവും നടത്തുന്നത് കത്തോലിക്കാസഭയാണ്. സദൃശമായ ഒട്ടനവധി പ്രവര്‍ത്തനങ്ങളിലൂടെയും ഇടപെടലുകളിലൂടെയും നിലപാടുകളിലൂടെയും സഭ ലോകത്തില് ദൈവരാജ്യത്തിന്‍റെ പുളിമാവായി നിലകൊള്ളുന്നു. ഏതായാലും ഒരു കാര്യം ഉറപ്പായും ഏവരും അറിയണം. സഭയ്ക്കെതിരേ ഭീകരമായ പീഡനങ്ങള് അഴിച്ചുവിട്ടവരൊന്നും ഇന്നില്ല. പക്ഷേ, രണ്ടായിരം വര്‍ഷം തികച്ച ലോകത്തിലെ ഏക പ്രസ്ഥാനമായ സഭ പൂര്‍വാധികം ആത്മശക്തിയോടും ജ്ഞാനത്തോടും ഭാവാത്മകതയോടുംകൂടെ ഇന്നും ഉണ്ട്! ഇനിയും ഉണ്ടാകും.\nഇതിനിടയില്, ദൈവജനം മനുഷ്യരുടെ കൂട്ടായ്മയാണ് എന്നതുകൊണ്ടുതന്നെ സഭയില് ഏറെ തെറ്റുകളും കുറവുകളും സംഭവിച്ചിട്ടുണ്ട്. അവയെല്ലാം കാലാകാലങ്ങളില് തിരുത്താനും ക്രിസ്തുവിന്‍റെ പരിശുദ്ധിയിലേക്ക് കൂടുതല് അടുക്കാനും ദൈവംതന്നെ സഭയ്ക്ക് അവസരങ്ങള് ഒരുക്കിയിട്ടുണ്ട്. കറയോ ചുളിവോ കുറവുകളോ മാറ്റി സഭയെ അതിമനോഹരിയാക്കുന്ന പ്രക്രിയ (എഫേ 5, 26. 27) അവളുടെ നാഥന് ചെയ്തുകൊണ്ടിരിക്കുകയാണ്. അതു തിരിച്ചറിഞ്ഞ് പ്രാര്‍ത്ഥനയുടെയും ആത്മവിമര്‍ശനത്തിന്‍റെയും അനുതാപത്തിന്‍റെയും ഇടുങ്ങിയ വഴിയിലൂടെ നടക്കാന് ക്രിസ്തുവിന്‍റെ സഭ മടികാണിച്ചിട്ടുമില്ല. ‘അണിഞ്ഞൊരുങ്ങിയ സ്വര്‍ഗീയ ജറുസലേമി’ന്‍റെ (വെളി 21, 2) നിലവാരത്തിലേക്കാണല്ലോ അവളുടെ വളര്‍ച്ച.\nകേരള സഭയുടെ വിശുദ്ധീകരണചരിത്രവും നരകവാതിലുകള് പ്രബലപ്പെടാന് ശ്രമിച്ചു പരാജയപ്പെട്ട ചരിത്രംതന്നെയാണ്. നമുക്ക് സംഘാതവും പ്രത്യക്ഷവുമായ മതപീഡനങ്ങള് നേരിടേണ്ടിവന്നിട്ടില്ല. കേരളത്തില് നരകവാതിലുകള് സഭയ്ക്കെതിരേ പ്രബലപ്പെടാന് ശ്രമിച്ചിട്ടുള്ളത് മുഖ്യമായും ആഭ്യന്തര വിഷയങ്ങളിലൂടെയാണ്. ഐക്യം തകര്‍ക്കാനാണ് സാത്താന് നിരന്തരം ശ്രമിച്ചിട്ടുള്ളത്. സമീപകാലത്തെ സംഭവവികാസങ്ങള് പരിഗണിച്ചാല് ഈ വിള്ളലുണ്ടായിട്ടുള്ളത് മുഖ്യമായും എറണാകുളം കേന്ദ്രീകരിച്ചാണെന്നു മനസ്സിലാകും.\nനരകവാതിലുകള് സഭയ്ക്കെതിരേ പ്രബലപ്പെടുകയില്ല എന്ന തിരുവചനം ആരുടെയും ഉത്തരവാദിത്വത്തെ ലഘൂകരിക്കുന്നില്ല. സഭാനേതൃത്വത്തിന് ചരിത്രപരമായ ഒരു ബാധ്യതയുണ്ട്. കൈകെട്ടിയിരുന്ന് ആരും ഒരിടത്തും സഭയെ ബലപ്പെടുത്തിയിട്ടില്ല. ദൈവത്തിന്‍റെ ഇടപെടല് സഭാധികാരികളുടെ ജ്ഞാനപൂര്‍ണവും നിസ്വാര്‍ത്ഥവും പ്രവാചകപരവുമായ ഉത്തരവാദിത്വനിര്‍വഹണത്തിലൂടെയാണ് സംഭവിക്കുന്നത്.


Vathil: June 2021\nയിസ്രായേല് ജനതയുടെ ചരിത്രം പലായനങ്ങളുടെയും പ്രവാസ ജീവിതത്തിന്‍റെയും ചരിത്രം ആണ്. യിസ്രായേല് എന്ന വംശത്തിന്റെ ആരംഭ ദിവസം മുതല് ആരംഭിച്ചതാണ് അവരുടെ പലായനങ്ങളും. നാടോടികളെപ്പോലെ അവര് ദേശങ്ങളില് നിന്നും ദേശങ്ങളിലേക്ക് പലായനം ചെയ്തു. സ്വന്ത ദേശം കൈവശമാക്കി, അവിടെ നൂറ്റാണ്ടുകള് താമസിച്ചതിന് ശേഷവും ദേശമില്ലാത്തവരായി അന്യദേശങ്ങളില് താമസിക്കേണ്ടി വന്നു. ചില പലായനങ്ങള് നിര്‍ബന്ധത്താല് സംഭവിച്ചു എങ്കിലും മറ്റ് ചിലത് സ്വയം തിരഞ്ഞെടുത്തത് ആയിരുന്നു. മറ്റ് ചില അവസരങ്ങളില് അവരെ ശത്രു രാജ്യക്കാര് തോല്‍പ്പിക്കുകയും പിടിച്ചുകൊണ്ട് പോകുകയും ചെയ്തു. ശത്രുക്കളാല് വലിയ പീഡനങ്ങള് അനുഭവിക്കേണ്ടി വന്ന സാഹചര്യങ്ങളില്, അവര് ലോകത്തിന്റെ വിവിധ ഭാഗങ്ങളിലേക്ക് ചിതറിപ്പോയിട്ടുണ്ട്. എന്നാല് ഇന്നും യിസ്രായേല് എന്ന രാജ്യവും അവരുടെ ഭാഷയും, സംസ്കാരവും, മതവും, യാതൊരുകേടും കൂടാതെ നിലനില്‍ക്കുന്നു. ഇന്ന് അവര് സ്വന്ത രാജ്യത്തേക്ക് തിരികെ പലായനം ചെയ്യുന്നത് നമ്മള് കാണുന്നു. അവരുടെ സുദീര്‍ഘമായ ചരിത്രത്തില്, സ്വയമായോ, നിര്‍ബന്ധത്താലോ അവര് നടത്തിയ പലായനത്തിന്റെയും പ്രവാസ ജീവിതത്തിന്‍റെയും ഒരു ഹൃസ്വ ചരിത്രം ആണ് ഇവിടെ വിവരിക്കപ്പെടുന്നത്.


ഉപതിരഞ്ഞെടുപ്പ് : മൂന്നിടത്തും യുഡിഎഫിന് വിജയം | By Election 09, Kannur, Eranakulam, Alappuzha, vote, ഉപതിരഞ്ഞെടുപ്പ് 09, എറണാകുളം, കണ്ണൂര്, ആലപ്പുഴ - Malayalam Oneindia\nഉപതിരഞ്ഞെടുപ്പ് : മൂന്നിടത്തും യുഡിഎഫിന് വിജയം\nPublished: November 10 2009, 7:53 [IST]\nപോളിങ് വര്‍ദ്ധിച്ചത് പരാജയകാരണം: സീനുലാല്\nപോളിങ് ശതമാനം വര്‍ധിച്ചതാണ് എറണാകുളത്തെ യുഡിഎഫ് വിജയത്തിന് കാരണമെന്ന് പരാജയപ്പെട്ട സ്ഥാനാര്‍ത്ഥി എല്‍ഡിഎഫിന്റെ പിഎന് സീനുലാല് പറഞ്ഞു. എറണാകുളം പരമ്പരാഗതമായി യുഡിഎഫ് മണ്ഡലമാണെന്നും അദ്ദേഹം ചൂണ്ടിക്കാട്ടി.\nസിപിഎമ്മിന്റെ തകര്‍ച്ച പൂര്‍ണമാകും: അബ്ദുളളകുട്ടി\nയുഡിഎഫിന്റെ വിജയത്തോടെ എല്‍ഡിഎഫ് പൂര്‍ണമായി തകരുമെന്ന് വന് വിജയം നേടിയ എപി അബ്ദുളളകുട്ടി പറഞ്ഞു. വിജയത്തിനായി പ്രവര്‍ത്തിച്ച മുഴുവന് യുഡിഎഫ് നേതാക്കള്‍ക്കും നന്ദി പറയുന്നു. തന്റെ കടപ്പാട് മുഴുവന് കോണ്‍ഗ്രസ് നേതൃത്വത്തിനോടാണെന്നും അബ്ദുള്ളക്കുട്ടി വ്യക്തമാക്കി.\nജനങ്ങള്‍ക്ക് നന്ദി: ഡൊമിനിക് പ്രസന്റേഷന്\nവോട്ട് ചെയ്തു ജയിപ്പിച്ച ജനങ്ങള്‍ക്ക് നന്ദിയെന്ന് എറണാകുളത്തെ യുഡിഎഫ് സ്ഥാനത്ഥി ഡൊമിനിക് പ്രസന്റേഷന് പറഞ്ഞു. ഉപതിരഞ്ഞെടുപ്പില് യുഡിഎഫ് ജയിക്കില്ലെന്ന ആക്ഷേപം മാറിയെന്നും അദ്ദേഹം കൂട്ടിച്ചേര്‍ത്തു.\nമൂന്നിടത്തും യുഡിഎഫിന് വിജയം\nകേരള രാഷ്ട്രീയത്തെ ചൂടുപിടിപ്പിച്ച ഉപതിരഞ്ഞെടുപ്പില് മൂന്ന് മണ്ഡലങ്ങളിലും യുഡിഎഫ് വന്‍വിജയം നേടി. കണ്ണൂരില് 12901 വോട്ടിന്റെ വമ്പന് ഭൂരിപക്ഷത്തിലാണ് യുഡിഎഫ് സ്ഥാനാര്‍ത്ഥി എപി അബ്ദുള്ളക്കുട്ടി വിജയിച്ചത്. എറണാകുളത്ത് 8630 വോട്ടുകള്‍ക്ക് ഡൊമനിക് പ്രസന്റേഷനും ആലപ്പുഴയില് 5701 വോട്ടുകള്‍ക്ക് എഎ ഷുക്കൂറും വിജയിച്ചു.\n09: 58 AM\nപതിനായിരത്തോളം വോട്ടുകള് മാത്രം എണ്ണാന് ബാക്കിയുള്ളപ്പോള് അബ്ദുള്ളക്കുട്ടി വിജയം ഉറപ്പിച്ചു. അബ്ദുള്ളക്കുട്ടിയ്ക്ക് ഇപ്പോള് 12000ലധികം വോട്ടുകളുടെ ഭൂരിപക്ഷമുണ്ട്.\nപതിനായിരത്തലധികം വോട്ടുകളുടെ ലീഡ് നേടി കണ്ണൂര് മണ്ഡലത്തില് യുഡിഎഫ് സ്ഥാനാര്‍ത്ഥി എപി അബ്ദുള്ളക്കുട്ടി വിജയത്തിലേക്ക് നീങ്ങുന്നു. മണ്ഡലത്തില് യുഡിഎഫ് പ്രവര്‍ത്തകര് വിജയാഹ്ലാദം തുടങ്ങിയിട്ടുണ്ട്.\nയുഡിഎഫിന് വ്യക്തമായ ലീഡ്\nഉപതിരഞ്ഞെടുപ്പിലെ ആദ്യ സൂചനകള് പുറത്തുവരുന്പോള് മൂന്ന് മണ്ഡലങ്ങളിലും യുഡിഎഫ് മുന്നില്. കണ്ണൂരില് 7500ലധികം വോട്ടുകളുടെ ലീഡ് നേടി അബ്ദുള്ളക്കുട്ടി വ്യക്തമായ മേധാവിത്വം നേടിക്കഴിഞ്ഞു. എന്നാല് ആലപ്പുഴയില് ഇഞ്ചോടിഞ്ച് പോരാട്ടമാണ് നടക്കുന്നത്. എറണാകുളത്ത് ആദ്യഘട്ടത്തില് എല്‍ഡിഎഫ് ലീഡ് നേടിയെങ്കിലും ഇപ്പോള് ഡൊമനിക് പ്രസന്റേഷന് മുന്നിലാണ്.\nമൂന്ന് മണ്ഡലങ്ങളിലും യുഡിഎഫ് മുന്നില്\nവോട്ടെണ്ണല് ആരംഭിച്ച് ഒരു മണിക്കൂര് പിന്നിടുന്പോള് മൂന്ന് മണ്ഡലങ്ങളിലും യുഡിഎഫ് മുന്നില്. ആറായിരത്തിലധികം വോട്ടുകളുടെ ലീഡ് നേടി അബ്ദുള്ളക്കുട്ടി കണ്ണൂരില് വ്യക്തമായ മുന്‍തൂക്കം നേടി. എറണാകുളത്ത് 1274 വോട്ടിന് ഡൊമിനിക്കും ആലപ്പുഴയില് എഎ ഷുക്കൂര് 1011 വോട്ടുകളുടെ ലീഡും നേടിയിട്ടുണ്ട്.\nഅബ്ദുള്ളക്കുട്ടിക്ക വന് ലീഡ്\nകണ്ണൂരില് യുഡിഎഫ് സ്ഥാനാര്‍ത്ഥി എപി അബ്ദുള്ളക്കുട്ടി വ്യക്തമായ മേധാവിത്വം നേടുന്നു. രണ്ടാം റൗണ്ട് എണ്ണിതീരാറായപ്പോള് 5800 വോട്ടിന്റെ ലീഡ് അബ്ദുള്ളക്കുട്ടി നേടിക്കഴിഞ്ഞു.\nഡോമനിക് പ്രസന്റേഷന് മുന്നില്\nഎറണാകുളത്ത് ആദ്യ റൗണ്ട് വോട്ടുകളെണ്ണി തീര്‍ന്നപ്പോള് ഡോമനിക് പ്രമൂന്ന് മണ്ഡലങ്ങളിലും യുഡിഎഫ് മുന്നില്\n09: 04 AM_സന്റേഷന് 57 വോട്ടുകള്‍ക്ക് മുന്നില്\nപോസ്റ്റല് വോട്ടുകള് എല്‍ഡിഎഫ് മുന്നില്\nപോസ്റ്റല് വോട്ടുകളുടെ ഫലം വന്നപ്പോള് പതിവു പോലെ എല്‍ഡിഎഫ് സ്ഥാനാര്‍ത്ഥികള് മുന്നിട്ട് നില്‍ക്കുന്നു. കണ്ണൂരില് ആകെയുള്ള 507 പോസ്റ്റല് വോട്ടുകള് എണ്ണിയപ്പോള് 57 വോട്ടുകളുടെ ലീഡ് നേടി. എറണാകുളത്തും ആലപ്പുഴയിലും എല്‍ഡിഎഫ് തന്നെയാണ് പോസ്റ്റല് വോട്ടുകളില് ഭൂരിപക്ഷം നേടിയിരിക്കുന്നത്.\nതപാല് വോട്ടുകള് എണ്ണുന്പോള് മൂന്ന് മണ്ഡലങ്ങളിലും എല്‍ഡിഎഫ് മുന്നില് നില്‍ക്കുന്നു. കണ്ണൂരില് ജയരാജന് 71 വോട്ടുകള്‍ക്കും എറണാകുളത്ത് സീനുലാല് 500 വോട്ടുകള്‍ക്കും മുന്നില് നില്‍ക്കുകയാണ്. ആലപ്പുഴിയില് കൃഷ്ണപ്രസാദ് 20 വോട്ടുകളുടെലീഡാണ് നേടിയിരിക്കുന്നത്.\nഉപതിരഞ്ഞെടുപ്പ് : വോട്ടെണ്ണല് ആരംഭിച്ചു\nകൊച്ചി: കേരളത്തെ ഇളക്കിമറിച്ച ഉപതിരഞ്ഞെടുപ്പിന്റെ ഫലമറിയാന് ഏതാനും നിമിഷങ്ങള് മാത്രം. കണ്ണൂര്, ആലപ്പുഴ, എറണാകുളം എന്നീ നിയമസഭാ മണ്ഡലങ്ങളില് നടന്ന ഉപതിരഞ്ഞെടുപ്പിന്റെ വോട്ടെണ്ണല് ശനിയാഴ്ച രാവിലെ എട്ടിന് ആരംഭിയ്ക്കും. വോട്ടെണ്ണല് ആരംഭിച്ച് ഏതാനും മിനിറ്റുകള്‍ക്കകം ആദ്യഫലങ്ങള് ലഭിച്ചു തുടങ്ങും. ആദ്യം പോസ്റ്റല് വോട്ടുകളാണ് എണ്ണുക. ഒമ്പത് മണിയോടെ തന്നെ ജനവിധി ആര്‍ക്കൊക്കെ അനുകൂലമായി തീരുമെന്നതിന്റെ സൂചനകള് അറിയാനാവും.\nകണ്ണൂരില് സെന്റ് മൈക്കിള്‍സ് സ്‌കൂളിലാണ് വോട്ടെണ്ണുന്നത്. കണ്ണൂര് മുനിസിപ്പാലിറ്റിയിലെ വോട്ടുകളാണ് ആദ്യം എണ്ണുക. പത്ത് റൗണ്ടുകളിലായാണ് എണ്ണല് പൂര്‍ത്തിയാവുക. വോട്ടെണ്ണലിനായി പതിനാല് ടേബിളുകള് ഒരുക്കിയിട്ടുണ് ടെന്ന് ജില്ലാ കളക്ടര് പി.ബി. സലീം അറിയിച്ചു. ഇത് കൂടാതെ പോസ്റ്റല് വോട്ടുകള് എണ്ണുന്നതിന്3ടേബിളുകള് ക്രമീകരിച്ചിട്ടുണ് ട്.\nഉപതെരഞ്ഞെടുപ്പില് ഏറ്റവും കൂടുതല് സ്ഥാനാര്‍ഥികള് മത്സരിച്ച എറണാകുളത്ത് പത്ത് റൗണ്ടുകളായാണ് എണ്ണല് ക്രമീകരിച്ചിട്ടുള്ളത്. മഹാരാജാസ് കോളേജാണ് മണ്ഡലത്തിലെ വോട്ടെണ്ണല് കേന്ദ്രം.\nആലപ്പുഴയില് ഗവണ്‍മെന്റ് ഗേള്‍സ് ഹയര് സെക്കന്ററി സ്‌കൂളിലാണ് വോട്ടെണ്ണല്. 12 ടേബിളുകളിലായി9റൗണ്ടുകളായി ഇവിടത്തെ വോട്ടെണ്ണല് പൂര്‍ത്തിയാവും. പത്ത് സ്ഥാനാര്‍ത്ഥികളാണ് ആലപ്പുഴ ഉപതിരഞ്ഞെടുപ്പില് മത്സര രംഗത്തുണ് ടായിരുന്നത്.\nആലപ്പുഴ കണ്ണൂര് kannur alappuzha eranakulam എറണാകുളം vote by election 09 ഉപതിരഞ്ഞെടുപ്പ് 09\nStory first published: Tuesday, November 10, 2009, 7:53 [IST]


ബീറ്റ്റൂട്ട് ഒരിക്കലെങ്കിലും കഴിച്ചവർ കാണുക…!! - Oman Job Vacancy ബീറ്റ്റൂട്ട് ഒരിക്കലെങ്കിലും കഴിച്ചവർ കാണുക…!! - Oman Job Vacancy\nബീറ്റ്റൂട്ട് ഒരിക്കലെങ്കിലും കഴിച്ചവർ കാണുക…!! ഇലയും കിഴങ്ങും ഭക്ഷണത്തിനായി ഉപയോഗിക്കുന്ന ഒരു പച്ചക്കറി വിളയാണ് ബീറ്റ്റൂട്ട്. ഗാർഡൻ ബീറ്റ്, റെഡ് അഥവാ ഗോൾഡൻ ബീറ്റ് എന്നീ പേരുകളിൽ ഇതറിയപ്പെടുന്നു. ബ്രിട്ടീഷ് കടൽത്തീരങ്ങളിലാണിത് ബീറ്റ്റൂട്ട് ജന്മമെടുത്തത്. ഇതിൽ സുക്രോസ് എന്ന പഞ്ചസാര അടങ്ങിയിരിക്കുന്നു. ബീറ്റ്റൂട്ടിന്റെ ചുവപ്പുനിറത്തിന് കാരണം ബെറ്റാലെയ്ൻ എന്ന വർണ്ണകമാണ്. 4000 വർഷം മുമ്പു തന്നെ ബീറ്റ്റൂട്ട് കൃഷി ചെയ്തിരുന്നു.\nപുരാതന റോമക്കാർ ഇതിനെയൊരു പ്രധാന ഭക്ഷണമായി ഉപയോഗിച്ചിരുന്നു. പത്തൊമ്പതാം നൂറ്റാണ്ടിൽ ബീറ്റ്റൂട്ടിൽ നിന്നും സുക്രോസ് വേർതിരിക്കാമെന്നുള്ള കണ്ടുപിടിത്തം വ്യാവസായികമായത് ഇതിനെയൊരു പ്രാധാന്യമുള്ള വിളയാക്കി മാറ്റി. പലവിധ ഔഷധഗുണങ്ങളുമുള്ള ഒരു സസ്യമാണ് ബീറ്റ്റൂട്ട്. തണുപ്പുരാജ്യങ്ങളിൽ പഞ്ചസാരയുടെ ഉറവിടമാണ് ബീറ്റ്റൂട്ട്. റഷ്യയാണ് ബീറ്റ്റൂട്ട് ഉത്പാദനത്തിൽ മുന്നിട്ടുനിൽക്കുന്നത്. മുഖ്യമായും ഇതിന്റെ തായ്‌വേരിലാണ് ഭക്ഷണം സംഭരിച്ചിരിക്കുന്നത്.\nമഗ്നീഷ്യം, സോഡിയം, പൊട്ടാസ്യം, ജീവകം സി, ബീറ്റെയ്ൻ എന്നിവയുടെ നല്ല ഉറവിടമാണിത്. ശരീരത്തിൽ വച്ച് ബീറ്റാനിന് ശിഥിലീകരണം സംഭവിക്കാത്തതിനാൽ ഉയർന്ന അളവിൽ അത് മൂത്രത്തിലൂടെ വിസർജ്ജിക്കപ്പെടുന്നതിനാൽ ബീറ്റ്റൂട്ട് ഉപഭോഗത്തിനുശേഷം മൂത്രം രക്തം കലർന്ന നിറത്തിലാകും. ഇത് സന്ദേഹമുണ്ടാക്കാമെങ്കിലും അല്പസമയത്തിനുശേഷം നിറവ്യത്യാസം ഇല്ലാതാകുന്നു. ഇതിലെ ബീറ്റാനിൻ കരളിൽ പലവിധകാരണങ്ങളാൽ കൊഴുപ്പ് അടിയുന്നത് തടയുന്നു. ഇതിലെ ഉയർന്ന നൈട്രേറ്റുകൾ രക്തസമ്മർദ്ദം കുറയ്ക്കുന്നതായി പഠനങ്ങൾ തെളിയിക്കുന്നു. 500 മി.ലി.ബീറ്റ്റൂട്ട് കഴിച്ചാൽ ഒരു മണിക്കൂറിനകം രക്തസമ്മർദ്ദം കുറയുന്നു. ചിലയിനം ആന്റിഓക്സിഡന്റുകളും ഇതിലുണ്ട്. ബീറ്റാനിൻ ചുവന്ന ഭക്ഷ്യവർണ്ണവസ്തുവുണ്ടാക്കാൻ ഉപയോഗിക്കുന്നു. വൈനുണ്ടാക്കാനും ബീറ്റ്റൂട്ട് ഉപയോഗിക്കാം.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Health&BeautyCare ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്…\nകാപ്പി പൊടിയിൽ ഒരുമുറി നാരങ്ങ കൊണ്ടുള്ള അത്ഭുതം കാണു…!!


എന്‍സിപിയില് ലയിക്കാന് ചര്‍ച്ച നടത്തിയില്ലെന്നു ഗണേശ് കുമാര്, ചര്‍ച്ച നടന്നുവെന്നു ടിപി പീതാംബരന്, ചരടുവലിക്കുന്നത് തോമസ് ചാണ്ടിയെന്നു സൂചന | VygaNews\nഎന്‍സിപിയില് ലയിക്കാന് ചര്‍ച്ച നടത്തിയില്ലെന്നു ഗണേശ് കുമാര്, ചര്‍ച്ച നടന്നുവെന്നു ടിപി പീതാംബരന്, ചരടുവലിക്കുന്നത് തോമസ് ചാണ്ടിയെന്നു സൂചന\nതിരുവനന്തപുരം: കെബി ഗണേശ് കുമാറിനു മന്ത്രിയാകാന് വേണ്ടി കേരള കോണ്‍ഗ്രസ് ബി എന്‍സിപിയില് ലയിക്കുന്നുവെന്ന വാര്‍ത്ത പാര്‍ട്ടി നേതൃത്വം ന...\nതിരുവനന്തപുരം: കെബി ഗണേശ് കുമാറിനു മന്ത്രിയാകാന് വേണ്ടി കേരള കോണ്‍ഗ്രസ് ബി എന്‍സിപിയില് ലയിക്കുന്നുവെന്ന വാര്‍ത്ത പാര്‍ട്ടി നേതൃത്വം നിരാകരിച്ചു.\nപാര്‍ട്ടി പിളര്‍ത്തി മന്ത്രിയാകാന് താത്പര്യമില്ലെന്ന് പാര്‍ട്ടിയുടെ ഏക എംഎല്‍എയായ കെ ബി ഗണേശ് കുമാര് പറഞ്ഞു.\nതാന് എന്‍സിപിയുമായി ചര്‍ച്ച നടത്തിയെന്ന വാര്‍ത്ത ഗണേശ് നിരാകരിച്ചു. താത്പര്യമുണ്ടെങ്കില് എല്‍ഡിഎഫിനു കേരള കോണ്‍ഗ്രസ് ബിയുടെ പ്രതിനിധിയായി തന്നെ മന്ത്രിസഭയിലെടുക്കാമെന്നും അല്ലാത്ത ഒരു നീക്കത്തിനുമില്ലെന്നും ഗണേശ് പറഞ്ഞു.\nലയന കാര്യങ്ങള് ചര്‍ച്ചചെയ്യാന് ചെയര്‍മാനായ കേരള കോണ്‍ഗ്രസ് ബി ചെയര്‍മാന് ആര്. ബാലകൃഷ്ണപിള്ള ജനുവരി ആറിന് മുംബയിലേക്കു പോകുമെന്നും റിപ്പോര്‍ട്ടുണ്ടായിരുന്നു.\nലയനചര്‍ച്ചകള് നടക്കുന്നുണ്ടെന്ന് എന്‍സിപി കേരള അധ്യക്ഷന് ടി.പി. പീതാംബരന് മാസ്റ്റര് സ്ഥിരീകരിച്ചു. കൂടുതല് വിശദീകരണം നല്കാന് അദ്ദേഹം തയ്യാറായില്ല. തോമസ് ചാണ്ടി വിഭാഗമാണ് ലയനനീക്കം നടത്തുന്നതെന്നാണ് അറിയുന്നത്.\nഎകെ ശശീന്ദ്രന് മന്ത്രിയാകുന്നത് തടയാനായാണ് തോമസ് ചാണ്ടി ഇത്തരമൊരു നീക്കം നടത്തുന്നതെന്നാണ് അറിയുന്നത്. കേരള കോണ്‍ഗ്രസ്ബി എന്‍സിപിയില് ലയിച്ചാല് പാര്‍ട്ടിക്ക് മൂന്നാമത്തെ എംഎല്‍എയാകും. അയിത്തം തീണ്ടി നില്‍ക്കുന്ന തോമസ് ചാണ്ടിക്കും ശശീന്ദ്രനും പകരം ഗണേശിനെ മന്ത്രിയാക്കാനുമാവും. തനിക്ക് ഇനി മന്ത്രിയാകാനാവില്ലെന്നു തിരിച്ചറിഞ്ഞാണ് തോമസ് ചാണ്ടി ഇത്തരമൊരു നീക്കം നടത്തുന്നതെന്നാണ് സൂചന.\nVygaNews: എന്‍സിപിയില് ലയിക്കാന് ചര്‍ച്ച നടത്തിയില്ലെന്നു ഗണേശ് കുമാര്, ചര്‍ച്ച നടന്നുവെന്നു ടിപി പീതാംബരന്, ചരടുവലിക്കുന്നത് തോമസ് ചാണ്ടിയെന്നു സൂചന


പാലാ ബിഷപ്പിന്റെ പ്രസ്താവന അതിരുകടന്നത്; മത മേലധ്യക്ഷൻമാർ ആത്മസമീപനം പാലിക്കണം; കുറ്റ കൃത്യങ്ങൾക്ക് ജാതിയോ മതമോ ഇല്ല: വി.ഡി. സതീശന് | Kerala Speaks\nപാലാ ബിഷപ്പിന്റെ പ്രസ്താവന അതിരുകടന്നത്; മത മേലധ്യക്ഷൻമാർ ആത്മസമീപനം പാലിക്കണം; കുറ്റ കൃത്യങ്ങൾക്ക് ജാതിയോ മതമോ ഇല്ല: വി.ഡി. സതീശന്\nതിരുവനന്തപുരം: ക്രിസ്ത്യന് മതത്തില് പെട്ട പെണ്‍കുട്ടികളെയും യുവാക്കളെയും ലവ് ജിഹാദിലൂടെയും നാര്‍ക്കോട്ടിക് ജിഹാദിലൂടെയും വഴിതെറ്റിക്കുകയാണെന്ന പാലാ ബിഷപ്പ് മാര് ജോസഫ് കല്ലറങ്ങാട്ടിന്റെ പ്രസ്താവനക്കെതിരെ വിമര്‍ശനവുമായി പ്രതിപക്ഷ നേതാവ് വി.ഡി. സതീശന്.\nപാലാ ബിഷപ്പ് മാര് ജോസഫ് കല്ലറങ്ങാട്ടിന്റെ പ്രസ്താവന അതിരുകടന്നതായിപ്പോയെന്നും മതമേലധ്യക്ഷന്‍മാര് സംയമനവും ആത്മനിയന്ത്രണവും പാലിക്കണമെന്നും വി.ഡി. സതീശന് പറഞ്ഞു.\nകേരളത്തിലെ സമാധാന അന്തരീക്ഷവും മനുഷ്യര് തമ്മിലുള്ള പരസ്പര വിശ്വാസവും തകര്‍ക്കുന്ന ഒരു നീക്കവും പ്രസ്താവനകളും ഉണ്ടാകരുതെന്ന് സമുദായ, ആത്മീയ നേതാക്കളോട് വിനീതമായി അഭ്യര്‍ത്ഥിക്കുകയാണ്. കുറ്റകൃത്യങ്ങള്‍ക്ക് ജാതിയോ മതമോ ജെന്‍ഡറോ ഇല്ലെന്നും വി.ഡി. സതീശന് പ്രസ്താവനയില് പറഞ്ഞു.\nകൊലപാതകങ്ങള്, തീവ്ര നിലപാടുകള്, ലഹരി വസ്തുക്കളുടെ ഉപയോഗം തുടങ്ങി സാമൂഹിക മാധ്യമങ്ങളുടെ ദുരുപയോഗവും സത്രീകളെയും കുഞ്ഞുങ്ങളെയും ആക്രമിക്കുന്നതും വരെ എന്തെല്ലാം നീചവും ഭീകരവുമായ സംഭവ പരമ്പരകളാണ് ദിവസേന അരങ്ങേറുന്നത്. ജാതി തിരിച്ചും മതം നോക്കിയും ഇവയുടെ കണക്കെടുക്കുന്നതും ഏതെങ്കിലും സമുദായത്തിനു മേല് കുറ്റം ചാര്‍ത്തുന്നതും ശരിയല്ല. അത് അക്ഷന്തവ്യമായ തെറ്റാണു താനും. കടുത്ത മാനസിക വൈകല്യങ്ങള്‍ക്ക് ജാതിയും മതവും നിശ്ചയിക്കുന്നത് വര്‍ണവിവേചനത്തിന് തുല്യമാണ്.\nഅനാവശ്യമായ അഭിപ്രായ പ്രകടനങ്ങള് സമൂഹത്തില് സ്പര്‍ധ വളര്‍ത്തും. വെല്ലുവിളികളെ നമുക്ക് ഒരുമിച്ച് നേരിടാം. അതിന് ആത്മീയ നേതൃത്വം വെളിച്ചം പകരണം, അല്ലാതെ കൂരിരുട്ട് പടര്‍ത്തുകയല്ല ചെയ്യേണ്ടത്. ഈ വിവാദങ്ങള് ഇവിടെ അവസാനിപ്പിക്കുന്നതാണ് ഉചിതം. താഴേത്തട്ടിലേക്ക് കൊണ്ടുപോയി, പരസ്പരം ചെളിവാരിയെറിഞ്ഞ് കേരളത്തിന്റെ സാമൂഹിക അന്തരീക്ഷം കലുഷിതമാക്കരുതെന്നും വി.ഡി. സതീശന് പറഞ്ഞു.\nക്രിസ്ത്യന് മതത്തില് പെട്ട പെണ്‍കുട്ടികളെയും യുവാക്കളെയും ലവ് ജിഹാദിലൂടെയും നാര്‍കോട്ടിക് ജിഹാദിലൂടെയും വഴിതെറ്റിക്കുകയാണെന്നും ഇതിന് സഹായം നല്‍കുന്ന ഒരു വിഭാഗം കേരളത്തില് പ്രവര്‍ത്തിക്കുന്നുണ്ടെന്നുമായിരുന്നു ബിഷപ്പ് മാര് ജോസഫ് കല്ലറങ്ങാട്ട് ആരോപിച്ചത്. എട്ട് നോമ്പ് പെരുന്നാളിനോടനുബന്ധിച്ച് കുറുവിലങ്ങാട് പള്ളിയില് നടത്തിയ പ്രസംഗത്തിലായിരുന്നു ബിഷപ്പിന്റെ പരാമര്‍ശം.\nചെറിയ പ്രായത്തില് തന്നെ മറ്റു മതത്തിലെ കുട്ടികളെ വശത്താക്കുക എന്ന ലക്ഷ്യത്തോടെയാണ് നാര്‍കോട്ടിക് ജിഹാദ് നടക്കുന്നതെന്നും അദ്ദേഹം ആരോപിച്ചിരുന്നു. മുസ്‌ലിങ്ങളല്ലാത്തവരെ നശിപ്പിക്കണമെന്നും മതവ്യാപനം നടത്തണമെന്നുമുള്ള ലക്ഷ്യത്തോടെയുള്ള ജിഹാദിന് കേരളത്തില് നിലവില് ഉപയോഗിക്കുന്ന പ്രധാന മാര്‍ഗങ്ങളാണ് ലവ് ജിഹാദും നാര്‍കോട്ടിക് ജിഹാദുമെന്നാണ് ജോസഫ് കല്ലറങ്ങോട്ട് പറഞ്ഞത്.\nകേരളത്തില് ആയുധങ്ങള് ഉപയോഗിച്ച് കാര്യങ്ങള് നടക്കില്ലെന്ന് മനസിലായപ്പോഴാണ് ഇത്തരം മാര്‍ഗങ്ങള് നടപ്പിലാക്കാന് തുടങ്ങിയതെന്നും ബിഷപ്പ് പറഞ്ഞു. കത്തോലിക്ക യുവാക്കളില് മയക്കുമരുന്ന് ഉപയോഗം വ്യാപകമാക്കാന് ഗൂഢനീക്കങ്ങള് നടക്കുന്നുണ്ടെന്നാണ് ബിഷപ്പ് പറയുന്നത്. കോളേജുകളെയും സ്‌കൂളുകളെയും കേന്ദ്രീകരിച്ചാണ് ഇത്തരം പ്രവര്‍ത്തനങ്ങള് നടക്കുന്നതെന്നും പ്രസംഗത്തില് പറയുന്നുണ്ട്.\nലവ് ജിഹാദില്ലെന്ന് സ്ഥാപിക്കാന് ശ്രമിക്കുന്നത് കണ്ണടച്ച് ഇരുട്ടാക്കുന്നതിന് തുല്യമാണെന്നും ഇത്തരക്കാര്‍ക്ക് മറ്റു താല്‍പര്യങ്ങളുണ്ടെന്നും ബിഷപ്പ് കൂട്ടിച്ചേര്‍ത്തു. മുസ്‌ലിം ആശയങ്ങള് അടിച്ചേല്‍പ്പിക്കാനുള്ള ശ്രമങ്ങളുടെ ഭാഗമാണ് ഹലാല് വിവാദം പോലുള്ള സംഭവങ്ങളെന്നും ഇത്തരത്തില് വിവിധ ശ്രമങ്ങള് നടക്കുന്ന സാഹചര്യത്തില് കത്തോലിക്ക കുടുംബങ്ങള് കരുതിയിരിക്കണമെന്നും ജോസഫ് കല്ലറങ്ങാട്ട് പറയുന്നു. മുന് ഡി.ജി.പി ലോക്‌നാഥ് ബെഹ്‌റയുടെ കേരളത്തില് ജിഹാദി സ്ലീപ്പര് സെല്ലുകളുണ്ടെന്ന പ്രസ്താവനയും കല്ലറങ്ങാട്ട് പരാമര്‍ശിക്കുന്നുണ്ട്. പാലാ ബിഷപ്പിന്റെ പ്രസ്താവനക്കെതിരെ വ്യാപക പ്രതിഷേധമാണ് ഉയര്‍ന്നിരിക്കുന്നത്. അടിസ്ഥാനരഹിതമായ പ്രസ്താവനകള് നടത്തിക്കൊണ്ട് സമൂഹത്തില് വിള്ളല് സൃഷ്ടിക്കരുതെന്നാണ് പലരും അഭിപ്രായപ്പെടുന്നത്.\nPrevious articleകെപിസിസി ജനറൽ സെക്രട്ടറിമാരുടെ സാധ്യതാ പട്ടിക തയ്യാറാകുന്നു; ചാണ്ടി ഉമ്മൻ ജനറൽ സെക്രട്ടറി സ്ഥാനത്തേക്ക് എന്ന് സൂചന: സാധ്യതാപട്ടിക ഇവിടെ വായിക്കാം.\nNext articleട്രാവൻകൂർ സിമന്റസ് റിട്ടയേർഡ് ജീവനക്കാരുടെ ആനുകൂല്യങ്ങളിൽ അടിയന്തിര ഇടപെടൽ നടത്തുമെന്ന് മന്ത്രിയുടെ ഉറപ്പ്


കര്‍മ്മഗതി – എം കെ സാനു - Peoples Library കര്‍മ്മഗതി – എം കെ സാനു - Peoples Library\nHome > Recent > കര്‍മ്മഗതി – എം കെ സാനു\nBook Review Books Malayalam Recent\nകര്‍മ്മഗതി – എം കെ സാനു\nപുസ്തകത്തിലെ ഒരു അദ്ധ്യായംആധുനികത കത്തി നില്‍ക്കുന്ന കാലത്തൊരു ദിവസം രണ്ടു കഥാകാരന്‍മാര് എന്റെ വീട്ടില് വന്നുചേര്‍ന്നു. എനിക്കു സമാദരണീയര്. കേശവദേവും തകഴിയും. ഉച്ചയോടടുത്ത സമയത്താണ് അവര് വന്നത്. അന്നു വൈകീട്ട് ഏലൂരില് വെച്ചു നടക്കുന്ന സാഹിത്യസമ്മേളനത്തില് പങ്കെടുക്കാന് എത്തിയിരിക്കയാണ്. പ്രസംഗം ചെയ്യേണ്ട ‘കൂട്ടുപ്രതി’കളിെലൊരാളെന്ന നിലയില് എന്നെ നേരത്തെ വിളിച്ചു കൊണ്ടു പോകാന് വന്നതാണെന്നു ഞാന് വിചാരിച്ചു.\nItem Reviewed: കര്‍മ്മഗതി – എം കെ സാനു Rating:5Reviewed By: Unknown


മാപ്പിളവീര്യത്തിന്റെ ധീരഗാഥ ~ POOKKOTTUR.COM\n"തിയ്യനും ചെറുമനും കിട്ടുന്നതില് പകുതി ചാരായത്തിനുപയോഗിക്കും. മാപ്പിളയ്ക്ക് ആ ദോഷമില്ല. കുറച്ചേ ഉള്ളുവെങ്കിലും അതവന് നന്നായി അനുഭവിക്കും. അതുകൊണ്ട് അവന് ദൃഢഗാത്രനായി ജീവിക്കുന്നു. ഉശിരുണ്ട്, ശക്തിയുണ്ട്, എന്തിനും പ്രാപ്തിയുമുണ്ട്. വിവരമില്ല. വിദ്യാഭ്യാസമില്ല. പട്ടിണിക്കൊട്ട് മുടക്കവുമില്ല. അനുഭവംകൊണ്ട് ഭൂലോകവാസത്തില് യാതൊരു സുഖവും അവന് കാണുന്നില്ല. മതത്തിനുവേണ്ടി മരണപ്പെട്ട 'സെയ്താക്കന്‍മാരെ' പറ്റി വാഴ്ത്തുന്ന പാട്ടുകള് അവര് ചെറുപ്പം മുതല് തന്നെ കേട്ടിട്ടുണ്ട്. ഭൂലോകത്തിലെ ദുഃഖവും സ്വര്‍ഗത്തിലെ പരമാനന്ദവും തമ്മില് എത്ര അന്തരം!" (മലബാര് കലാപം, കെ. മാധവന് നായര്)\nഇന്ത്യന് സ്വാതന്ത്യ്രസമരത്തില് വിദേശ ചരിത്രകാരന്‍മാര് പോലും അര്‍ഥമുള്ള പോരാട്ടമായി വിധിയെഴുതിയ പൂക്കോട്ടൂര് പോരാട്ടത്തില് (ഠവല യമേ‍ഹേല ീ‍ള ജീീ‍സസീീ‍്ൃ) എല്ലാ നിലയ്ക്കും അവകാശമുള്ള മാപ്പിളമാരെ മാധവന്‍നായര് ഓര്‍ത്തെടുത്തതിന്റെ ചുരുക്കമാണു മുകളില് കുറിച്ചത്.\nസ്വദേശികളും വിദേശികളും ഇത്രമാത്രം പഠനം നടത്തിയ ഒരു ജനത മാപ്പിളമാരല്ലാതെ മറ്റാരെങ്കിലുമുണേ്ടാ? 'മാപ്പിള' എന്ന പേരിനെ (പദം/ഭാഷ) കുറിച്ചും അതു ചേര്‍ത്തുവച്ച ജനതയെ (മാപ്പിളമാര്) കുറിച്ചും അവരുടെ ജീവിതത്തിന്റെ അനുശീലനങ്ങളും നടപ്പുകളും ചീന്തി വേര്‍തിരിച്ചും പഠനങ്ങള് നടന്നു! മാപ്പിളമുസ്ലിമിന്റെ കളിയും കാര്യവും പാട്ടും പോരാട്ടവും എല്ലാം പഠനത്തില് വന്നിരിക്കുന്നു.\nനൂറ്റാണ്ടുകള് ഒരുപാടു മുമ്പ് സംഭവിച്ച ബദൃ, ഉഹ്്ദ്, ഫഥ് മക്ക തുടങ്ങിയ ഒട്ടധികം പൂര്‍വപോരാട്ടങ്ങളെ ഓര്‍മിപ്പിക്കുന്ന പടപ്പാട്ടുകള് പോരാട്ടവഴിയില് അവര് പാടിയത് ആവേശവും ആയുധവും അതാണെന്ന ബലത്തിലായിരുന്നു.\nപടപ്പാട്ടു പാടിയും തക്ബീര് മുഴക്കിയും കുട്ടികള് പോലും ഇറങ്ങിത്തിരിച്ചപ്പോള് അധികാരം സ്വപ്നംകണ്ടവര്‍ക്ക് അതു നിര്‍വചിക്കാന്‍പോലുമായില്ല. തോക്കിനും പീരങ്കിക്കും തക്ബീറും പടപ്പാട്ടും പകരമാക്കിയ മാപ്പിളശീലത്തെ ഏറ്റവും ലളിതമായി 'ഭ്രാന്തെ'ന്നു മനസ്സിലാക്കുകയായിരുന്നു കോളനിശക്തികള്.\n1850ല് ബ്രിട്ടന്റെ മേല്‍നോട്ടത്തില് നിര്‍മിച്ച കോഴിക്കോട്ടെ കുതിരവട്ടം 'ഭ്രാന്താലയം' ഇതിനു സാക്ഷിപറയുന്നുണ്ട്. 1895 കാലയളവില് അവിടെ ആകെയുണ്ടായിരുന്ന 32 അന്തേവാസികളില് 27ഉം ഏറനാട്ടിലെ മാപ്പിളമുസ്ലിംകളായിരുന്നു. എല്ലാവര്‍ക്കും പ്രായം 20ല് താഴെയും. 16ഉം 17ഉം വയസ്സുള്ള ഈ ചെറുപ്പക്കാര് തക്ബീര് മുഴക്കി സമരം ചെയ്തപ്പോള് അവര്‍ക്കു ഭ്രാന്തല്ലാതെ പിന്നെ എന്താ എന്നു ബ്രിട്ടീഷുകാര് സ്വയം തീരുമാനിച്ച് അവിടെ അടയ്ക്കുകയായിരുന്നു. ഇങ്ങനെയുള്ള മാപ്പിളയുടെ എല്ലാ ധീരശീലങ്ങളും ഒരുക്കൂട്ടിയതായിരുന്നു പൂക്കോട്ടൂരിലെ പോരാട്ടം.\nകത്തിയുടെ തിളക്കത്തേക്കാള് മാപ്പിളയ്ക്ക് ഈമാന്റെ തിളക്കം മികച്ചുനിന്നപ്പോള് അവരുടെ നെഞ്ചിനു ബലവും വീതിയും കൂടുകയായിരുന്നു. മമ്പുറം തങ്ങള് സൈഫുല് ബത്താറിലൂടെ നല്‍കിയ ബ്രിട്ടീഷുകാര് 'കാണുന്ന പിശാചുക്കളാണെന്ന' ബോധനം മാപ്പിളമാര് നെഞ്ചിലേറ്റി.\n1921ലെ പൂക്കോട്ടൂര് പോരാട്ടം പതിനാറാം നൂറ്റാണ്ടിന്റെ ആരംഭം മുതല് നിര്‍വഹിച്ചുപോന്ന മാപ്പിളസമരങ്ങളുടെ വികാസപരിണാമമാണ്. ആത്മജ്ഞാനികളായ സയ്യിദുമാരും മഹാപണ്ഡിതന്‍മാരും തുടക്കം മുതലേ സമരങ്ങളുടെ മുന്‍പന്തിയിലുണ്ടായതോടെ അവരുടെ പോരാട്ടങ്ങള്‍ക്കു മതത്തിന്റെ മുഖം കൈവരുകയായിരുന്നു.\nസൈനുദ്ദീന് മഖ്ദും ഒന്നാമന്, സൈനുദ്ദീന് മഖ്ദും രണ്ടാമന്, മമ്പുറം തങ്ങള്, ഫസല് പൂക്കോയ തങ്ങള്, അബ്ദുല് വഫാ ശംസുദ്ദീന് മുഹമ്മദുല് കാലിക്കൂത്തി, ഖാസി മുഹമ്മദ്, പാണക്കാട് ഹുസൈന് ശിഹാബ് ആറ്റക്കോയ തങ്ങള്, ആലി മുസ്ലയ‍ര് തുടങ്ങിയവര് ഈ നിരയിലെ കെല്‍പ്പും ആശയവുമായി മാപ്പിളജനതയുടെ കൂടെ നിലയുറപ്പിച്ചിരുന്നു.\nമലബാറില് ആലി മുസ്ലയ‍ര് തിളങ്ങിനില്‍ക്കുന്ന ഘട്ടത്തിലാണ് ഏറനാടിന്റെ മാറിടമായ പൂക്കോട്ടൂരില് പോരാട്ടത്തിന്റെ തീക്കനല് ആളിക്കത്താന് തുടങ്ങിയത്. 1915 മുതല് ബോംബെ, യു.പി, ഡല്‍ഹി, കല്‍ക്കത്ത എന്നിവിടങ്ങളില് പ്രവര്‍ത്തിച്ചിരുന്ന ഖിലാഫത്ത് പ്രസ്ഥാനം ആലി മുസ്ലയ‍രുടെ നേതൃത്വത്തില് പതുക്കെ മലബാറിലേക്കു കൂടി വ്യാപിക്കുകയായിരുന്നു. ഒരുപക്ഷേ, ഖിലാഫത്ത് പ്രസ്ഥാനത്തേക്കാള് സജീവമായ നേതൃപരമായ മുന്നൊരുക്കങ്ങളുള്ള സമരരംഗത്തെ മുന്നോട്ടുള്ള\n1921 ജനുവരി 23ന് ഖിലാഫത്ത് പ്രസ്ഥാനത്തിന്റെ വിപുലമായ സമ്മേളനം പൂക്കോട്ടൂരില് നടന്നു. പൂക്കോട്ടൂര് ഭാഗത്തെ സാമ്രാജ്യത്വ-ജന്‍മിത്ത വിരുദ്ധ ചലനങ്ങള്‍ക്കു പുതിയ ഉയിരും ഉണര് വും നല്‍കിയ ആ സമ്മേളനം വരാനിരിക്കുന്ന വലിയ പോരാട്ടത്തിന് ഉടലും ജീവനുമാവുന്ന മുന്നൊരുക്കമായി വര്‍ത്തിക്കുകയായിരുന്നു.\nബ്രിട്ടീഷ് ഗവണ്‍മെന്റിനോടു മറ്റാരേക്കാളും കലശലായ എതിര്‍പ്പും വിരോധവും മാപ്പിളസമുദായത്തിനുണ്ടായിരുന്നു. വടക്കേ ഇന്ത്യയില് പ്രാബല്യത്തിലുണ്ടായിരുന്ന മുസ്ലിംഭരണവ്യവസ്ഥ തട്ടിപ്പറിച്ചതും ടിപ്പുവിനെപ്പോലുള്ള ധീരരായ മുസ്ലിം ഭരണാധികാരികളെ കുതന്ത്രത്തില് പരാജയപ്പെടുത്തിയതും എതിര്‍പ്പിന്റെ മാപ്പിളമനസ്സിനെ ആളിക്കത്തിച്ചു. ഒന്നാം ലോകയുദ്ധത്തെ തുടര്‍ന്ന് തുര്‍ക്കിയെ വഞ്ചിച്ച ബ്രിട്ടന്റെ നടപടിയും അവര്‍ക്കു മാപ്പിളനാട്ടില് ക്ഷീണം വരുത്തി. തിരൂരങ്ങാടി, താനൂര്, മലപ്പുറം, പൂക്കോട്ടൂര് എന്നിവിടങ്ങളില് അടുത്തടുത്ത ദിവസങ്ങളിലായി ഖിലാഫത്ത് കമ്മിറ്റികള് നിലവില്‍വന്നതോടെ പ്രതിരോധ ആശയങ്ങളും ആലോചനകളും വ്യവസ്ഥാപിതമായി.\nനാള്‍ക്കുനാള് ശക്തമാവുന്ന ഖിലാഫത്ത് നീക്കങ്ങള് നാട്ടിലെ പ്രമാണിമാര്‍ക്കും രസിച്ചില്ല. നിലമ്പൂര് കോവിലകത്തിന്റെ ഒരു ശാഖയായ പൂക്കോട്ടൂര് കോവിലകത്തെ ചിന്നനുണ്ണിത്തമ്പുരാന് ഖിലാഫത്ത് പ്രവര്‍ത്തനങ്ങള് ചൊറിച്ചിലുണ്ടാക്കി. തിരൂരങ്ങാടിയില് ആലി മുസ്ലയ‍രുടെയും മലപ്പുറത്ത് കുഞ്ഞി തങ്ങളുടെയും ഉപദേശത്തോടെ നീങ്ങിയ ഖിലാഫത്ത് ചലനങ്ങള്, എതിര്‍പ്പുകാരുടെ പ്രകടനങ്ങള് പരസ്യമായതോടെ കൂടുതല് ചടുലമായി. അതിനിടയിലാണ് പില്‍ക്കാലത്ത് ഖിലാഫത്ത് നേതാവായി വളര്‍ന്ന വടക്കുവീട്ടില് മുഹമ്മദ് (മമ്മദു) കോവിലകത്തെ ചിന്നനുണ്ണിയുമായി പിണങ്ങുന്നത്. ഒരു പത്തായപ്പുര പൊളിച്ചുനീക്കാനെടുത്ത കരാറില്, കോവിലകത്തെ പ്രധാന കാര്യസ്ഥനായിട്ടുകൂടി അദ്ദേഹത്തെ ചിന്നനുണ്ണി വഞ്ചിക്കുകയായിരുന്നു. പറഞ്ഞ കൂലിയില് 300ക. കുറച്ചാണ് മമ്മദുവിനു കൊടുത്തത്. അതു പിന്നെ തര്‍ക്കവും പിണക്കവുമായിവന്നു. കോവിലകത്തെ തോക്ക് കട്ടു എന്ന കുറ്റം ചുമത്തി ചിന്നനുണ്ണി അദ്ദേഹത്തിനെതിരേ കേസ് കൊടുത്തു. പോലിസ് മമ്മദുവിന്റെ വീടും പരിസരവും പരിശോധിച്ചെങ്കിലും തോക്ക് കണ്ടുകിട്ടിയില്ല. മമ്മദുവിനെയും മറ്റു 16 പേരെയും കള്ളക്കേസില് കുടുക്കാന് മഞ്ചേരി സര്‍ക്കിള് ഇന്‍സ്പെക്ടര് നാരായണമേനോനും സംഘവുമെത്തി. ഇന്‍സ്പെക്ടറുടെ നീക്കമറിഞ്ഞ് ഖിലാഫത്ത് പ്രവര്‍ത്തകര് പള്ളിയില് കയറി നഗാര അടിച്ചു. ആളുകള് ഒന്നാകെ ഉച്ചത്തില് തക്ബീര് മുഴക്കി നാരായണമേനോന് താവളമടിച്ച കോവിലകത്ത് കൂടിനിന്നു. സര്‍ക്കിള് ഇന്‍സ്പെക്ടറെ ജീവനോടെ വിടാന് അവിടെ കൂടിയ മാപ്പിളമാര്‍ക്കു മനസ്സില്ലായിരുന്നു. പക്ഷേ, സര്‍ക്കിള് ഇന്‍സ്പെക്ടര് മമ്പുറത്തെ തങ്ങളുടെ കാലുപിടിച്ചു സത്യം ചെയ്തുകൊണ്ട് താന് മമ്മദുവിനെയും മുസ്ലിംകളെയും ആക്രമിക്കാനല്ല വന്നതെന്നു പറഞ്ഞു. ഇതുകേട്ടു ജനം തിരിച്ചുപോയി. ഈ സംഭവത്തോടെ വടക്കുവീട്ടില് മുഹമ്മദ് പൂക്കോട്ടൂര്‍കാരുടെ സമരനായകനായി ഉയര്‍ന്നുവന്നു.\nഒന്നിനുപിറകെ മറ്റൊന്നായി ഉണ്ടായ സംഭവങ്ങള് മാപ്പിളമനസ്സുകളില് എരിയുന്ന തീയില് എണ്ണയൊഴിക്കുന്ന പ്രതീതി ജനിപ്പിച്ചു. അതിനിടയ്ക്കാണ് ആഗസ്ത് 20ന് തിരൂരങ്ങാടി പള്ളിക്ക് വെള്ളക്കാര് വെടിവച്ചുവെന്ന വാര്‍ത്ത പരന്നത്. ഇനി ജീവനുംകൊണ്ടിരിക്കുന്നതെന്തിന് എന്ന തോന്നല് സകലരിലും ഉയര്‍ത്തിക്കൊണ്ടുവന്നു ഈ സംഭവം.\n'സമാധാന ദൂതു'മായി വന്ന വക്കീല് മാധവന്‍നായരോടും ഗോപാലമേനോനോടും മൊയ്തുമൌലവിയോടും മാപ്പിളമാര് അവരുടെ ഉള്ളിലിരിപ്പ് തുറന്നുപറഞ്ഞു. ചിലര് നേരെ തിരൂരങ്ങാടിയിലേക്കു മാര്‍ച്ച് ചെയ്യണമെന്നു വാദിച്ചപ്പോള്, പൂക്കോട്ടൂരില് പ്രശ്നം കത്തിച്ചു രാത്രി കടന്നുകളഞ്ഞ ചിന്നനുണ്ണിയെ നിലമ്പൂരില്‍പോയി വകവരുത്തിയ ശേഷം മാത്രമേ തിരൂരങ്ങാടിയിലേക്കു പോവേണ്ടൂ എന്നായി മറ്റൊരു വിഭാഗം. അങ്ങനെ കൊല്ലപ്പറമ്പന് അബ്ദുര്‍റഹ്മാന് ഹാജിയുടെ നേതൃത്വത്തില് അന്നുതന്നെ നിലമ്പൂരിലേക്കു പുറപ്പെട്ടു. രണ്ടായിരത്തോളം പേരാണ് ആ സംഘത്തിലുണ്ടായിരുന്നത്.\nഅവിടെ എത്തിയപ്പോഴേക്കും ചിന്നനുണ്ണിയടക്കം മിക്കവരും രക്ഷപ്പെട്ടിരുന്നു. അന്നത്തെ ഏറ്റുമുട്ടലില് കോവിലകത്തെ 15ഓ 16ഓ ആളുകള് കൊല്ലപ്പെട്ടു. കോവിലകത്തുണ്ടായിരുന്ന ഒരു തമിഴ് ബ്രാഹ്മണനെയും അയാളുടെ ഗര്‍ഭിണിയായ ഭാര്യയെയും ഖിലാഫത്ത് പ്രസ്ഥാനക്കാര്\nവണ്ടിക്കൂലി കൊടുത്ത് കോവിലകത്തുനിന്നു കയറ്റി അയച്ചു. അവിടെ സൂക്ഷിച്ചിരുന്ന കണക്കറ്റ നെല്ലും പണവുമെടുത്തു പാവങ്ങള്‍ക്കു വിതരണം ചെയ്തു.\nഅതിനിടയ്ക്കു കുപ്രസിദ്ധനായ ആമു സൂപ്രണ്ടും ഖാന് ബഹദൂര് മൊയ്തീന്‍കുട്ടി കുരിക്കളും ചേര്‍ന്നു പൂക്കോട്ടൂരിലെ മാപ്പിളജനതയെ അടക്കിനിര്‍ത്താനും ആട്ടിപ്പിടിക്കാനും ശ്രമിച്ചെങ്കിലും അതൊക്കെ പാളിപ്പോയി. തുടര്‍ന്ന്, പൂക്കോട്ടൂരും പരിസരപ്രദേശങ്ങളും ഖിലാഫത്ത് കമ്മിറ്റി ഭരണത്തിനു കീഴിലായി. പരിചയമില്ലാത്ത ആരെക്കണ്ടാലും പിടിച്ചുകൊണ്ടുപോയി പോലിസിന്റെ ആളാണോ എന്നു പരിശോധിച്ചായിരുന്നു വിട്ടയച്ചത്. ശത്രുസഹായികളും ഒറ്റുകാരും ആരാണെങ്കിലും മതവും ജാതിയും നോക്കാതെ അവരെ നേരിട്ടത് മാപ്പിളനേതൃത്വത്തിന്റെ മികവായി വിലയിരുത്തപ്പെടുന്നു.\nരംഗം എരിപൊരികൊള്ളുമ്പോഴാണ് 1921 ആഗസ്ത് 20ന് കണ്ണൂരില് നിന്ന് കോഴിക്കോട് വഴി ഒരു പട്ടാളസംഘം പുറപ്പെട്ട വിവരം ഖിലാഫത്ത് കേന്ദ്ര കമ്മിറ്റിയില് കിട്ടുന്നത്. ഉടനെ പൂക്കോട്ടൂരിലും വിവരം പരന്നു. യുദ്ധകാഹളം മുഴക്കാന് പിന്നെ വേറെ ഒരു കാരണം തേടിപ്പോവേണ്ടി വന്നില്ല. പൂക്കോട്ടൂര് അംശക്കാര്‍ക്കു പുറമെ അയല്‍നാട്ടുകാരും സംഘംചേര്‍ന്നു പൂക്കോട്ടൂര് കേന്ദ്രീകരിച്ച് ഒരുമിച്ചുകൂടി. വടക്കുവീട്ടില് മുഹമ്മദും കാരാട്ട് മൊയ്തീന്‍കുട്ടി ഹാജിയും സജീവമായി നേതൃത്വത്തിലുണ്ട്.\nപട്ടാളത്തെ തടയാന് ആദ്യ പരിപാടി പാലം പൊളിക്കലായിരുന്നു. കോഴിക്കോട്-മലപ്പുറം റൂട്ടില് നിരവധി സ്ഥലങ്ങളില് പാലങ്ങള് പൊളിച്ചും മരങ്ങള് കൂട്ടിയിട്ടും കോളനിപ്പരിഷകളുടെ ഗതാഗതം അവര് തടസ്സപ്പെടുത്തി. ആഗസ്ത് 25നു പട്ടാളം അറവങ്കര എത്തിയെങ്കിലും പാപ്പാട്ടിങ്ങല് പള്ളിക്കടുത്തുള്ള വലിയ പാലം പൊളിച്ചതു കാരണം ഇക്കരെ കടക്കാനാവാതെ കൊണേ്ടാട്ടിയിലേക്കു തിരിച്ചു.\nതൊട്ടടുത്തത് ഒരു ജുമുഅ ദിവസമായിരുന്നു. ആ വെള്ളിയാഴ്ച മാപ്പിളമാര് മുന്‍കൂട്ടി കണ്ടപോലെ വിധി സംഗമിച്ചിരിക്കുകയാണ്. നാട്ടുകാര്‍ക്കു സമരരക്തം തിളച്ചു ചൂടുവച്ചു തുടങ്ങിയിരിക്കുന്നു. മുമ്പ് ആസൂത്രണം ചെയ്ത പ്രകാരം ജുമുഅ കഴിഞ്ഞു മാപ്പിളജനത ഒന്നാകെ പൂക്കോട്ടൂരിന്റെയും പിലാക്കലിനു കുറുകെയുള്ള പാടത്തും പാടത്തിന്റെ കരയിലും കിഴക്കുഭാഗത്തുള്ള തോട്ടിലും വടക്കുകിഴക്കായി കൂട്ടിയിട്ടിരിക്കുന്ന മണല്‍ക്കൂനയ്ക്കു പിറകിലും മറഞ്ഞുനിന്നു പട്ടാളക്കാരെ കാത്തുനിന്നു; മൊത്തം രണ്ടായിരത്തലധികം ആളുകള്.\n22 ലോറികളിലും 25 സൈക്കിളിലുമായാണ് പട്ടാളം സമരസ്ഥലത്തെത്തിയത്. പട്ടാളത്തിന്റെ മുന്‍നിര പിലാക്കലെത്തുമ്പോള് മുന്നിലെ ലോറിയുടെ ടയറില് വെടിവയ്ക്കാനും അതോടെ, നാലുഭാഗത്തുനിന്നു വളയാനുമായിരുന്നു തന്ത്രം ആവിഷ്കരിച്ചത്. ഇതുപക്ഷേ, വൈകിവന്ന പറാഞ്ചീരി കുഞ്ഞറമുട്ടിയും അയമുവും അറിഞ്ഞിരുന്നില്ല. ഇവര് വടക്കുകിഴക്കുള്ള മണല്‍ക്കൂനയ്ക്കു പിന്നിലായിരുന്നു ഇരിപ്പുറപ്പിച്ചത്. രണേ്ടാ മൂന്നോ ലോറികള് പാടത്തിന്റെ ഭാഗത്തേക്കു കടന്നതും കുഞ്ഞറമുട്ടി വെടിവയ്ക്കുകയായിരുന്നു. മാപ്പിളയുടെ ഒളിഞ്ഞിരിക്കുന്ന സമരമുറ കണ്ടതോടെ ലോറികള് പിന്നോട്ടെടുത്ത് പൂക്കോട്ടൂര്‍ഭാഗത്തു നിര്‍ത്തിയിട്ടു. ശേഷം, പട്ടാളക്കാര് ഇറങ്ങി പുകബോംബെറിഞ്ഞു. കോളനിസൈന്യം പുകയുടെ മറപിടിച്ചു തങ്ങളുടെ യന്ത്രത്തോക്കുകള് റോഡില് ഒന്നാകെ നിരത്തി. പുക അടങ്ങിയശേഷം പത്തോളം പട്ടാളക്കാര് നിരായുധരായി പിലാക്കല് ഭാഗത്തേക്കു നടക്കാന് തുടങ്ങി. തങ്ങളെ കെണിയില് വീഴ്ത്താനുള്ള വഞ്ചനയാണിതെന്നറിയാതെ മാപ്പിളപ്പോരാളികള് അവര്‍ക്കെതിരേ ചീറിയടുത്തു. അവരെ കണ്ടപാടെ പട്ടാളക്കാര് പിന്നോട്ടോടുകയും യന്ത്രത്തോക്ക് പ്രവര്‍ത്തിപ്പിക്കുകയും ചെയ്തു. ഈ ഓപറേഷനിലാണ് പൂക്കോട്ടൂരില് കൂടുതല് മരണമുണ്ടായത്. ആദ്യം വെടിവച്ച കുഞ്ഞറമുട്ടിയും അയമുവും സമരനായകന് വടക്കുവീട്ടില് മുഹമ്മദും ഈ യുദ്ധത്തില് വീരമൃത്യു വരിച്ചു. നിരവധി ബ്രിട്ടീഷ് പട്ടാളക്കാരും ഈ പോരാട്ടത്തിനിടയില് കൊല്ലപ്പെട്ടു.\nമൂന്നു മണിക്കൂറിലധികം നീണ്ടുനിന്ന ഈ സമരത്തില് 259 മുസ്ലിംകളാണു രക്തസാക്ഷികളായത്. അതിനിടെ മരണമടഞ്ഞ പട്ടാളക്കാരെയും വഹിച്ചുപോവുന്ന പട്ടാളലോറികള് മലപ്പുറത്തേക്കു തിരിച്ച്, കുമ്മാളി പടിയിലെത്തിയപ്പോള് ധീരനായ ഒരു മാപ്പിളപ്പോരാളി ലാങ്കര് സായിപ്പും നാലു പട്ടാളക്കാരും സഞ്ചരിച്ചിരുന്ന ഒരു ലോറിക്കുനേരെ അതിവിദഗ്ധമായി ബോംബെറിഞ്ഞു. ആളുകളടക്കം വണ്ടിയാകെ ചിന്നിച്ചിതറി. മലപ്പുറത്തിനടുത്തുള്ള പാറങ്കോട്ടുകാരനായ\nമങ്കരത്തൊടി കുഞ്ഞഹമ്മദ് എന്ന പോരാളിയാണ് ഒരു മരത്തിന്റെ മുകളില് കയറി തന്റെ ശരീരം മരത്തോടുചേര്‍ത്തു ബന്ധിപ്പിച്ച് ഈ ധീരസാഹസം ചെയ്തത്. പട്ടാളക്കാരുടെ തുരുതുരായുള്ള വെടിയേറ്റ് ആ ധീരന് തദ്ക്ഷണം മരണം പുല്‍കി.\nപോരാട്ടം കഴിഞ്ഞയുടന് ജനങ്ങള് ഒന്നാകെ പോര്‍ക്കളത്തിലേക്കു വരുകയും മയ്യിത്ത് മറവുചെയ്യുന്നതില് മുഴുകുകയും ചെയ്തു. രക്തസാക്ഷികളുടെ മയ്യിത്തുകള് റോഡിന്റെ പടിഞ്ഞാറുഭാഗം നാലു സ്ഥലങ്ങളിലായി ഖബറടക്കം നടത്തി. പൂക്കോട്ടൂരും പിലാക്കലുമായി അവര് അന്ത്യവിശ്രമം കൊള്ളുകയാണ്.\nഖാദിം പുല്ലൂര് തേജസ്


കോഹ്‌ലിപ്പടയ്ക്ക് മുന്നില് ഐറിഷ് കടമ്പ\nSat Apr 20 2019 11:54:31 GMT+0530 (IST)\nഡബ്ലിന്: ഇന്ത്യയും അയര്‍ലന്‍ഡും തമ്മില് നടക്കുന്ന രണ്ട് മല്‍സര ട്വന്റി20 പരമ്പരയ്ക്ക് ഇന്ന് തുടക്കം. ഇംഗ്ലണ്ടിനെതിരായ പരമ്പരയ്ക്ക് മുന്നോടിയായിട്ടുള്ള രണ്ട് മല്‍സരങ്ങളും അയര്‍ലന്‍ഡിലാണ് നടക്കുന്നത്. അഫ്ഗാനിസ്താനെതിരായ ടെസ്റ്റ് മല്‍സരത്തിന് ശേഷം നടക്കുന്ന ട്വന്റി20 പരമ്പരയില് മികച്ച ടീമുമായാണ് ഇന്ത്യ ഇറങ്ങുന്നത്. പരിക്കിനെത്തുടര്‍ന്ന് അഫ്ഗാനിസ്താനെതിരായ ടെസ്റ്റ് മല്‍സരം കളിക്കാതിരുന്ന ഇന്ത്യന് നായകന് വിരാട് കോഹ്‌ലി ടീമില് തിരിച്ചെത്തിയിട്ടുണ്ട്.\nയോ യോ ടെസ്റ്റില് കായിക ക്ഷമത തെളിയിച്ച് വെടിക്കെട്ട് ഓപണര് രോഹിത് ശര്‍മയും ഇന്ത്യന് നിരയില് കളിക്കും. അവസാന ഐപിഎല് സീസണില് മോശം പ്രകടനമായിരുന്നു രോഹിത് പുറത്തെടുത്തതെങ്കിലും ഇന്ത്യന് നിരയില് വൈസ് ക്യാപ്റ്റന് കൂടിയായ രോഹിത് ഉണ്ടാവുമെന്നാണ് വിവരം. വെടിക്കെട്ട് താരം ശിഖര് ധവാന്, എം എസ് ധോണി, ഭുവനേശ്വര് കുമാര്, ജസ്പ്രീത് ബൂംറ, കെ എല് രാഹുല് എന്നിവരെല്ലാം ഇന്ത്യന് ടീമിലുണ്ട്. അതേ സമയം ടെസ്റ്റ് ടീം ക്യാപ്റ്റന് അജിന്‍ക്യ രഹാനെയ്്ക്ക് ഇന്ത്യന് ടീമില് ഇടം ലഭിച്ചില്ല. സ്പിന് കെണി ഒരുക്കാന് യുസ്‌വേന്ദ്ര ചാഹലും കുല്‍ദീപ് യാദവും ഇന്ത്യന് നിരയില് ഇറങ്ങും.\nഅതേ സമയം എഴുതിത്തള്ളാന് കഴിയാത്ത താരങ്ങളുടെ നിരയാണ് അയര്‍ലന്‍ഡിന്റേത്. കെവിന് ഒബ്രിയാന് എന്ന പരിചയസമ്പന്നനായ വെടിക്കെട്ട് ബാറ്റ്‌സ്മാന്റെ കളി മികവിലാണ് ടീമിന്റെ പ്രതീക്ഷകള്. ഗാരി വില്‍സണ് നയിക്കുന്ന അഫ്ഗാന് നിരയില് ബോയിഡ് റൗങ്കിന്, പോര്‍ട്ടര്‍ഫീല്‍ഡ് എന്നിവരെല്ലാം പ്രതിഭ തെളിയിച്ചിട്ടുള്ള താരങ്ങളാണ്. എന്തായാലും ഇംഗ്ലണ്ടിനെതിരായ വമ്പന് പരമ്പരയ്ക്ക് മുമ്പ് വിദേശ മൈതാനത്ത് ഇന്ത്യക്ക് മികച്ച മുന്നൊരുക്ക മല്‍സരം കൂടിയാവും ഇത്. മല്‍സരം രാത്രി 8.30 മുതല് സോണി സിക്‌സ്, സോണി ടെന്3ചാനലുകളില്.


മോദി കക്കൂസ് ആണെങ്കില് പിണറായി മൂത്രപ്പുര..!!! - Pathram Online\nമോദി കക്കൂസ് ആണെങ്കില് പിണറായി മൂത്രപ്പുര..!!!\nശുചിത്വം ഉറപ്പിക്കാന് രാജ്യം മുഴുവന് ശൗചാലയങ്ങള് നിര്‍മിക്കുന്ന കേന്ദ്ര സര്‍ക്കാര് പദ്ധതിയെ പരിഹസിച്ചവരായിരുന്നു കേരളത്തിലെ സിപിഎമ്മുകാര്. എന്നാല് ഇപ്പോള് മോദിയുടെ കക്കൂസിനെ പരിഹസിച്ചവര് ഇതാ സംസ്ഥാനത്ത് മൂത്രപ്പുര നിര്‍മിച്ച് വന് വിപ്ലവം സൃഷ്ടിക്കുന്നു. സമ്പൂര്‍ണ ശുചിത്വപദവി കിട്ടാനാണ് അടിയന്തരമായി മൂത്രപ്പുര നിര്‍മാണം. ഓരോ ജില്ല തിരിച്ചും മൂത്രപ്പുര സ്ഥാപിക്കുന്നതിന് കണക്കെടുപ്പ് ആരംഭിച്ചു. ജില്ലാതല കണക്ക് ഈമാസം 25-ന് കുടുംബശ്രീ മിഷന് കിട്ടും. ബജറ്റില് 12,000 മൂത്രപ്പുര നിര്‍മിക്കുമെന്ന് മന്ത്രി ടി.എം. തോമസ് ഐസക് പ്രഖ്യാപിക്കുംമുന്നെ പ്രവര്‍ത്തനങ്ങള് തുടങ്ങിയിരുന്നു.\nഒരോ ജില്ലയിലും പെട്രോള് പമ്പിനോടും മറ്റുംചേര്‍ന്ന് പൊതുസ്ഥലത്ത് പ്രവര്‍ത്തിക്കുന്ന മൂത്രപ്പുര എത്ര? ഭാഗികമായി പ്രവര്‍ത്തിക്കുന്നതും അടഞ്ഞുകിടക്കുന്നതും എത്ര?… എന്നിങ്ങനെ വേര്‍തിരിച്ചാണ് കണക്കെടുപ്പ്. ഇതിനുപുറമേ പുതുതായി നിര്‍മിക്കേണ്ടതെവിടെ? സ്ഥലംകിട്ടുമോ? എന്നതിന്റെയും വിശദാംശങ്ങള് തയ്യാറാക്കുന്നുണ്ട്.\nതദ്ദേശസ്ഥാപനങ്ങളുടെ പുതിയ ബജറ്റില് ഇതിനായി പണം നീക്കിവെക്കും. പിന്നാലെ നിര്‍മാണം തുടങ്ങും. കുടുംബശ്രീയാണ് നിര്‍മാണം. നിര്‍മാണമേഖലയില് കുടുംബശ്രീക്ക് 228 ഗ്രൂപ്പുകളുണ്ട്. ഇവരെ ഉപയോഗിച്ച് ഉടനെ പൂര്‍ത്തിയാക്കുകയാണ് ലക്ഷ്യം. പെട്രോള് പമ്പുകള്, കുടുംബശ്രീയുടെതന്നെ ടേക് എ ബ്രേക്ക് വിശ്രമകേന്ദ്രങ്ങള് എന്നിവയ്ക്കുപുറമേ സര്‍ക്കാര് ഏജന്‍സികളും പൊതുമേഖലാ സ്ഥാപനങ്ങളും സഹകരണ സംഘങ്ങളും സ്‌പോണ്‍സര്‍മാരായി രംഗത്തുവരും. ഇതിനുപുറമേയാണ് തദ്ദേശസ്ഥാപനങ്ങളുടെ സഹായം സര്‍ക്കാര് ബജറ്റിലൂടെ അഭ്യര്‍ഥിച്ചിരിക്കുന്നത്.\nമൂത്രപ്പുരകളുടെ മേല്‍നോട്ടവും കുടുംബശ്രീതന്നെ ഏറ്റെടുക്കും. യൂസര് ഫീ ഏര്‍പ്പെടുത്തും. ഇതിലൂടെ കിട്ടുന്ന വരുമാനം ശുചീകരണത്തിനും വൈദ്യുതി ചാര്‍ജിനും ഉപയോഗിക്കും. സ്വച്ഛ് ഭാരത് അഭിയാന്, ശുചിത്വമിഷന് എന്നിവയുടെ ഫണ്ടും കിട്ടുമ്പോള് നടത്തിപ്പുകാര്‍ക്കും വരുമാനത്തിന് ബുദ്ധിമുട്ടുണ്ടാവില്ല. ഒരു ടോയ്‌ലറ്റില് മൂന്നു ജോലിക്കാര് വീതമുണ്ടാകും. ഇങ്ങനെവരുമ്പോള് 36,000 പേര്‍ക്ക് തൊഴിലും കിട്ടും.\nകനകദുര്‍ഗ്ഗയ്ക്ക് വീട്ടില് കയറാം; ആരും തടയരുത്


സെക്രട്ടറിയേറ്റ് ജീവനക്കാരുടെ സ്വകാര്യ വാട്‌സ് അപ്പ് ഗ്രൂപ്പില് അശ്ലീല ദൃശ്യങ്ങും ചിത്രങ്ങളും – Truevision News\nസെക്രട്ടറിയേറ്റ് ജീവനക്കാരുടെ സ്വകാര്യ വാട്‌സ് അപ്പ് ഗ്രൂപ്പില് അശ്ലീല ദൃശ്യങ്ങും ചിത്രങ്ങളും\nതിരുവനന്തപുരം: കേരള സെക്രട്ടേറിയറ്റ് എപ്ലോയീസ് അസോസിയേഷന്റെ ‘നമ്മള് സഖാക്കള്’ എന്ന പേരിലുള്ള വാട്സാപ്പ് ഗ്രൂപ്പ് അടച്ചു പൂട്ടിയതിന് പിന്നില് സെക്രട്ടറിയേറ്റിലെ തദ്ദേശ സ്വയംഭരണ വിഭാഗം അണ്ടര് സെക്രട്ടറിക്കുണ്ടായ പിഴവ്. നേരത്തെ മുഖ്യമന്ത്രി പിണറായി വിജയന്റെ അപ്രീതിക്ക് പാത്രമായ ഉദ്യോഗസ്ഥന്റെ ഫോണില് നിന്നാണ് പിഴവ് സംഭവിച്ചത്.\nകഴിഞ്ഞ ശനിയാഴ്ച അര്‍ദ്ധരാത്രിയാണ് സെക്രട്ടറിയേറ്റ് ജീവനക്കാരുടെ സ്വകാര്യ വാട്‌സ് അപ്പ് ഗ്രൂപ്പായ ‘നമ്മള് സഖാക്കള് ‘ ളിലേക്ക് അശ്ലീല ദൃശ്യങ്ങും ചിത്രങ്ങളും തുടരെ തുടരെ എത്തിയത്. ഈ സമയം ഗ്രൂപ്പില് ഒന്നോ രണ്ടോ പേര് മാത്രമാണ് ലൈവായി ഉണ്ടായിരുന്നത് സെക്രട്ടറിയേറ്റിലെ തദ്ദേശ സ്വയംഭരണ വിഭാഗം അണ്ടര് സെക്രട്ടറിയുടെ ഫോണില് നിന്നാണ് ഈ ദൃശ്യങ്ങള് എത്തിയത് പലരും അണ്ടര് സെക്രട്ടറിയെ ബന്ധപ്പെടാന് ശ്രമിച്ചുവെങ്കിലും കിട്ടിയില്ല. ഇതിനിടെ ഗ്രൂപ്പ് അഡ്‌മിന്റെ ശ്രദ്ധയില്‍പ്പെടുത്തി അശ്ലീല ദൃശ്യങ്ങള് ഡിലീറ്റ് ചെയ്യാനും ശ്രമം നടന്നു. അത് ഫലിക്കാതെ വന്നതോടെ ഗ്രൂപ്പിലെ സജീവ മെംബര്‍മാരില് ചിലര് സൈബര് വിദഗ്ധരുടെ സഹായം തേടിയെങ്കിലും ദൃശ്യങ്ങള് മായ്ക്കാനായില്ല .\nരാവിലെ ഉറക്കമെണീറ്റ് വാട്‌സ് ആപ്പ് തുറന്ന സെക്രട്ടറിയെറ്റിലെ വനിതാ ജീവനക്കാരും ദൃശ്യങ്ങള് കണ്ടു. പ്രശ്‌നം വഷളയാതോടെ ചില മുതിര്‍ന്ന വനിത ഉദ്യോഗസ്ഥര് അഡ്‌മിനെ വിളിച്ച് ബഹളം വെച്ചു. പ്രശ്‌നം സങ്കീര്‍ണമാകുകയും കാര്യങ്ങള് കൈവിടുകയുമാണന്ന് ബോധ്യം വന്ന ഗ്രൂപ്പ് അഡ്‌മിന് ഒടുവില് ഗ്രൂപ്പ് പൂട്ടി തലയൂരി .അണ്ടര് സെക്രട്ടറി സ്വബോധത്തില് ചെയ്തതായിരിക്കില്ലന്നാണ് സഹപ്രവര്‍ത്തകര് പറയുന്നത്. സിനിമ കണ്ടിരിക്കുന്നതിനിടെ മറ്റൊരു ഗ്രൂപ്പിലേക്ക് ഫോര്‍വേര്‍ഡ് ചെയ്തത് മാറി പോയതാണന്നും മൊബൈല് ഹാങ് ആയതോടെ ചിത്രങ്ങള് കൈവിട്ടു പോയെന്നുമാണ് അടുത്ത സുഹൃത്തുക്കളോട് അണ്ടര് സെക്രട്ടറി പറഞ്ഞിരിക്കുന്നത്.\nഎന്നാല് അര്‍ദ്ധരാത്രിയിലെ അണ്ടര് സെക്രട്ടറിയുടെ സൈബര് വിളയാട്ടം അങ്ങനെ വിടാന് ഇടതു വനിത ജീവനക്കാര് ഒരുക്കമായിരുന്നില്ല. സെക്രട്ടറിയേറ്റ് അസോസിയേഷന് നേതാക്കളുടെ അടുത്ത് വരെ പരാതി എത്തിയെങ്കിലും അണ്ടര് സെക്രട്ടറിയുടെ സ്വാധീനം കാരണം തല്‍ക്കാലം ക്ഷമിക്കാനായിരുന്നു നേതാക്കളുടെ ഉപദേശം. വിഷയം സെക്രട്ടറിയറ്റില് പാട്ടായതോടെ തിങ്കളാഴ്ച അണ്ടര് സെക്രട്ടറി ഓഫീസില് എത്തിയില്ലെന്നാണ് വിവരം . ആഭ്യന്തര വകുപ്പിലെ ഒരു ഉദ്യോഗസ്ഥന്റെ സഹായത്താല് അണ്ടര് സെക്രട്ടറി ആരെങ്കിലും കേസു കൊടുത്താല് രക്ഷപ്പെടാനുള്ള ഉപദേശവും തേടി .\nസൈബര് സെല് ഉദ്യോഗസ്ഥന് നല്കിയ ഉപദേശം അനുസരിച്ച് ഞായറാഴ്ച പകല് ഫോണ് നഷ്ടപ്പെട്ടതായി പരാതി കൊടുക്കാനും തീരുമാനിച്ചുവെന്നാണ് അടുത്ത സുഹുത്തുക്കള് പറയുന്നത്. എന്നാല് ഉദ്യോഗസ്ഥര്‍ക്കിടയില് രണ്ടഭിപ്രായം രൂപപ്പെട്ടതിനാല് പരാതി നല്‍കുന്നതില് നിന്നും അണ്ടര് സെക്രട്ടറി പിന്മാറിയെന്നാണ് അറിയുന്നത്. മുഖ്യമന്ത്രിയുടെയും ഓഫീസിന്റെയും കണ്ണിലെ കരടായ ഈ ഉദ്യോഗസ്ഥന് ഒരു മാസം മുന്‍പാണ് തദ്ദേശ വകുപ്പില് എത്തുന്നത്. ഇതിന് മുന്‍പ് ജീവനക്കാരുടെ സ്ഥലം മാറ്റവും സ്ഥാനക്കയറ്റവും അടക്കമുള്ള കാര്യങ്ങള് നിശ്ചയിക്കുന്ന നിര്‍ണായക വകുപ്പിലെ ചുമതലക്കാരനായിരുന്നു വിവാദ അണ്ടര് സെക്രട്ടറി.\nഅവിടെ വെച്ച് തന്നിഷ്ട പ്രകാരം എടുത്ത ചില തീരുമാനങ്ങള് മുഖ്യമന്ത്രിയുടെ ഓഫീസിനെ ചൊടിപ്പിച്ചിരുന്നു. ഇതേ തുടര്‍ന്നുള്ള നടപടിയുടെ ഭാഗമായാണ് ഇദ്ദേഹത്തെ തദ്ദേശ വിഭാഗത്തിലേക്ക് മാറ്റിയത്. എന്നാല് സെക്രട്ടറിയേറ്റ് അസോസിയേഷനിലെ ഭിന്നത കാരണമാണ് പ്രശ്‌നം പുറത്തറിഞ്ഞതെന്നും ആക്ഷേപം ഉണ്ട്. ഏതായാലും ഈ അണ്ടര് സെക്രട്ടറി കാരണം ഇല്ലാതാകുന്നത് നമ്മള് സഖാക്കള് എന്ന ഗ്രൂപ്പാണ്.\nനമ്മള് സഖാക്കള് ഗ്രൂപ്പിലേക്ക് എത്തിയത് 60 അശ്ലീല വീഡിയോകളാണ്. അസോസിയേഷന്റെ സമ്മേളന ഒരുക്കങ്ങളെക്കുറിച്ചുള്ള ചര്‍ച്ചകള്‍ക്കിടെ ശനിയാഴ്ച രാത്രിയിലാണ് ഗ്രൂപ്പില് വീഡിയോ പ്രത്യക്ഷപ്പെട്ടത്. ഗ്രൂപ്പ് അഡ്‌മിന് കൂടിയായ അസോസിയേഷന് നേതാവിനെ വിളിച്ചു കണ്ടവര് വിവരം പറഞ്ഞു. അപ്പോഴാണ് നേതാവ് സംഭവം അറിയുന്നത്. ഉടന് തന്നെ വീഡിയോ ഗ്രൂപ്പില് ഷെയര് ചെയ്തയാളെ നേതാവ് ബന്ധപ്പെടാന് ശ്രമിച്ചെങ്കിലും അദ്ദേഹത്തിന്റെ ഫോണ് സ്വിച്ച് ഓഫായിരുന്നു. ഇതോടെ പ്രതിഷേധം അവസാനിപ്പിക്കാനായി വീഡിയോ ഷെയര് ചെയ്തയാളുടെ ഫോണ് കളഞ്ഞുപോയെന്നും മോഷണം പോയ ഫോണ് ഉപയോഗിച്ച് മറ്റാരോ ചെയ്തതാണെന്നും നേതാവ് ഗ്രൂപ്പില് സന്ദേശം അയച്ചു. ഇതോടെ പ്രതിഷേധം തല്‍ക്കാലത്തേക്ക് കെട്ടടങ്ങി.\nഎന്നാല് വീഡിയോ കണ്ട മറ്റൊരംഗം രാവിലെ വീഡിയോ ഷെയര് ചെയ്ത നേതാവിനെ വിളിച്ചു. അയാള് ഫോണെടുക്കുകയും സംസാരിക്കുകയും ചെയ്തു. തുടര്‍ന്ന് വിളിച്ച ആള്, വീഡിയോ പോസ്റ്റ് ചെയ്ത അംഗത്തെ രാവിലെ വിളിച്ചിരുന്നുവെന്നും, ഫോണ് കളവ് പോയെന്ന സന്ദേശം കളവാണെന്നും ഗ്രൂപ്പില് അറിയിച്ചു. ഇതോടെ വനിതാ നേതാക്കള് പ്രതിഷേധം കടുപ്പിച്ചു. തുടര്‍ന്ന് ഗത്യന്തരമില്ലാതെ ‘നമ്മള് സഖാക്കള്’ ഗ്രൂപ്പ് ‘ അഡ്‌മിന് പിരിച്ചുവിട്ടു’.\nPorn videos and pictures in secret WhatsApp group of Secretariat employees


ഫാ. ജോൺ പിച്ചാപ്പിള്ളിയുടെ പുസ്തകം പ്രകാശനം ചെയ്തു : Deepika.com Nri News Americas\nഫാ. ജോൺ പിച്ചാപ്പിള്ളിയുടെ പുസ്തകം പ്രകാശനം ചെയ്തു\nSaturday, June 22, 2019 8:48 PM IST\nനോവ സ്കോട്ടിയ, കാനഡ: ഫാ. ജോൺ പിച്ചാപ്പിള്ളിയുടെ ‘ദി7ലാസ്റ്റ് വേഡ്സ് ഓഫ് ജീസസ് ഫ്രം ദി ക്രോസ്’ എന്ന പുസ്തകം പ്രകാശനം ചെയ്തു. കാനഡയിലെ ഈസ്റ്റേൺപാസേജ് ലയൺസ് ക്ലബ് ഓഡിറ്റോറിയത്തിൽ നടന്ന ചടങ്ങിൽ സെന്‍റ് ജോൺസ് ആർച്ച് ബിഷപ് റവ മാർട്ടിൻ കറി സംസ്ഥാന മന്ത്രി കീത്ത് കോൾവെല്ലിനു നൽകി പുസ്തകം പ്രകാശനം ചെയ്തു. നിയമസഭാഗം ബാർബര ആദംസ്, സിറ്റി കൗൺസിലർ സ്റ്റീവ് ക്രെയ്ഗ് എന്നിവർ ആശംസകൾ അർപ്പിച്ചു.\nഇംഗ്ലീഷ് ഭാഷയിൽ എഴുതിയ ഈ പുസ്തകത്തിന്‍റെ അകത്താളുകളിൽ യേശുവിന്‍റെ കുരിശിൽ നിന്നുള്ള അവസാനത്തെ ഏഴു സന്ദേശങ്ങളുടെ ഉൾക്കാഴ്ച നൽകുന്ന വിശകലനം അടങ്ങിയിരിക്കുന്നു. പുസ്തകത്തിന്‍റെ പ്രസാധകർ മുംബൈ സെന്‍റ് പോൾസ് ആണ്. ദി ടേബിൾ ഓഫ് ദി വേഡ്, ലിവ് ഇൻസ്പയേഡ് ഓൾവേയ്സ്, ഇഗ്നൈറ്റ് യുവർ സ്പിരിറ്റ്, കിൻഡിൽ യുവർ സ്പിരിറ്റ് എന്നിവയാണ് പിച്ചാപ്പിള്ളിയുടെ മറ്റു പുസ്തകങ്ങൾ. ഇവ ഇന്ത്യയിലെയും വിദേശത്തെയും സെന്‍റ് പോൾസ് പുസ്തകശാലകളിൽ ലഭ്യമാണ്.\nയേശുദാസ് പാടിയ ‘തിരുപാഥേയം, സ്വസ്തി, ദിവ്യാഞ്ജലി, ദിവ്യാനുഭൂതി, അത്മധ്യാനം, ആത്മദീപ്തി, കുരിശിലെ വചനങ്ങൾ എന്നീ അൽബങ്ങളടക്കം നിരവധി ക്രിസ്തീയ ആൽബങ്ങളുടെ രചയിതാവായ ഫാ. പിച്ചാപ്പിള്ളി ഇടുക്കി ജില്ലയിലെ തോക്കുപാറ സ്വദേശിയാണ്.


December 29, 2021 – Utharadesam\nമാലിന്യ സംസ്‌കരണത്തിന് മാതൃകയായി നീലേശ്വരം\nസംസ്ഥാനത്തെ എല്ലാ തദ്ദേശ സ്വയം ഭരണ സ്ഥാപനങ്ങള്‍ക്ക് കീഴിലും മാലിന്യ സംസ്‌കരണം വലിയ പൊല്ലാപ്പാണ്. ഓരോ ദിവസവും കുമിഞ്ഞു കൂടുന്ന ജൈവ-അജൈവ മാലിന്യങ്ങള് എങ്ങനെ സംസ്‌കരിക്കണമെന്നറിയാതെ വലയുകയാണ് ...\nചന്ദ്രഗിരി സ്‌കൂളിലെ ആദ്യ എസ്.എസ്.എല്.സി. ബാച്ച് അരനൂറ്റാണ്ടിന് ശേഷം ഒത്തുകൂടി\nചെമ്മനാട്: ചന്ദ്രഗിരി ഗവ. ഹയര്‍സെക്കണ്ടറി സ്‌കൂളിന്റെ എസ്.എസ്.എല്.സിയുടെ ആദ്യ ബാച്ച് കുടുംബ സമേതം സംഗമിച്ചു. ബാച്ചിന്റെ ഗോള്‍ഡന് ജൂബിലി ആഘോഷത്തില് ഒത്തുചേരാന് ആദ്യ ബാച്ചിലെ മുഴുവന് വിദ്യാര്‍ത്ഥികളും ...\nആന്റിക് ഗോള്‍ഡ് ആന്റ് ഡയമണ്ട്‌സ് മെഗാ ഷോറൂം ഉദ്ഘാടനം ചെയ്തു\nകാസര്‍കോട്: ആന്റിക് ഗോള്‍ഡ് ആന്റ് ഡയമണ്ട്‌സിന്റെ മെഗാ ഷോറൂം കാസര്‍കോട് പഴയ ബസ്സ്റ്റാന്റ് മറിയം ട്രേഡ് സെന്ററില് കെ.എസ്. അലി തങ്ങള് കുമ്പോല് ഉദ്ഘാടനം ചെയ്തു. മാനേജിംഗ് ...\nകാസര്‍കോട്: ബേള വിഷ്ണുമൂര്‍ത്തി നഗറിലെ ഗംഗാധരന് (61) അന്തരിച്ചു. ഭാര്യ: കസ്തൂരി. മക്കള്: കിരണ്, അനില്, പവിത്ര. മരുമകന്: ഹരീഷ്.\nസൗദി കെ.എം.സി.സി ജില്ലാ കമ്മിറ്റി പി.എ ഇബ്രാഹിം ഹാജി അനുസ്മരണവും പെന്‍ഷന് വിതരണവും നടത്തി\nകാസര്‍കോട്: സൗദി കെ.എം.സി.സി കാസര്‍കോട് ജില്ലാ കമ്മിറ്റിയുടെ നേതൃത്വത്തില് പി.എ ഇബ്രാഹിം ഹാജി അനുസ്മരണവും പ്രവാസ ജീവിതത്തിന് ശേഷം നാട്ടില് കഴിയുന്നവര്‍ക്ക് അയ്യായിരം രൂപ വീതം നല്‍കുന്ന ...\nകാസര്‍കോട് റെയില്‍വെ സ്റ്റേഷനില് ഡോഗ്-ബോംബ് സ്‌ക്വാഡുകള് പരിശോധന നടത്തി\nകാസര്‍കോട്: കാസര്‍കോട് റെയില്‍വേ സ്റ്റേഷന് പ്ലാറ്റ്‌ഫോമിലും ട്രെയിനിലും ഡോഗ്- ബോംബ് സ്‌ക്വാഡുകള് പരിശോധന നടത്തി. ബുധനാഴ്ച രാവിലെ മുതല് ആര്.പി.എഫും റെയില്‍വെ പൊലീസും നടത്തിയ പരിശോധന വൈകിട്ട് ...\nകരുത്ത് തെളിയിച്ച് കാഞ്ഞങ്ങാട്ട് കോണ്‍ഗ്രസ് റാലി\nകാഞ്ഞങ്ങാട്: അടിത്തറ ഭദ്രമാക്കുക എന്നതുള്‍പ്പെടെയുള്ള മാറ്റത്തിന്റെ ആവേശം ഉള്‍കൊണ്ടതിന്റെ തെളിവായി ഇന്നലെ കാഞ്ഞങ്ങാട് നടന്ന കോണ്‍ഗ്രസ് റാലി. ആയിരങ്ങള് അണിനിരന്ന റാലി ജില്ലയിലെ കോണ്‍ഗ്രസിന്റെ സമീപകാല ചരിത്രത്തിലുണ്ടായിട്ടില്ല. ...\nസംസ്ഥാനത്ത് 2846 പേര്‍ക്ക് കൂടി കോവിഡ്; കാസര്‍കോട് 53\nതിരുവനന്തപുരം: സംസ്ഥാനത്ത് ഇന്ന് 2846 പേര്‍ക്ക് കൂടി കോവിഡ്-19 സ്ഥിരീകരിച്ചു. കാസര്‍കോട്ട് 53 പേര്‍ക്കാണ് കോവിഡ് സ്ഥിരീകരിച്ചത്. എറണാകുളം 526, തിരുവനന്തപുരം 507, കോഴിക്കോട് 348, കോട്ടയം ...\nകുമ്പള: കടയില് കയറി വ്യാപാരിയുടെ മുഖത്ത് മുളക് പൊടി വിതറി മര്‍ദ്ദിച്ച ശേഷം മൊബൈല് ഫോണ് കവര്‍ന്നതായി പരാതി. മുഗുവിലെ നാസര് ബായാറാ(44)ണ് മര്‍ദ്ദനത്തിനും കവര്‍ച്ചക്കുമിരയായത്. കുമ്പള ...\nകോഴിക്കോട്: പ്രശസ്ത ചലച്ചിത്രസംഗീത സംവിധായകനും ഗായകനുമായ കൈതപ്രം വിശ്വനാഥന് (58) അന്തരിച്ചു. അര്‍ബുദബാധയെ തുടര്‍ന്ന് കോഴിക്കോട് എം.വി.ആര് കാന്‍സര് സെന്ററില് ചികിത്സയിലായിരുന്നു. ബുധനാഴ്ച ഉച്ചയോടെയായിരുന്നു മരണം. 1963ല് ...